'ഇഷ്ടപ്പെട്ട് പോയതാണ്, പക്ഷേ ആ യാത്ര ഒരുപാട് വിഷമിപ്പിച്ചു': നൈലാ ഉഷയുടെ യാത്രകൾ |Celebrity Travel Nyla Usha\n'ഇഷ്ടപ്പെട്ട് പോയതാണ്, പക്ഷേ ആ യാത്ര ഒരുപാട് വിഷമിപ്പിച്ചു': നൈലാ ഉഷയുടെ യാത്രകൾ\nദേവു ദാസ് June 19, 2020 01:03 PM IST\nനടിയും അവതാരകയുമായ നൈല ഉഷയെ അറിയാത്ത മലയാളികളില്ല. പൊറിഞ്ചു മറിയം ജോസിലും പുണ്യാളൻ അഗർബത്തീസിലുമൊക്കെ തകർത്തഭിനയിച്ച നൈല ഉഷയെ പ്രേക്ഷകർ എങ്ങനെയാണ് മറക്കുക. അഭിനയ മികവു തന്നെയാണ് പ്രേക്ഷകർക്കു നൈലയെ പ്രിയങ്കരിയാക്കുന്നത്.\nദുബായിലെ ഹിറ്റ് 96.7 റേഡിയോ നിലയത്തിലെ അവതാരകയാണ് താരം. ജോലിയൊടൊപ്പം ചലച്ചിത്രരംഗത്തും സജീവമാണ് നൈല ഉഷ. താരത്തിന്റെ ഇഷ്ടങ്ങളിൽ ഒന്നാണ് യാത്രകൾ. ചരിത്രവും സംസ്കാരവും അറിയാനും പുതിയ സ്ഥലത്തിന്റെ കാഴ്ചകളും തേടി യാത്രപോകുവാനും നൈലയ്ക്ക് ഒരുപാട് ഇഷ്ടമാണ്. ഇഷ്ടപ്പെട്ട യാത്രകളെക്കുറിച്ചും സ്വപനങ്ങളെക്കുറിച്ചും നൈല മനോരമാ ഒാൺലൈനുമായി സംസാരിക്കുന്നു.\nയാത്രകള് എനിക്ക് ഒരുപാട് ഇഷ്ടമാണ്. സ്കൂളിൽ ചരിത്രത്തിലെ ചില സ്ഥലങ്ങളെപ്പറ്റി പഠിക്കുമ്പോൾ ഒരുപാട് ആഗ്രഹിച്ചിട്ടുണ്ട് അവിടെ പോകണമെന്നും കാണണമെന്നൊക്കെ. അങ്ങനെയുള്ള ഒരുപാട് സ്ഥലങ്ങളിലേക്ക് യാത്രപോകാൻ എനിക്ക് സാധിച്ചിട്ടുണ്ട്. സത്യത്തിൽ ഓരോ യാത്രയും പലവർണങ്ങൾ നിറഞ്ഞ അനുഭവങ്ങളാണ്.\nഓരോ സ്ഥലത്തേക്കും യാത്ര ചെയ്യുമ്പോൾ ആ നാടിനെക്കുറിച്ചും അവിടുത്തെ ആളുകളെക്കുറിച്ചും പഠിക്കുവാനും മനസ്സിലാക്കാനും സാധിക്കും. യാത്രകളോടുള്ള പ്രണയം കാരണം വർഷത്തിൽ ഒരു ട്രിപ്പ് പ്ലാൻ ചെയ്യാറുണ്ട്. എന്റെ മോനോടൊപ്പവും അമ്മയോടെപ്പവും ഒറ്റയ്ക്കും സുഹൃത്തുകൾ ഒരുമിച്ചുമൊക്കെ യാത്ര പോകാറുണ്ട്. ഒാരോ യാത്രയും നൽകുന്ന അനുഭവ സമ്പത്ത് വളരെ വലുതാണ്. ഷൂട്ടിന്റെ ഭാഗമായും അല്ലാതെയും വിദേശരാജ്യങ്ങളടക്കം ഒരുപാട് ഇടത്തേക്ക് പോകുവാനുള്ള ഭാഗ്യം എനിക്കുണ്ടായിട്ടുണ്ട്.\nകണ്ടു തീർന്ന അദ്ഭുതം\nഎന്റെ സ്വപ്നം ഇന്ത്യ ചുറ്റികാണണം എന്നാണ്. ആ സ്വപനത്തിലേക്കുള്ള യാത്ര തുടങ്ങിയതേയുള്ളൂ ഞാൻ. ശ്രീലങ്ക, മലേഷ്യ, തായ്‍ലൻഡ്, നേപ്പാൾ, ഹോങ്കോങ്, മക്കാവു, റഷ്യ, സ്പെയിൻ, പാരിസ്, ഒാസ്ട്രിയ, ഹംഗറി, പ്രാഗ്, സ്ലോവാക്കിയ, റൊമേനിയ, സെർബിയ അങ്ങനെ നീളുന്നു കണ്ട സ്ഥലങ്ങൾ. ഒാരോ നാടിനും വ്യത്യസ്തമായ സൗന്ദര്യമാണ്.\nയാത്രകളോടുള്ള പ്രണയം കൊണ്ടാവാം കണ്ട സ്ഥലങ്ങളൊക്കെയും എനിക്ക് പ്രിയപ്പെട്ടതാണ്. വീണ്ടും പോകണമെന്നു തോന്നിയത് ഋഷികേശ് ആണ്. ഇത്തവണ പുതുവർഷത്തിന് മസ്സൂറി, ഋഷികേശ് യാത്ര പോയിരുന്നുവല്ലാത്ത ഒരു അനുഭൂതി നിറഞ്ഞതായിരുന്നു ആ യാത്ര.\nഗംഗയുടെ ഓളങ്ങള്‍ക്കു കാതോര്‍ത്ത് ഹിമവാന്റെ നിഴലിനോടു ചേര്‍ന്നു കഴിയുന്ന നാട്. അല്‍പം സാഹസികത ഇഷ്ടപ്പെടുന്നവര്‍ക്കും മനസ്സിനോടു മാത്രം സംസാരിച്ച് ഏകാന്തമായി കുറേ നേരം ഒരിടത്ത് ഇരിക്കാന് ആഗ്രഹമുള്ളവര്‍ക്കും ഒരുപോലെ ചേരുന്നിടമാണ് ഋഷികേശ്. എനിക്ക് അഡ്വഞ്ചർ ട്രിപ് ഒരുപാട് ഇഷ്ടമാണ്, കയാക്കിങ്, ബൻജി ജംപിങ്, ഡൈവിങ് തുടങ്ങി വിനോദങ്ങളും ഇഷ്ടമാണ്.\nസ്ത്രീകളോടും പെണ്‍കുട്ടികളോടും അങ്ങേയറ്റം സ്‌നേഹമുള്ളവരാണ് ഋഷികേശുകാര്. അവിടുത്തെ ക്ഷേത്രങ്ങളും അന്തരീക്ഷവുമൊക്കെ എനിക്ക് ഒരുപാട് ഇഷ്ടമായി. വിദേശയാത്രയിൽ എനിക്ക് ഇഷ്ടമായത് പാരിസ് ആയിരുന്നു. പാഠപുസ്തകത്തിൽ നിന്നു പഠിച്ച ചരിത്രവും കാഴ്ചകളുമൊക്കെ നിറഞ്ഞ പാരിസും ഇൗഫൽ ടവറുമൊക്കെ ഒരുപാട് ഇഷ്ടമായി. പിന്നെയുള്ളത് സ്പെയിനും ലണ്ടനും പ്രാഗുമൊക്കെ. ഒാരോ രാജ്യത്തിനും വ്യത്യസ്ത സൗന്ദര്യമാണ്. പുരാതന സംസ്കാരവും ചരിത്രവുമുള്ള അസർബെയ്ജാനിലേക്കും യാത്ര പോയിരുന്നു.\nവർക്കലയിലെ ബീച്ചും ക്ലിഫുമൊക്കെ ഒരുപാട് ഇഷ്ടമാണ്. എന്റെ ഏറ്റവും വലിയ ആഗ്രഹമാണ് അവിടെ ഒരു കോഫി ഷോപ് തുടങ്ങണമെന്ന്. അടിപൊളി ഇടമാണ്. നിരവധി വിദേശീയർ എത്തുന്ന ഇടം. ഫോർട്ട്കൊച്ചി പോലെ തോന്നും. അതുപോലെ കോവളവും ഇഷ്ടമാണ്. ഇൗ കാഴ്ചകളിൽ നിന്നൊക്കെ വ്യത്യസ്തമായ സാംസ്കാരിക നഗരമായ തൃശ്ശൂരും എന്റെ പ്രിയപ്പെട്ട സ്ഥലമാണ്. എന്റെ ഫാമിലിയും സു‍ഹൃത്തുക്കളുമൊക്കെ അവിടെയുണ്ട്.\nഞാൻ ഏറ്റവും കൂടുതൽ യാത്ര ചെയ്തിട്ടുള്ളത് സുഹൃത്തുക്കളോടൊപ്പമാണ്.ഞാൻ ജോലി ചെയ്യുന്ന ഒാഫിസിൽ നിന്നും എല്ലാവർഷവും യാത്ര പ്ലാൻ ചെയ്യാറുണ്ട്. മറക്കാനാവാത്ത യാത്രകളാണ് അവയൊക്കെയും. ഞങ്ങളുടെ മിക്ക യാത്രകളും വിന്റർ സീസണിലാണ്. നാലുദിവസത്തെ യാത്രയായിരിക്കും. അവിടെ ചുറ്റിയടിക്കും. തണുപ്പിനുള്ള ഡ്രസ് വാങ്ങിയും ഷോപ്പിങ് നടത്തിയും നേരം പുലരുവോളം കാഴ്ചകൾ ആസ്വദിച്ച് നടക്കും. ഒരുപാട് ഒാർമകൾ നിറഞ്ഞ യാത്രകളാണ് അവ.\nഒാഫിസിൽ നിന്നും അവധിയെടുക്കുന്നത് ചിലപ്പോൾ ഷൂട്ടിങ്ങിനായി ആകും. പിന്നെ വിദേശരാജ്യങ്ങളിലേക്ക് യാത്ര പ്ലാൻ ചെയ്യുമ്പോൾ വീസനടപടിക്രമങ്ങളുമൊക്കെ റെഡിയാക്കേണ്ടതിനാൽ അതിനായി സമയം കണ്ടെത്താറുണ്ട്.\n2020 ലെ യാത്രകൾ\nഇൗ വർഷം ഒരുപാട് യാത്രകൾ പ്ലാൻ ചെയ്തിരുന്നു. ദുബായിലും നിരവധി പ്രോഗ്രാമുകൾ പ്ലാൻ ചെയ്തിരുന്നു. ഞാൻ ദുബായ് ടൂറിസത്തിന്റെ ബ്രാൻഡ് അംബാസിഡറാണ്. പ്ലാൻ ചെയ്ത മിക്ക യാത്രകളും കൊറോണ കാരണം ഒഴിവാക്കേണ്ടി വന്നു.\nടൂറിസവുമായി ബന്ധപ്പെടുത്തി ടർക്കി യാത്ര പ്ലാൻ ചെയ്തിരുന്നു. കൂടാതെ എന്റെ പിറന്നാൾ ടർക്കിയിൽ ആഘോഷിക്കാം എന്നതടക്കം ഒരുപാട് ആഗ്രഹങ്ങളായിരുന്നു. ഒന്നും നടന്നില്ല.\nഞാൻ നടത്തിയ യാത്രകളൊക്കെ മറക്കാനാവാത്ത ഒാർമകളാണ്. അങ്ങനെ എടുത്തുപറയത്തക്ക അനുഭവങ്ങൾ ഉണ്ടായിട്ടില്ല. അടുത്തിടെ ഞാനും അമ്മയും മകനും എന്റെ സഹോദരിയുടെ മകളുമൊക്കെയായി ബാക്കു എന്ന സ്ഥലത്തേക്ക് പോയിരുന്നു. ഒാൺ അറൈവൽ വീസ ലഭിക്കുന്ന സ്ഥലമാണ്. അവിടെ എത്തിയപ്പോഴാണ് ഞങ്ങൾ അറിഞ്ഞത് പാസ്പോർട്ടിനും യുഎഇ വീസയ്ക്കും ഇത്രയും ദിവസത്തെ വാലിഡിറ്റിയും വേണമെന്ന്.\nഎന്റെ സഹോദരിയുടെ മകൾക്ക് പാസ്പോർട്ടിന്റെ കാലാവധി കഴിയാനായി ഒരു മാസമേ ഉണ്ടായിരുന്നുള്ളൂ. അതുകൊണ്ട് അവർ ഞങ്ങളെ എയർപോർട്ടിൽനിന്നു പുറത്തേക്ക് വിട്ടില്ല. തിരിച്ച് ഫ്ളൈറ്റിൽ ദുബായിലേക്ക് മടങ്ങൂ എന്നും അല്ലെങ്കിൽ കുട്ടിയെ ഒഴിവാക്കി നിങ്ങൾക്ക് മാത്രം പോകാമെന്നും അവർ പറഞ്ഞു. ഞങ്ങളാകെ വിഷമിച്ചു. എങ്ങനെയെങ്കിലും ശരിയാക്കിത്തരണമെന്നു ഞങ്ങൾ അവരോട് അപേക്ഷിച്ചു നോക്കി. നാലുമണിക്കൂറോളം എയർപോർട്ടിൽ ഇരിക്കേണ്ടി വന്നു. അന്നു ഞാൻ തീരുമാനിച്ചു, ഇനി എവിടേക്കു യാത്ര പ്ലാൻ ചെയ്താലും വിശദമായി എല്ലാം ചെക്ക് ചെയ്തിട്ടേ യാത്ര പുറപ്പെടുകയുള്ളൂ എന്ന്. അവസാനം ദുബായിൽ നിന്നു വേറെ കുറേ ഡോക്യൂമെന്റസ് അയച്ചുകൊടുത്താണ് യാത്രയ്ക്കുള്ള പെർമിഷൻ കിട്ടിയത്.\nആ യാത്ര ഒരു അനുഭവമായിരുന്നു. അതേ ട്രിപ്പിൽത്തന്നെ മറ്റൊരു സങ്കടകരമായ അനുഭവവും ഉണ്ടായി. ഗബാല എന്ന സ്ഥലത്ത് മൗണ്ടന് ക്ലൈംബിങ് ഉണ്ടായിരുന്നു. എന്റെ അമ്മ നല്ല ആവേശത്തോടെ തന്നെ മൗണ്ടൻ കയറി. ഇടയ്ക്ക് തെന്നി വീണു കാലിലെ കുഴ തെന്നി. പിന്നെ ആ ട്രിപ് മുഴുവനും അമ്മ കാറിൽത്തന്നെ ഇരിക്കുകയായിരുന്നു.\nഎനിക്ക് ഇന്ത്യമുഴുവനും ചുറ്റണം. കൂടാതെ സ്വിറ്റ്സർലൻഡിൽ പോകണമെന്നുണ്ട്. പിന്നെ ഹരിയാന, രാജസ്ഥാൻ, ലേ ലഡാക്ക് ഒക്കെ പോകണമെന്നുണ്ട്. കബോഡിയ, ജപ്പാൻ യാത്ര പോകണമെന്നുണ്ട്. ഒരിക്കൽ കൂടി സുഹൃത്തുക്കളുമായി തായ്‍ലൻഡും ബാലിയും പോകണമെന്നുണ്ട്.


ഹജറുല് അസ്‌വദിന്റെ കഥ | islamonlive.in\nഹജറുല് അസ്‌വദ് സ്വര്‍ഗത്തിലെ കല്ലാണ്. ഇബ്‌നു അബ്ബാസിന്റെ ഒരു ഹദീസില് ഇപ്രകാരം കാണാം. “ഹജറുല് അസ്‌വദ് സ്വര്‍ഗത്തില് നിന്നുള്ളതാണ്” (തിര്‍മുദി, നസാഇ)\nപവിത്രമാക്കപ്പെട്ട ആ കല്ല് അല്ലാഹുവിനെ ആരാധിക്കാന് ആദ്യമായി നിര്‍മിക്കപ്പെട്ട കഅ്ബാലയത്തില് പ്രതിഷ്ടിച്ചത് ജിബ്‌രീല് ആണ്. ‘തീര്‍ച്ചയായും മനുഷ്യര്‍ക്കായി ഉണ്ടാക്കിയ പ്രഥമ ദേവാലയം മക്കയിലേത് തന്നെ. അത് അനുഗ്രഹീതമാണ്. ലോകര്‍ക്കാകെ വഴികാട്ടിയും'(ഖുര്‍ആന് 3:96)\nനബി(സ) പറയുന്നു: ഹജറുല് അസ്‌വദ് സ്വര്‍ഗത്തില് നിന്ന് ഇറക്കി. അത് മഞ്ഞിനേക്കാള് വെളുപ്പ് നിറമുള്ളതായിരുന്നു. പിന്നീട് ആദം സന്തതികളുടെ പാപത്താല് അത് കറുത്തു പോവുകയായിരുന്നു.\nകഅ്ബ ആദ്യം കല്ലുകളാല് നിര്‍മിതമായ എടുപ്പുകളായിരുന്നു. ഇസ്മായീല് നബി(അ)ന്റെ കാലത്ത് അതിന് ഒമ്പത് മുഴത്തോളം ഉയരമുണ്ടായിരുന്നു. അതിന് മേല്‍ക്കൂരയുണ്ടായിരുന്നില്ല. ഒരിക്കല് ഒരു കൂട്ടം കള്ളന്മാര് അതിനകത്തുണ്ടായിരുന്ന നിധി മോഷ്ടിച്ചു. അതിന്റെ ചുമരുകള്‍ക്കിടയില് വിടവകളും ഉണ്ടായിരുന്നു. പ്രവാചകനെ നിയോഗിക്കുന്നതിനും അഞ്ച് വര്‍ഷം മുമ്പ് ശക്തമായ വെള്ളപ്പൊക്കം കാരണം കഅ്ബയുടെ ഭാഗങ്ങളെല്ലാം പൊളിയുകയും ഒലിച്ചു പോവുകയും ചെയ്തു. ഖുറൈശികളെല്ലാം പരിഭ്രാന്തരായ നിമിഷമായിരുന്നു അത്. ഇതിനെ തുടര്‍ന്ന് ഖുറൈശികള് കഅ്ബയെ തല്‍സ്ഥാനത്ത് പുനര്‍നിര്‍മിക്കാന് ശ്രമമാരംഭിച്ചു.\nപഴയത് പൊളിച്ച് കഅ്ബാലയത്തെ പുനര്‍നിര്‍മിക്കാന് ഖുറൈശികള് സജ്ജമായി. പ്രവാചകന്(സ)യുടെ നിര്‍മാണത്തിലെ പങ്കാളിത്തം കൊണ്ട് തന്നെ അതില് പവിത്രത കൈവന്നിരുന്നു. പിന്നെ നിര്‍മാണ പൂര്‍ത്തീകരണത്തിന്റെ അന്ത്യത്തോടടുത്തപ്പോള് കഅ്ബ ലോകരക്ഷിതാവിന്റെ ഏകത്വത്തിന്റ പ്രകാശം വിളംബരം ചെയ്യുന്ന നിലയില് തലയുയര്‍ത്തി നിന്നിരുന്നു.\nനിര്‍മാണം പൂര്‍ത്തിയാക്കിയപ്പോള് പവിത്രമായ ഹജറുല് അസ്‌വദ് ആര് എടുത്തുവെക്കും എന്ന വിഷയത്തില് തര്‍ക്കം രൂക്ഷമായി. ആരാണ് പവിത്രമായ ആ കല്ല് യഥാസ്ഥാനത്തേക്ക് എടുത്ത് വെക്കുക? ഓരോ ഗോത്രവും ഞങ്ങളാണ് അത് എടുത്തു വെക്കാന് കൂടുതല് അര്‍ഹരെന്ന് സ്വയം അവകാശപ്പെട്ടു. നാലോ അഞ്ചോ ദിവസം തര്‍ക്കം തുടര്‍ന്നു. എത്രത്തോളമെന്നാല് ഹറമില് അതിന്റെ പേരില് ഒരു യുദ്ധം തന്നെ ഉണ്ടാവുമോ എന്ന് ഭയപ്പെട്ടു. അങ്ങിനെ പ്രശ്‌നം പരിഹരിക്കാനായി ഒരു മധ്യസ്ഥന് അവരില് നിന്ന് എഴുന്നേറ്റ് നിന്ന് പറഞ്ഞു. പള്ളിയുടെ കവാടത്തിലൂടെ ആരാണ് ആദ്യം വരുകയെന്ന് നോക്കുക. എന്നിട്ട് അദ്ദേഹത്തിന്റെ തീരുമാനത്തില് തൃപ്തിപ്പെടുക എന്ന് തീരുമാനിച്ചു. അത് റസൂല് ആവണമെന്നതായിരുന്നു അല്ലാഹുവിന്റെ നിശ്ചയം. അങ്ങിനെ അല് അമീന് അഥവാ വിശ്വസ്തനായ മുഹമ്മദ് അവിടേക്ക് കയറിവരികയും അദ്ദേഹം പറയുന്നത് അംഗീകരിക്കാമെന്ന് വെച്ചു. ആര്‍ക്കും അതൃപ്തിയുണ്ടായിരുന്നില്ല. പ്രവാചകന് പറഞ്ഞു. ഒരു വിരിപ്പ് വരുത്തിച്ച് ഹജറുല് അസ്‌വദ് ഒരു വിരിപ്പില് വെച്ചു. എന്നിട്ട് എല്ലാ ഗോത്രക്കാരിലെയും പ്രമാണിമാരെ വിരിപ്പിന്റെ ഓരോഭാഗത്തായി പിടിച്ചുയര്‍ത്താന് ആവശ്യപ്പെട്ടു. തുടര്‍ന്ന് പ്രവാചകന് തന്നെ ആ കല്ലെടുത്ത് യഥാസ്ഥാനത്ത് വെച്ചു. അതായിരുന്നു ആ പ്രശ്‌നത്തിലെ ഭംഗിയായ പരിഹാരവും.\nഹജ്‌റുല് അസ്‌വദ് എടുത്തു വെച്ചപ്പോള് നബി(സ)ക്ക് 35 വയസ്സ് പ്രായമായിരുന്നു. ഈ കഥയില് ഒരു പാട് പാഠങ്ങള് ദര്‍ശിക്കാനാവും. ഒന്നാമത്തേത്, മഹത്തായ ഒരു ദൈവികയുക്തിയാണ്. ഇബ്രാഹിം നബി പരിശുദ്ധഭവനത്തിന്റെ അടിത്തറ പണിതപ്പോള് മുഹമ്മദ് നബി അതിന്റെ പുനര്‍നിര്‍മാണത്തില് പങ്കെടുത്തു. പ്രാവചകന്റെ പരിശുദ്ധ കരങ്ങളാല് തന്നെ ഹജറുല്‍അസ്‌വദ് തല്‍സ്ഥാനത്ത് സ്ഥാപിക്കുകയും ചെയ്തു. ഇതിലൂടെ മാനവ സമൂഹത്തെ കണ്ണിചേര്‍ത്ത പ്രവാചകന്മാരുടെ തലമുറകളെ ബന്ധിപ്പിക്കുകയാണ്. ഖുര്‍ആന് പറയുന്നു. ഓര്‍ക്കുക. ഇബ്രാഹിമും ഇസ്മാഈലും ആ മന്ദിരത്തിന്റെ അടിത്തറ കെട്ടിപ്പൊക്കുകയായിരുന്നു. (അല് ബഖറ: 127)\nമറ്റൊന്ന് ഹജറുല് അസ്‌വദ് നബിയോട് സലാം പറഞ്ഞതാണ്. അദ്ദേഹത്തെ പ്രവാചകനായി നിയോഗിക്കുന്നതിന് മുമ്പുള്ള സൂചനയായിട്ടായിരുന്നു അത്.\nപ്രവാചകന്റെ സത്യസന്ധതയും വ്യക്തിത്വവും മക്കയിലെ മുശ്‌രിക്കുകള്‍ക്ക് മുന്നില് എടുത്തു കാണിക്കുക കൂടിയായിരുന്നു അതിന്റെ ലക്ഷ്യം. പ്രശ്‌നം പരിഹരിക്കാനാവുന്ന നീതിമാനാണ് പ്രവാചകനെന്നും അതിലൂടെ പ്രവാചക സന്ദേശത്തിന്റെ പ്രസക്തി അവര്‍ക്ക് ബോധ്യമാക്കാനും സഹായകമായി. നീതിപൂര്‍വ്വമായി വിധികല്‍പ്പിക്കുക എന്ന ദൗത്യം കൂടിയായിരുന്നു പ്രവാചകന് നിര്‍വ്വഹിച്ചത്. അതിലൂടെ അല്ലാഹുവിന്റെ മാര്‍ഗത്തിലുള്ള പ്രബോധനപ്രവര്‍ത്തനത്തില് പ്രവാചകനെതിരെ സമൂഹത്തില് ഉന്നയിക്കാവുന്ന ദുര്‍ന്യായങ്ങളെ ഇല്ലാതാക്കുകയും പ്രവാചകന്റെ സത്യസന്ധത അവരിലൂടെ അംഗീകരിക്കുകയുമായിരുന്നു.\nവിവ: സുഹൈറലി തിരുവിഴാംകുന്ന്\nസംസാരവും സാംസ്‌കാരിക ഔനിത്യവും


വേദാന്തത്തിന്റെ ചരിത്രം – Islamiseasy\nahmad salih ghalib Holy Scriptures, Vedas Leaveacomment 385 Views\nഹൈന്ദവ ദര്‍ശനത്തിലെ പ്രശോഭിതമായ ആത്മീയ വശത്തെയാണ് വേദാന്തം പ്രതിനിധീകരിക്കുന്നത്. ചാതുര്‍വര്‍ണ്യ വ്യവസ്ഥയിലെ ഉയര്‍ന്ന ജാതിയായ ബ്രഹ്മണരെ സേവിക്കാനും, അവരുടെ അധികാരം\nഅരക്കിട്ടുറപ്പിക്കാനുമായി എഴുതപ്പെട്ട വേദത്തിന്റെ നേര്‍വിപരീതമാണ് ഇത്. വടക്ക് നിന്ന് ഇന്ത്യയിലേക്ക് കുടിയേറിയ ആര്യന്മാരായിരുന്നു ബ്രഹ്മണര്. അവര് ഇന്ത്യ അധിനിവേശം ചെയ്യുകയും ഇവിടത്തെ ജനങ്ങളെ ചൂഷണം നടത്തുകയും ചരിത്രത്തില് തുല്യതയില്ലാത്ത വിധം വര്‍ഗീയമുഖമുള്ള സാമൂഹിക സംവിധാനം മതത്തിന്റെ പേരില് രൂപപ്പെടുത്തുകയും ചെയ്തു.\nഎന്നാല് വേദാന്തം പരിഷ്‌കരണ മുഖമുള്ള പ്രസ്ഥാനം എന്ന വിശേഷണത്തിലേക്കാണ് കൂടുതല് ചേരുന്നത്. രണ്ട് സംസ്‌കൃത പദങ്ങള് ചേര്‍ന്നതാണ് വേദാതന്തമെന്ന പ്രയോഗം. വേദം എന്ന പദത്തിന് ജ്ഞാനം എന്നാണ് അര്‍ത്ഥമെങ്കില് ആന്താ എന്നത് അവസാനം എന്നതിനെ കുറിക്കുന്നു. ജ്ഞാനത്തിന്റെ അവസാനം എന്നാണ് വേദാന്ത എന്ന പദത്തിന്റെ കൃത്യമായ അര്‍ത്ഥം.\nപരമ്പരാഗത ഹൈന്ദവ ഷഡ്തത്വചിന്തകളില് ഒന്നാണ് വേദാന്ത. പരമോന്നതനായ ബ്രഹ്മാവിന്റെ ജ്ഞാനമാണ് അത് കൊണ്ടുദ്ദേശിക്കപ്പെടുന്നത്. വേദരചനകളില് ഏറ്റവും ഒടുവിലത്തേതിലാണ് ഇത് ഊന്നല് നല്‍കിയിട്ടുള്ളത്. വിശിഷ്യാ അരണ്യകയിലും ഉപനിഷത്തുകളിലുമുള്ള വചനങ്ങളാണ് വേദാന്തയുടെ ചര്‍ച്ചാ വിഷയം.\nപരമ്പരാഗത വേദ പ്രമാണങ്ങള്‍ക്ക് വിരുദ്ധമായി വേദാന്തയുടെ സംഗ്രഹങ്ങള് (വേദാന്തസൂത്ര/ബ്രഹ്മസൂത്ര) രണ്ട് സാങ്കല്‍പിക വ്യക്തികളിലേക്കാണ് ചേര്‍ക്കപ്പെട്ടിരിക്കുന്നത്. ബി. സി. നാലാം നൂറ്റാണ്ടില് ജീവിച്ചിരുന്നുവെന്ന് പറയപ്പെടുന്ന തത്വചിന്തകന് ബാദരായനാ, തത്വജ്ഞാനിയായിരുന്ന വ്യാസ മുനി എന്നിവരാണ് അവര്. മഹാഭാരതാ യുദ്ധകഥകളില് അവസാനം എഴുതപ്പെട്ടവയും വ്യാസമുനിയിലേക്ക് തന്നെയാണ് ചേര്‍ക്കപ്പെടുന്നത്.\nആദ്യകാല വേദാന്തം ആര് തന്നെയാണ് എഴുതിയുണ്ടാക്കിയതെങ്കിലും, അതിന്റെ വചനങ്ങള് നിഗൂഢമായ ശൈലിയിലുള്ളവയാണെന്നതില് സംശയമില്ല. വേദാതന്തത്തിന്റെ അവ്യക്തമായ ഭാഷയും ശൈലിയും പില്‍ക്കാലത്ത് ധാരാളം വ്യാഖ്യാനങ്ങള് അതിന് രൂപപ്പെടാന് വഴിവെച്ചു. പ്രസ്തുത വ്യാഖ്യാനങ്ങള്‍ക്ക് മേല് വിവിധ ഹൈന്ദവ തത്വചിന്താ പാഠശാലകള് രൂപപ്പെട്ടു. അവയില് ഏറ്റവും സുപ്രധാനമായത് ശങ്കരാചാര്യര് സ്ഥാപിച്ച അദ്വൈതമായിരുന്നു.\nശങ്കരാചാര്യരുടെ ചിന്തയില് ചര്‍ച്ചാ കേന്ദ്രം ദൈവവും (ബ്രഹ്മാവ്) മനുഷ്യ മനസ്സും (ആത്മാവ്) തമ്മിലുള്ള ബന്ധമായിരുന്നു. അദ്ദേഹത്തിന്റെ വീക്ഷണമനുസരിച്ച് ഇവ രണ്ടും ഒരൊറ്റ സ്വത്വം മാത്രമാണ്. മനുഷ്യന് ദ്വിമുഖം അഥവാ ഇരട്ട പ്രകൃതമാണുള്ളതെന്ന് അദ്ദേഹം സിദ്ധാന്തിക്കുന്നു. ദൈവിക പ്രകൃതം നേടിയെടുക്കുന്നതില് നിന്ന് മനുഷ്യന് തടസ്സമായി ഭവിക്കുന്നത്. അജ്ഞതമുറ്റി നില്‍ക്കുന്ന മനസ്സിന് പരസ്പരം വേറിട്ട വിവിധ സ്വത്വങ്ങളെ മാത്രമെ കാണാനും തിരിച്ചറിയാനും സാധിക്കുകയുള്ളൂ. താല്‍ക്കാലിക അസ്തിത്വമുള്ള ഭൗതിക വസ്തുക്കളെ മാത്രമെ അജ്ഞതയില് മുഴുകിയവര്‍ക്ക് തിരിച്ചറിയാനാവൂ. വേറിട്ട് കാണപ്പെടുന്ന ഈ വിവിധങ്ങളായ സ്വത്വങ്ങള് യാഥാര്‍ത്ഥ്യമല്ലെന്നും, മായ നിര്‍മിക്കുന്ന കേവല പ്രതിഭാസങ്ങള് മാത്രമാണ് അവയെന്നും തിരിച്ചറിയാന് പ്രസ്തുത മനസ്സിന് സാധിക്കുകയില്ല.\nഓരോ വ്യക്തിയുടെ സ്വത്വവും യഥാര്‍ത്ഥജ്ഞാനം തേടി അലയുന്ന കാലത്തോളം ഉപരിലോകത്തെ തന്റെ യഥാര്‍ത്ഥ സ്വത്വത്തെക്കുറിച്ചും അത് അന്വേഷിച്ച് കൊണ്ടേയിരിക്കുന്നു. ഈ ലക്ഷ്യത്തിലേക്കുള്ള മാര്‍ഗമെന്നോണം പ്രസ്തുത ഉണ്മ പുനര്‍ജനിച്ച് കൊണ്ടേയിരിക്കും. മരണത്തിന് ശേഷം വീണ്ടും വീണ്ടുമാവര്‍ത്തിച്ച് ജനിച്ച് കൊണ്ടേയിരിക്കുന്നു അത്. പ്രകാശിതമല്ലാത്ത മനസ്സിന്റെ സ്വാഭാവിക പരിണിതിയാണിത്. മുന്‍കാല ജീവതത്തിലെ കര്‍മത്തിന് അനുസരിച്ച പുനര്‍ജന്മമാണ് ഓരോ ആത്മാവിനും ലഭിക്കുക. പ്രസ്തുത കര്‍മങ്ങളാണ് വരാനിരിക്കുന്ന പുനര്‍ജന്മം നിര്‍ണയിക്കുക.\nഎന്നാല് വേദാന്തത്തെക്കുറിച്ച യഥാര്‍ത്ഥ ജ്ഞാനം മനുഷ്യാത്മാവിന് അറ്റമില്ലാത്ത യാഥാര്‍ത്ഥ്യങ്ങളെക്കുറിച്ച ജ്ഞാനം സമ്മാനിക്കുമെന്ന് ശങ്കരാചാര്യര് സിദ്ധാന്തിക്കുന്നു. മായയെന്ന പ്രാപഞ്ചിക മറക്ക് പിന്നില് ഒളിഞ്ഞ് കിടക്കുന്ന അനാദിയായ സ്വത്വത്തിലേക്ക് ചെന്നെത്താന് വേദാന്തജ്ഞാനം അനിവാര്യമാണ് എന്നര്‍ത്ഥം. അതോടെ തന്റെ യഥാര്‍ത്ഥ പ്രകൃതം ദൈവത്തിന്റെ പ്രകൃതിയുമായി യോജിക്കുന്നതാണെന്ന് മനുഷ്യാത്മാവ് തിരിച്ചറിയുന്നു. ഈ യാഥാര്‍ത്ഥ്യം മനസ്സിലാക്കുമ്പോഴാണ് ആത്മാവ് മോക്ഷം നേടുന്നത്. അതേതുടര്‍ന്നാണ് നിര്‍വാണം അഥവാ പൂര്‍ണമായ ബോധ്യം എന്ന സ്ഥാനം സാക്ഷാല്‍ക്കരിക്കാനാവൂ.\ncharitram vedam\t2016-07-13\nahmad salih ghalib\nTags charitram vedam\nAbout ahmad salih ghalib\nPrevious വേദങ്ങളില് പരാമര്‍ശിക്കപ്പെട്ട പ്രവാചകന്\nNext വേദങ്ങളും ഉപനിഷത്തുക്കളും -2\nപൊതുജനാഭിപ്രായം പവിത്രമോ? -2\nഇതരരോട് നീതിപൂര്‍വം വര്‍ത്തിച്ച പ്രവാചകന് -3


കർഷകർക്കായി രഘു സ്കൂട്ടറിൽ താണ്ടിയത് 6700 കിലോമീറ്റർ - Keralabhooshanam Daily കർഷകർക്കായി രഘു സ്കൂട്ടറിൽ താണ്ടിയത് 6700 കിലോമീറ്റർ\nHome/NEWS/LOCAL NEWS/കർഷകർക്കായി രഘു സ്കൂട്ടറിൽ താണ്ടിയത് 6700 കിലോമീറ്റർ\nകർഷകർക്കായി രഘു സ്കൂട്ടറിൽ താണ്ടിയത് 6700 കിലോമീറ്റർ\nഏറ്റുമാനൂർ : കാർഷിക ബില്ലിനെതിരെ ഡൽഹിയിൽ സമരം ചെയ്യന്ന കർഷകർക്ക് അഭിവാദ്യങ്ങൾ അർപ്പിക്കാൻ സ്കൂട്ടറിൽ ഒറ്റയ്ക്ക് യാത്ര ചെയ്ത കവിയും സംസ്‍കാരിക പ്രവർത്തകനുമായ കെ ആർ രഘു തിരിച്ചെത്തി. കഴിഞ്ഞ മാസം 27 തീയതി ആരംഭിച്ച യാത്ര ഫെബ്രുവരി ഏഴാം തീയതി ഡൽഹിയിൽ എത്തിയിരുന്നു.\n66 വയസ്സുള്ള ഇദ്ദേഹം തന്റെ പത്തു വർഷം പഴക്കമുള്ള ഹോണ്ട pleasure സ്കൂട്ടറിൽ യാത്ര ചെയ്തതു സോഷ്യൽ മീഡിയ അടക്കം വലിയ വാർത്ത ആയിരുന്നു.\nകുടക്കചിറ സഹകരണ ബാങ്കിന്റെ പ്രസിഡന്റ് ആയിരുന്ന കെ ആർ രഘു ഇതിന് മുൻപ് കേരള യാത്ര നടത്തിയിരുന്നു. മൂന്നു കവിതാ സമാഹരം പ്രസിദ്ധീകരിച്ചിട്ടുള്ള ഇദ്ദേഹത്തിനു സാഹിത്യ മേഖലയിൽ നിരവധി അവാർഡുകൾ ലഭിച്ചിട്ടുണ്ട്.\nകർഷകരുടെ നൊമ്പരം ജനഹൃദയങ്ങളിൽ എത്തിക്കാൻ ത്യാഗോജ്ജ്വമായി യാത്ര ചെയ്ത കെ ആർ രഘുവിന് ഏറ്റുമാനൂരിൽ വെച്ച് സാംസ്‌കാരിക കൂട്ടായ്മയുടെ നേതൃത്വത്തിൽ സ്വീകരണം നൽകി. ഏറ്റുമാനൂർ മുനിസിപ്പാലിറ്റി കൌൺസിലർ മാരായ മഞ്ജു അലോഷ്, ഷേമ അഭിലാഷ്, പുരോഗമന കലാ സാഹിത്യ സംഘം ഏരിയ സെക്രട്ടറി പി. പദ്മകുമാർ, ഏറ്റുമാനൂർ കാവ്യവേദി ചെയർമാൻ പി. പി. നാരായണൻ, പരസ്പരം മാഗസിൻ ചീഫ് എഡിറ്റർ ഔസെഫ് ചിറ്റക്കാട്, കഥാകൃത്ത് പ്രിൻസ് അയ്മനം, കവികളായ ജിനിൽ മലയാറ്റിൽ, ഹരി ഏറ്റുമാനൂർ, കെ ജെ വിനോദ്, ഡി.വൈ.എഫ്. ഐ മേഖല സെക്രട്ടറി അരുൺ എന്നിവർ സംസാരിച്ചു.\nഭാര്യയുടെ കഴുത്തറുത്ത് ഡോക്ടര്; മരണം ഉറപ്പാക്കാന് യുവതിയുടെ ശരീരത്തിലൂടെ കാര് കയറ്റിയിറക്കി; ഞെട്ടിത്തരിച്ച് നാട്ടുകാര്\nകേരളം കോവിഡ് കേസുകള് കൂടിയ സംസ്ഥാനമെന്ന് പറയുന്നത് ശരിയല്ലെന്ന് കെ കെ ശൈലജ\nആലപ്പുഴയില് അതിഥി തൊഴിലാളിയുടെ ഭാര്യക്ക് നേരെ പീഡനശ്രമം; രണ്ടുപേര് റിമാന്‍ഡില്\nബ്രഹ്മഗിരി വയനാട് കോഫിയുടെ കാപ്പിപ്പൊടി നിർമാണ യൂണിറ്റ് ഉദ്ഘാടനം 28ന്\nഎ.കെ ബാലന് പകരം ഭാര്യ ജമീല തിരൂരില് മത്സരിച്ചേക്കും\n‘സി പി എം പോലുള്ള പാര്‍ട്ടി ആവശ്യപ്പെട്ടാല് മത്സരിക്കാതിരിക്കാൻ ആവില്ല’; സംവിധായകൻ രഞ്ജിത്ത്\nബാലുശേരിയിൽ നടൻ ധർമ്മജൻ ബോൾഗാട്ടി കോൺഗ്രസ് സ്ഥാനാർഥി


സൃഷ്ടിയും - നാശവും! മോഹവും - മോഹഭംഗവും! - BethlehemMatrimonial.com\nസൃഷ്ടിയും - നാശവും! മോഹവും - മോഹഭംഗവും!\nഎറണാകുളത്തെ ഫ്ലാറ്റ് പൊളിക്കുന്നതിന്‍റെ ആഘാതം, ധനനഷ്ടത്തിനുമപ്പുറം മകളുടെ വിവാഹത്തെ പ്രതികൂലമായി ബാധിച്ചല്ലോ എന്നു സങ്കടം പറഞ്ഞു വന്ന ഒരു പിതാവിന്‍റെ വിഷമത്തില് പങ്കു ചേര്‍ന്നു കൊണ്ട് സംസാരിക്കാന് ചില തത്വചിന്തകള് മാത്രമേ മനസ്സില് തോന്നിയുള്ളൂ. പ്രശ്നത്തിന്‍റെ നിയമപരമായ നൂലാമാലകളെക്കുറിച്ചോ, ധര്‍മ്മാധര്‍മ്മങ്ങളെക്കുറിച്ചോ ഉപദേശിക്കാന് ഞാന് പ്രാപ്തനല്ല.\nസ്വന്തമായി വീടില്ലാത്തതു കൊണ്ടാണ് മകളുടെ വിവാഹം താമസിക്കുന്നത് എന്നു വിചാരിച്ച്, ഉള്ള സ്വര്‍ണ്ണവും വിറ്റ്, കടവും എടുത്ത് ഫ്ലാറ്റ് വാങ്ങി. ഇപ്പോള് അത് നഷ്ടപ്പെട്ടു. ഇനി പഴയതു പോലെ വാടകവീട്ടില് തന്നെ താമസിച്ച്, ബാക്കി വരുന്നിടത്തു വച്ചു കാണാം എന്നു ധൈര്യപൂര്‍വ്വം ചിന്തിക്കുന്ന ഇദ്ദേഹത്തോട് പറഞ്ഞ തത്വചിന്തകളാണ് ഇവിടെ പങ്കുവയ്ക്കുന്നത്.\nപ്രകൃതി നിര്‍മ്മിതമോ, മനുഷ്യനിര്‍മ്മിതമോ ആയി ഈ പ്രപഞ്ചത്തില് സൃഷ്ടിക്കപ്പെട്ടതെല്ലാം എപ്പോഴെങ്കിലും നശിക്കേണ്ടതാണ്. ഏതൊരു നാശവും അതിന്‍റെ വേണ്ടപ്പെട്ടവരെയും ഗുണഭോക്താക്കളെയും വേദനിപ്പിക്കും, വിഷമിപ്പിക്കും, അസ്വസ്ഥരാക്കും. പക്ഷേ, അപ്പോഴല്ലേ പുതിയ മോഹങ്ങള് ഉളവാകുന്നത്? ഏതെങ്കിലും ഒരു ആവശ്യം സാധിച്ചെടുക്കണമെന്ന് ആരുടെയെങ്കിലും മനസ്സില് ശക്തമായ മോഹം തോന്നിയെങ്കിലേ പുതിയത് എന്തെങ്കിലും സൃഷ്ടിക്കപ്പെടുകയുള്ളൂ.\nമോഹിച്ച് സ്വന്തമാക്കിയവയോട് അഭിനിവേശം അഥവാ മമത തോന്നുന്നത് മനുഷ്യസ്വഭാവം ആണ്. ഈ മമതയാണ് മനുഷ്യന്‍റെ അസ്വസ്ഥതകള്‍ക്കെല്ലാം മൂലകാരണം എന്ന് ജ്ഞാനികള് നമ്മളെ പഠിപ്പിച്ചിട്ടുണ്ട് (Attachment is the root cause of misery). അതിന്‍റെ അര്‍ത്ഥം മമത പാടില്ല എന്നോ, അസ്വസ്ഥത അനാവശ്യം ആണെന്നോ അല്ല. മമത കൂടുന്നതനുസരിച്ച് മോഹഭംഗത്തെക്കുറിച്ചുള്ള അസ്വസ്ഥതയും കൂടി വരും. മോഹം നടപ്പിലാകില്ല എന്ന് തീര്‍ച്ചയാകുമ്പോള് അതിനോടുള്ള മമത ഉപേക്ഷിക്കാത്തവര്‍ക്ക് കടുത്ത മാനസിക സംഘര്‍ഷം അനുഭവിക്കേണ്ടി വരും എന്നാണ് ഞാന് കരുതുന്നത്. ഭംഗം വന്ന മോഹം കൊണ്ട് എന്തു സാധിക്കണമായിരുന്നു എന്ന് ചിന്തിച്ച്, ആ ആവശ്യം സാധ്യമാക്കുന്ന പുതിയ ഒരു മോഹത്തിനു വേണ്ടി പ്രയത്നിക്കുക എന്നതാണ് എനിക്കറിയാവുന്ന പ്രതിവിധി.\nമോഹം തോന്നുമ്പോള് അത് സാധിച്ചെടുക്കാന് വേണ്ടി, മനസ്സ് മാര്‍ഗ്ഗങ്ങള് ആലോചിക്കും. വഴിയൊന്നും തെളിഞ്ഞു കാണാതെ വരുമ്പോള്, മനസ്സ് അസ്വസ്ഥമാകും, അപ്പോള് ഒന്നുകില് ആ മോഹം ഉപേക്ഷിക്കും അല്ലെങ്കില് അത് ശക്തമാകും. ശക്തമാകുമ്പോള് മനസ്സ് കൂടുതല് ആലോചിക്കും, മാര്‍ഗ്ഗ ദര്‍ശികളെ അന്വേഷിക്കും, മാര്‍ഗ്ഗങ്ങള് കണ്ടെത്താനും അത് നടപ്പിലാക്കാനും വേണ്ടി പരിശ്രമിച്ചു കൊണ്ടേയിരിക്കും.\nമോഹം സാധിക്കും എന്നു പ്രതീക്ഷ നല്‍കുന്ന ഓരോ ചിന്തയും മനസ്സിനെ ശാന്തമാക്കും. സാധിക്കില്ല എന്നു സൂചന നല്‍കുന്ന ചിന്തകള് മനസ്സിനെ പ്രക്ഷുബ്ധമാക്കും. അതു കൊണ്ടാണ് ശുഭാപ്തി വിശ്വാസത്തോടെ ചിന്തിക്കുന്നവര്‍ക്ക്, അസ്വസ്ഥതകള് നിയന്ത്രിക്കാന് എളുപ്പത്തില് സാധിക്കുന്നത്.\nമനസ്സ്, ഒരിക്കലും നിലയ്ക്കാതെ പ്രവര്‍ത്തിച്ചു കൊണ്ടിരിക്കുന്ന ഒരു പ്രോസസ്സറാണ്. ശരീരം വിശ്രമിക്കുമ്പോള് പോലും മനസ്സ് പ്രവര്‍ത്തിച്ചു കൊണ്ടിരിക്കും. ഇതു വരെ അനുഭവിച്ച കാര്യങ്ങള് പല വിധത്തില് പുനഃരാലോചിച്ച് എങ്ങിനെ കൂടുതല് തൃപ്തി നേടാം എന്നായിരിക്കും മിക്കപ്പോഴും മനസ്സിന്‍റെ കണക്കു കൂട്ടല്. തൃപ്തി എന്താണെന്ന നിര്‍വ്വചനം ഓരോരുത്തര്‍ക്കും വ്യത്യസ്തം ആണ്. ഒരേ ആള്‍ക്കു തന്നെ അയാളുടെ സാഹചര്യവും, സന്ദര്‍ഭവും സ്വഭാവവും മാറുന്നതനുസരിച്ച്, തൃപ്തിയുടെ നിര്‍വ്വചനം മാറിക്കൊണ്ടുമിരിക്കും.സാഹചര്യം അനുസരിച്ച് നമ്മള് തൃപ്തി കണ്ടെത്തുന്നത് സൃഷ്ടിയിലോ സ്ഥിതിയിലോ സംഹാരത്തിലോ ആയിരിക്കും.\nക്രിയാത്മകമായി ചിന്തിക്കുകയും പ്രവര്‍ത്തിക്കുകയും ചെയ്യുന്നവര് മോഹം നിറവേറ്റാന് തുനിയുമ്പോള്, ആദ്യം ചെയ്യുന്നത്, തന്‍റെ മോഹവും, അതിനു പിന്നിലെ ആവശ്യവും എന്താണെന്ന് കഴിയുന്നത്ര വ്യക്തമായും കൃത്യമായും നിര്‍വചിക്കുക എന്നതാണ്.\nഓരോ സൃഷ്ടിയിലും സംഭവിക്കുന്നത്, നിലവിലുള്ള വിവിധ വസ്തുക്കളുടെ രൂപമാറ്റം ആണ്. നിലവിലുള്ള ഈ വസ്തുക്കളെ ഭാഗികമായെങ്കിലും നശിപ്പിച്ചു കൊണ്ടല്ലേ, രൂപമാറ്റം വരുത്തുന്നത്? സൃഷ്ടിയിലെ മുഖ്യഘടകം, അല്ലെങ്കില് നമ്മളെ ബാധിക്കുന്ന ഭാഗം മാത്രമായിരിക്കും സാധാരണ നമ്മള് പ്രത്യേകമായി ശ്രദ്ധിക്കാറുള്ളത്. മുഖ്യഘടകം കൂടാതെ ഉപയോഗപ്രദവും അല്ലാത്തതും ചിലപ്പോള് ഉപദ്രവകരവുമായ ഉപഘടകങ്ങളും മുഖ്യഘടകത്തോടൊപ്പം സൃഷ്ടിക്കപ്പെടുന്നില്ലേ? ഓരോ നാശങ്ങളില് സംഭവിക്കുന്നതും, രൂപമാറ്റം തന്നെയാണ്.\nമോഹം, അസ്വസ്ഥത, ചിന്ത, ആസൂത്രണം, പദ്ധതി, സൃഷ്ടി, ആഘാതം. വീണ്ടും നാശം, ആഘാതം, മോഹഭംഗം, വേദന, മോഹം, അസ്വസ്ഥത . . . എന്ന കണക്കിന് സൃഷ്ടി സ്ഥിതി സംഹാര ആവൃത്തിയല്ലേ നമ്മുടെ പ്രപഞ്ചഘടന?\nസൃഷ്ടിക്കപ്പെട്ടത് എല്ലാം എപ്പോഴെങ്കിലും നശിക്കാനുള്ളതാണ്. ഓരോ നാശവും അതിന്‍റേതായ ആഘാതങ്ങള് ഉളവാക്കും. നാശം പോലെ തന്നെ സൃഷ്ടിയും അതിന്‍റേതായ ആഘാതങ്ങള് ഉളവാക്കുന്നുണ്ട്.\nസത്യത്തില് നാശമല്ല, നാശം കൊണ്ടു സംഭവിക്കുന്ന നഷ്ടം പരിഹരിക്കാന് വേണ്ടി വരാവുന്ന ക്ലേശങ്ങളും, മോഹഭംഗങ്ങളുമാണ് മനുഷ്യരെ അസ്വസ്ഥരാക്കുന്നത്. നഷ്ടപ്പെട്ടതിനോട് നമ്മള് പുലര്‍ത്തിയ അഭിനിവേശത്തിന്‍റെ ഏറ്റക്കുറച്ചില് ആണ് അസ്വസ്ഥതയുടെ കാഠിന്യം നിര്‍ണ്ണയിക്കുന്നത്.\nതാങ്കളുടെ മനോബലത്തെ ഞാന് അഭിനന്ദിക്കുന്നു, ഫ്ലാറ്റിനെ സംബന്ധിച്ച് താങ്കളുടെ മോഹം കേവലം ഒരു കാര്യത്തില് മാത്രം ഒതുങ്ങുന്നതായിരുന്നില്ല. നിങ്ങളുടെ ജീവിതത്തിലെ ഒട്ടു മിക്ക മോഹങ്ങളുടെയും ഫലപ്രാപ്തിക്ക് അടിസ്ഥാന ഘടകമായി കണക്കാക്കിയിരുന്ന ഒന്നായിരുന്നല്ലോ സ്വന്തം വീട് എന്ന മോഹം. ഒരു തിരിച്ചടി നേരിട്ടതു കൊണ്ട് പാടേ ഉപേക്ഷിച്ചു കളയേണ്ട ഒരു മോഹമല്ല അത്. ശ്രമം തുടര്‍ന്നു കൊണ്ടേയിരിക്കണം. ഇത്രയും മനോബലമുള്ള താങ്കള്‍ക്ക് അത് തീര്‍ച്ചയായും സാധിക്കും.\nഒരിക്കല് എന്‍റെ ധനം മുഴുവനും നഷ്ടപ്പെട്ട്, വീട്ടുവാടക കൊടുക്കാന് പോലും നിവര്‍ത്തിയില്ലാതെ വിഷമിച്ചപ്പോള്, എന്‍റെ ഒരു സുഹൃത്ത് പറഞ്ഞു, കയ്യില് കാശില്ലെങ്കിലും, ഞാന് സമ്പന്നനാണത്രെ. എന്നിട്ട് അദ്ദേഹം എന്‍റെ സമ്പത്തിന്‍റെ ഒരു ലിസ്റ്റ് ഉണ്ടാക്കി തന്നു.\n1. Integrity - ധര്‍മ്മനീതിയും സ്വഭാവദാര്‍ഢ്യവും.\n2. Intelligence - കാര്യഗ്രഹണ ശക്തി, ബുദ്ധിശക്തി.\n3. Physical Stamina - ദീര്‍ഘനേരം സഹിക്കാനും അദ്ധ്വാനിക്കാനുമുള്ള കഴിവും ശേഷിയും.\n4. Capacity to work - പ്രവര്‍ത്തിക്കുവാനുള്ള ശേഷി.\n5. Ability to speak & write - എഴുതാനും, വായിക്കാനുമുള്ള കഴിവ്.\n6. Numerical ability - കണക്ക് കൂട്ടുവാനുള്ള കഴിവ്.\n7. Memory - ഓര്‍മ്മശക്തി\n8. Listening & Learning skills - കേള്‍ക്കുവാനും, ശ്രദ്ധിക്കുവാനും, പഠിക്കുവാനുമുള്ള കഴിവ്.\n9. Power of observation - നിരീക്ഷിക്കുവാനുള്ള പാടവം.\n10. Flexibility - മാറ്റങ്ങളോട് പൊരുത്തപ്പെടാനുള്ള വഴക്കം.\n11. Ability to concentrate - ശ്രദ്ധ കേന്ദ്രീകരിക്കുവാനുള്ള കഴിവ്.\n12. Power of imagination - ഭാവനാശക്തി.\n13. Ability to visualize ideas and to conceptualize - മനസ്സുകൊണ്ട് കാണുവാനും, ആശയരൂപീകരണം നടത്തുവാനുമുള്ള കഴിവ്.\nകടം കയറി മുടിഞ്ഞല്ലോ എന്നു നിരാശപ്പെട്ടു പോയ ഞാന്, യഥാര്‍ത്ഥത്തില് എത്ര സമ്പന്നനാണ് എന്നു തിരിച്ചറിയാന് എന്നെ സഹായിച്ച, കഴിവുകളുടെയും ശേഷികളുടെയും ഈ പട്ടികയിലെ പലതും, താങ്കള്‍ക്കും ഉപയോഗപ്പെടുത്താന് സാധിക്കും.\nമാറിയ സാഹചര്യം സ്വയം അംഗീകരിച്ചു കൊണ്ട്, ഇവളുടെ വിവാഹ അന്വേഷണം തുടരുക, ഞാനും ഉത്സാഹത്തോടെ ശ്രമിക്കാം. മകളുടെ രൂപവും, ഭാവവും, മേല്‍പറഞ്ഞ പട്ടികയിലെ ഇവള്‍ക്കുള്ള സമ്പത്തും വിലമതിക്കുന്ന ഒരു പുരുഷന് ഇവള്‍ക്കു വേണ്ടി സൃഷ്ടിക്കപ്പെട്ടിട്ടുണ്ട് എന്ന് ഉറച്ചു വിശ്വസിക്കണം. നിങ്ങളുടെ കാഴ്ചപ്പാടിലെ Flexibility തീര്‍ച്ചയായും നിങ്ങളെ സഹായിക്കും.\nതാങ്കള് നല്‍കിയ ഈ പ്രായോഗിക മാതൃക, അനേകര്‍ക്ക് മാര്‍ഗ്ഗദര്‍ശനം ആകട്ടെ എന്ന് പ്രാര്‍ത്ഥിക്കുന്നു.


മനുഷ്യന്റെ ഭൂമി, വിഭവ അവകാശത്തെ സംരക്ഷിക്കാന് ശ്രമിക്കുന്നവരെ ആക്രമിക്കുന്നത് 2016 ല് വര്‍ദ്ധിച്ചു. 2016 ലെ ഓരോ മാസവും 16 ആളുകള് വീതമാണ് കൊലചെയ്യപ്പെട്ടത് എന്ന് PAN Asia Pacific (PANAP) എന്ന സംഘം നടത്തിയ പഠനത്തിന്റെ റിപ്പോര്‍ട്ടില് പറയുന്നു. കൃഷിക്കാര്, ആദിവാസികള്, ഭൂമി അവകാശ സംരക്ഷകര് തുടങ്ങിയവരെ കൊല്ലുന്നത് 2015 ലെ ശരാശരിയെക്കാള് 2016 ല് മൂന്ന് മടങ്ങായാണ് വര്‍ദ്ധിച്ചത്. 2015 ല് മൊത്തം 61 പേരായിരുന്നു കൊല്ലപ്പെട്ടത്. എന്നാല് ഈ വര്‍ഷം അത് 171 ആയി ഉയര്‍ന്നു എന്ന് ഈ സംഘത്തിന്റെ Land & Rights (L&R) Watch വിഭാഗം കണ്ടെത്തി. ജയിലിലടക്കപ്പെട്ടവരുടെ എണ്ണം\nTagged ഭൂമി, മനുഷ്യാവകാശം, വാര്‍ത്ത\nPrevious Post അമേരിക്കയിലെ ദരിദ്രര് എവിടെയാണ്\nNext Post ഇന്‍ഡ്യന് ഗിവേഴ്സ്


ലൈലാമണിയെ തേടി മകനെത്തി; രണ്ടാം ഭർത്താവിനെ തേടി പൊലീസ് - Janayugom Online\nഅടിമാലിയില് പൂട്ടിയിട്ട കാറില് കണ്ടെത്തിയ വീട്ടമ്മയെ ഭര്‍ത്താവ് മാത്യൂ ഇതിന് മുന്‍പും ഉപേക്ഷിക്കാന് ശ്രമിച്ചതായി പൊലീസ്. ഏതാനും വര്‍ഷം മുന്‍പ് തിരുവനന്തപുരത്ത് വച്ച് കാറില് ഉപേക്ഷിച്ച് കടന്നുകളയാന് രണ്ടാം ഭര്‍ത്താവ് ശ്രമിച്ചതായാണ് പൊലീസ് പറയുന്നത്. അതേസമയം ആശുപത്രിയില് ചികിത്സയില് കഴിയുന്ന അമ്മ ലൈലാ മണിയെ വീട്ടിലേക്ക് കൂട്ടിക്കൊണ്ടുപോകാന് മകന് മഞ്ജിത്ത് സമ്മതിച്ചു. അതിനിടെ, മാത്യുവിനെ കണ്ടെത്തുന്നതിനുളള ശ്രമം പൊലീസ് ഊര്‍ജിതമായി തുടരുന്നു.\nകഴിഞ്ഞദിവസമാണ് അടിമാലി ടൗണിന് സമീപം ദേശീയ പാതയില് വീട്ടമ്മയെ കാറില് ഉപേക്ഷിച്ച നിലയില് കണ്ടെത്തിയത്. വ്യാഴാഴ്ച ഉച്ചമുതൽ ഈ വാഹനം കല്ലാർകുട്ടി റോഡിൽ പാൽക്കോ പമ്പിന് സമീപം പാർക്കുചെയ്തിരുന്നു. വെള്ളിയാഴ്ച ഓട്ടോഡ്രൈവർമാരാണ്, അവശനിലയിൽ ഇവരെ കണ്ടത്. വാഹനം പൂട്ടിയിരുന്നു. ഇത് മാത്യുവിന്റെ പേരിൽ മാനന്തവാടിയിൽ രജിസ്റ്റർചെയ്തതാണ്.\nEnglish summary: Lady abandoned at Idukki son reached hospital police looks for second husband\nhusband son sick housewife\nഎല്ലാവര്‍ക്കും ഭൂമി എന്നതാണ് സര്‍ക്കാരിന്റെ ലക്ഷ്യം: മന്ത്രി കെ രാജന്


'അഞ്ച് മാസത്തേക്ക് എഴുന്നേറ്റു നിൽക്കാനോ നടക്കാനോ കഴിയില്ല'; ആരോഗ്യവിവരം അറിയിച്ച് യാഷിക | yashika anand shares her health update in social media\n'അഞ്ച് മാസത്തേക്ക് എഴുന്നേറ്റു നിൽക്കാനോ നടക്കാനോ കഴിയില്ല'; ആരോഗ്യവിവരം അറിയിച്ച് യാഷിക\nഅപകടത്തിൽ സാരമായി പരുക്കേറ്റ യാഷിക ഒരാഴ്ചയോളം ഐ.സി.യുവില് ചികിത്സയിലുമായിരുന്നു.\n7 Aug 2021 12:09 PM GMT\nതെന്നിന്ത്യൻ നടി യാഷിക ആനന്ദും സുഹൃത്തുക്കളും സഞ്ചരിച്ച കാർ അപകടത്തിൽപ്പെടുകയും സുഹൃത്ത് പവനി മരണപ്പെടുകയും ചെയ്തിരുന്നു. അപകടത്തിൽ സാരമായി പരുക്കേറ്റ യാഷിക ഒരാഴ്ചയോളം ഐ.സി.യുവില് ചികിത്സയിലുമായിരുന്നു. ഇപ്പോഴിതാ തന്റെ ആരോഗ്യവിവരം പങ്കുവയ്ക്കുകയാണ് യാഷിക.\nനിങ്ങളുടെ പ്രാർഥനകൾക്കും ആശംസകൾക്കും ഞാൻ നന്ദി പറയുന്നു. സ്നേഹത്തിനും അന്വേഷണങ്ങൾക്കും നന്ദി. വലതുകാലിൽ ഒട്ടേറെ ഒടിവുകളുണ്ട്. എല്ലുകൾക്കു ക്ഷതവും സംഭവിച്ചിട്ടുണ്ട്. നിരവധി ശസ്ത്രക്രിയകൾക്ക് ശേഷം ഞാൻ വിശ്രമത്തിലാണ്. അഞ്ച് മാസത്തേക്ക് എഴുന്നേറ്റു നിൽക്കാനോ നടക്കാനോ കഴിയില്ല. ദിവസം മുഴുവൻ ഒരേ കിടക്കയിൽ തന്നെയാണ്. പ്രാഥമിക കർത്തവ്യങ്ങൾ പോലും ഇവിടെ തന്നെയാണ് നിർവഹിക്കുന്നത്. ഇടത്തേക്കോ വലത്തേക്കോ ഒന്ന് തിരിയാൻ പോലും സാധിക്കാത്ത അവസ്ഥയാണ്.\nഒന്ന് അനങ്ങാൻ പറ്റാതായിട്ട് നാളുകളായി. ശരീരത്തിന്റെ പിൻഭാഗം മുഴുവൻ പരിക്ക് പറ്റിയിരിക്കുകയാണ്. ഭാഗ്യം കൊണ്ട് മുഖത്തിന് ഒന്നും തന്നെ സംഭവിച്ചില്ല. ഞാൻ ആവശ്യപ്പെട്ടില്ലെങ്കിൽ കൂടെ ഇത് എനിക്ക് പുനർജന്മമാണ്. മാനസികമായും ശാരീരികമായും എനിക്ക് പരിക്കേറ്റു. എന്നാൽ എനിക്ക് നഷ്ടമായവയ്ക്ക് മുന്നിൽ ഇതൊന്നുമല്ല.\nജൂലൈ 24ന് പുലര്‍ച്ചെ മഹാബലിപുരത്തിനടുത്ത് ഇസിആര് റോഡില് വെച്ചാണ് അപകടം സംഭവിച്ചത്. അതിവേഗത്തില് വന്ന കാര് കുഴിയില് വീണ് നിയന്ത്രണം വിട്ട്, റോഡിന്റെ മധ്യഭാഗത്തുള്ള മീഡിയനിലിടിക്കുകയായിരുന്നു. ഗുരുതരമായി പരുക്കേറ്റ യാഷികയെയും മറ്റ് സുഹൃത്തുക്കളെയും ചെന്നൈയിലെ ആശുപത്രിയില് പ്രവേശിപ്പിക്കുകയായിരുന്നു.


എല്ലാ വീഡിയോകള്‍ക്കും ഇനി സ്ഥാനമില്ല, യൂട്യൂബില് നയമാറ്റം; ഏപ്രിലോടെ പലതും നീക്കം ചെയ്യും - The Newsrupt\nഎല്ലാ വീഡിയോകള്‍ക്കും ഇനി സ്ഥാനമില്ല, യൂട്യൂബില് നയമാറ്റം; ഏപ്രിലോടെ പലതും നീക്കം ചെയ്യും\nPosted 26 Jan 2019 at 8:52 AM\nവീഡിയോകള്‍ക്ക് മുന്‍പും യൂട്യൂബ് ചില നിയന്ത്രണങ്ങള് കൊണ്ടുവന്നിരുന്നു.\nആളുകള് ഏറ്റവും കൂടുതല് സമയം ചിലവഴിക്കുന്ന സമുഹ മാധ്യമമായ യൂട്യൂബ്, നയംമാറ്റങ്ങള്‍ക്കൊരുങ്ങുന്നു. അപകടകരമായ രീതിയിലുള്ളതും മാനസികമായി തളര്‍ത്തുന്നതുമായ വീഡിയോകള് തുടച്ചുനീക്കുമെന്ന് യൂട്യൂബ് വ്യക്തമാക്കി. ഇനി മുതല് ഇത്തരം വീഡിയോകള്‍ക്ക് യൂട്യൂബില് സ്ഥാനമുണ്ടാവില്ല. ചില വീഡിയോകള് ചിലരെ മാനസികമായി തളര്‍ത്തും, ചിലത് അപകടം ക്ഷണിച്ചുവരുത്തും, ഇത്തരം വീഡിയോകള് നിരോധിക്കുമെന്നും യൂട്യൂബ് അധികൃതര് വ്യക്തമാക്കി. വീഡിയോകള് ചിലപ്പോഴൊക്കെ മരണത്തിന് തന്നെ കാരണമാകുന്നുണ്ടെന്നാണ് വിലയിരുത്തല്.\nഇനി ഇത്തരത്തിലുള്ള വീഡിയോകള്‍ക്ക് ഇവിടെ സ്ഥാനമില്ല എന്നാണ് ഗൂഗിളിന്റെ ഉടമസ്ഥതയിലുള്ള വീഡിയോ ഷെയറിങ് സൈറ്റായ യൂട്യൂബിന്റെ നിലപാട്.\nഏപ്രില് മാസത്തോടെ ഇത്തരം വീഡിയോകള് എല്ലാം സൈറ്റില് നിന്ന് നീക്കം ചെയ്യാനാണ് തീരുമാനം. ഇതുപോലെ അപകടം വിളിച്ചുവരുത്തുന്ന വീഡിയോകള്‍ക്ക് മുന്‍പും യൂട്യൂബ് ചില നിയന്ത്രണങ്ങള് കൊണ്ടുവന്നിരുന്നു. എന്നാല് പലപ്പോഴും അവ കാര്യക്ഷമമായി നടപ്പിലാക്കാന് യൂട്യൂബിനായിരുന്നില്ല.\nഅതേസമയം 'സൈ്വപ്' എന്നൊരു പുതിയ ഫീച്ചര് യൂട്യൂബ് ഉള്‍പ്പെടുത്തി. ഒരു വീഡിയോയില് നിന്ന് അടുത്തതിലേക്ക് പോകുന്നതിനും തിരിച്ചു വരുന്നതിനും സൈ്വപ് എന്ന പുതിയ ഫീച്ചര് ഉപയോഗിക്കാം. രണ്ടു വര്‍ഷമായി പരീക്ഷിക്കുന്ന ഫീച്ചറാണ് കമ്പനി ഇപ്പോള് എല്ലാര്‍ക്കും നല്‍കിയിരിക്കുന്നത്. തുടക്കത്തില് ഐഫോണുകളിലായിരിക്കും സൈ്വപ് ഫീച്ചര് ലഭ്യമാവുക. ഐഫോണ്6എസ് മുതലുള്ള എല്ലാ മോഡലുകളിലും ഈ ഫീച്ചര് ആദ്യം എത്തും.\nഫീച്ചര് എത്തുന്നതോടെ അടുത്ത വീഡിയോ കാണാനായി ഒന്നു വിരല് ഇടത്തു നിന്ന് വലത്തേക്ക് പായിച്ചാല് മതി. മുമ്പ് കണ്ട വീഡിയോയിലേക്ക് തിരിച്ചെത്താന് ഇത് വിപരീത ദിശയിലേക്ക് ചെയ്താലും മതി. നേരത്തെ ഒരു വീഡിയോയില് നിന്നും മറ്റൊരു വീഡിയോയിലേക്ക് മാറാന് പ്രത്യേക ബട്ടണായിരുന്നു യൂട്യൂബ് നല്‍കിയിരുന്നത്. യൂട്യൂബിന്റെ സൈറ്റിലും ആപ്പിലും ഇത് സമാനമായിരുന്നു. ചില സമയങ്ങളില് യൂട്യൂബ് നമുക്ക് റെക്കമെന്റ് ചെയ്യുന്ന വീഡിയോയായിരിക്കും അടുത്തതായി എത്തുക.


Agriculture: ഒറ്റഞാര് കൃഷിയില് കര്‍ഷകരുടെ പ്രതീക്ഷ\nഒറ്റഞാര് അല്ലെങ്കില് രണ്ടു ഞാര് പറിച്ചു നട്ടുള്ള കൃഷിയിലാണ് കൃഷിചെലവ് കുറച്ചുകൊണ്ട് വേങ്ങാട് പഞ്ചായത്ത് കൃഷിഭവന് മാതൃക സൃഷ്ടിച്ചത് പഞ്ചായത്തിലെ3പാഠശേഖരങ്ങളില് രണ്ട് ഹെക്ടര് നിലത്താണ് മാതൃകാപരമായ ഒറ്റഞാര് കൃഷിയിലൂടെ വിജയം കണ്ടെത്തിയത്.\nരണ്ടാം വിളകാലത്ത് കൂടുതല് പ്രദേശത്ത് ഈ മാതൃക വ്യാപിപ്പിക്കാമെന്നാണ് കര്‍ഷകരുടെ തീരുമാനം ഒരേക്കര് നിലത്ത് കൃഷിയിറക്കുന്നതിന് പറിച്ചു നടാനുള്ള ഞാറിന് 24 കിലോ നെല്‍വിത്തെങ്കിലും വേണ്ടി വരും അത്4കിലോ ആയി കുറച്ചാലോ 40 തൊഴിലാളികളുടെ അദ്ധ്വാനം വേണ്ടിടത്ത് 10 തൊഴിലാളികളെ ഉപയോഗിച്ച് പ്രവൃത്തി നടത്താന് സാധിക്കുന്നു.\nമറ്റു നെല്‍കൃഷിക്കുള്ള പരിചരണങ്ങള് തന്നെയാണ് ഒറ്റഞാറിനും ആവശ്യം. വേങ്ങാട് കൃഷിഭവന് ഒറ്റഞാര്‍കൃഷിക്ക് ഉപയോഗിച്ചത് ഉമ, ജ്യോതി എന്നീയിനം വിത്തുകളാണ്. ഒരു മീറ്റര് വീതിയുള്ള പ്ലാസ്റ്റിക്ക് ഷീറ്റില് ചെളിനിരത്തി ചാണകപ്പൊടി വിതറി മുളപ്പിച്ച നെല്‍വിത്ത് പാകി വൈക്കോല്‍പുതയിട്ട് പായഞാറ്റടി ഉണ്ടാക്കിയാണ് ഞാര് തയ്യാറാക്കിയത്.4കിലോ നെല്ലിന് 10 മീറ്റര്‍ഷീറ്റ് മതിയാകും.\nരണ്ടാഴ്ച മൂപ്പുള്ള ഞാറാണ് പറിച്ചു നടുക. പറിച്ചെടുക്കാന് തൊഴിലാളികളുടെ ആവശ്യമില്ല. ഒന്നോ രണ്ടോ ഞാറ് അല്‍പം മണ്ണോടുകൂടി 20 സെന്റീമീറ്റര് അകലത്തിലാണ് നടുന്നത് പാടത്ത് വെള്ളം കുറഞ്ഞ നിലയിലായിരിക്കണമെന്നു മാത്രം. നടീല് യന്ത്രം ഉപയോഗിച്ച് നടുന്നതിന് പായഞാറ്റാടി തന്നെയാണ് തയ്യാറാക്കുന്നത്. യന്ത്രം ഉപയോഗിച്ച് നടുന്നതിനും ഏക്കറിന് 24 കിലോ വിത്തിന്റെ ഞാറ് വേണ്ടിവരുന്നുണ്ട്. യന്ത്രത്തിന്റെ ലഭ്യതകുറവും യന്ത്രം പ്രായോഗികമല്ലാത്ത വയലിലും ഒറ്റഞാര് വിജയകരമാണെന്ന് കൃഷിഓഫീസര് ഇ.കെ അജിമോള് പറഞ്ഞു.\nപറിച്ചു നടുമ്പോള് സാധാരണയായി ഉല്‍പ്പാദനക്ഷമതയുള്ള പത്തോ പന്ത്രണ്ടോ ചിനപ്പുകള് കാണുന്നിടത്ത് മുപ്പതിനു മുകളില് ചിനപ്പുകള് കാണപ്പെട്ടതായും കൃഷിഓഫീസര് പറഞ്ഞു. ഏക്കറിന് 1300 കിലോ നെല്ല് എന്നതിനു പകരം 2600 കിലോ ആയി ഉല്‍പ്പാദനം വര്‍ദ്ധിച്ചതും ഈ രീതിയുടെ പ്രത്യേകതയായി അവര് ചൂണ്ടിക്കാട്ടുന്നു. കൃഷിക്കാര്\nഅനുവര്‍ത്തിക്കുന്ന മറ്റു രീതികളുമായി താരതമ്യം ചെയ്യുമ്പോള് ഒറ്റഞാര്‍കൃഷിക്ക് ഏക്കറിന് 13000 രൂപയോളം ചെലവിട്ടാല് 1300 കിലോ നെല്ലും ഒന്നര ഇരട്ടി വൈക്കോലും കൂട്ടിയാല് 15000 രൂപയോളമേ ആദായം ലഭിക്കുന്നുള്ളു. ഒറ്റഞാര്‍കൃഷിയില് വിത്തിന്റെയും കൂലിയുടെയും ഇനത്തില് 3300 രൂപയോളം ചെലവ് കുറയുന്നുണ്ട്. വിളവ് ഇരട്ടിയാവുകയും ചെയ്യും. മൂപ്പുകുറഞ്ഞ ഞാര് പറിച്ചുനടുന്നതിലുള്ള ശ്രദ്ധമാത്രമാണ് ഒറ്റ ഞാര്‍കൃഷിയില് അധികമായി വേണ്ടിവരുന്നത്. എന്നതിനാല് ഈ രീതിയിലേക്ക് തിരിയുന്നത് ആദായകരം തന്നെയാണെന്ന് കര്‍ഷകര് പറയുന്നു.


Girnar Tourism, Travel Guide & Tourist Places in Girnar-NativePlanet Malayalam\nഹോം » സ്ഥലങ്ങൾ» ഗിര്‍നര്\nഗിര്‍നര് - ദൈവങ്ങളുടെ മല\nഹിന്ദു - ജൈന മതങ്ങള്‍ക്ക് ഒരുപോലെ പ്രധാനവും വിശുദ്ധവുമായ കേന്ദ്രമാണ് ഗുജറാത്തിലെ ഗിര്‍നര്. ഗിര്‍നര് ഹില്‍സ് എന്ന പേരിലറിയപ്പെടുന്ന പര്‍വതപ്രദേശമാണ് ഗിര്‍നര്. വേദങ്ങളിലും ഇന്‍ഡസ് താഴ്വര സംസ്കാരത്തിന്‍െറ തെളിവുകളായി ലഭിച്ചിട്ടുള്ള താളിയോലകളിലും ഗിര്‍നറിനെ വിശുദ്ധസ്ഥലമായി പ്രതിപാദിച്ചിട്ടുണ്ട്.\nഹൈന്ദവ- ജൈന ക്ഷേത്രങ്ങള്\nഗിര്‍നര് പ്രദേശത്തെ അഞ്ച് കൊടുമുടികളിലായി നിരവധി ഹിന്ദു-ജൈന ക്ഷേത്രങ്ങളുണ്ട്. ആയിരക്കണക്കിന് പടികള് ചവിട്ടിക്കടന്നാണ് തീര്‍ഥാടകര് ഈ അമ്പലങ്ങളിലത്തെുന്നത്. തീര്‍ഥങ്കര നേമിനാഥ് ക്ഷേത്രം, മല്ലിനാഥ് ക്ഷേത്രം, റിഷഭ്ദേവ് ക്ഷേത്രം, പാര്‍ശ്വനാഥ് ക്ഷേത്രം എന്നിവയാണ് പ്രധാന ജൈന ക്ഷേത്രങ്ങള്. ഭാവന്ത് മഹാദേവക്ഷേത്രം, ദത്തരേയ ക്ഷേത്രം, അമ്പാ മാതാ ക്ഷേത്രം, കലിക ക്ഷേത്രം, രാമചന്ദ്രക്ഷേത്രം, ജടാശങ്കര് മഹാദേവ ക്ഷേത്രം, ഗൗമുഖി ഗംഗാ ക്ഷേത്രം എന്നീ ഹിന്ദു ക്ഷേത്രങ്ങളും പര്‍വതത്തിന്‍െറ പടിഞ്ഞാറ് ഭാഗത്തായി ഹനുമാന് ധാരാ എന്നറിയപ്പെടുന്ന ഒരു അരുവിയും പ്രദേശത്തെ പ്രധാന കേന്ദ്രമാണ്.\nഗിര്‍നറിലെ അഞ്ച് കൊടുമുടികള്\nനേമിനാഥ് ക്ഷേത്രവും അമ്പാദേവി ക്ഷേത്രവും ഒന്നാമത്തെ കൊടുമുടിയിലാണ്. രണ്ടാമത്തെ കൊടുമുടി ഗുരു ഗൊരാക്നാഥ് കൊടുമുടിയെന്നും മൂന്നാമത്തേത് ഓഘാട് കൊടുമുടിയെന്നും അറിയപ്പെടുന്നു. ദത്താത്രേയ ക്ഷേത്രവും കലിക ക്ഷേത്രവുമാണ് മറ്റു കൊടുമുടികള്.\nസമീപത്തെ ഗിര്‍നര് വനമാണ് ഗിര്‍നര് ദേശീയോദ്യാനം. ഗിര്‍നര് മലനിരകള് സന്ദര്‍ശിക്കാനത്തെുന്നവര് ഈ ഉദ്യാനവും കാണേണ്ടതാണ്.\nവേനല്‍കാല പ്രഭാതങ്ങള് ഈര്‍പ്പമുള്ളതാണെങ്കിലും മധ്യാഹ്നത്തോടെ കൊടും ചൂടാവും. അത്തരം സമയങ്ങളില് മല കയറാന് പ്രഭാതം തെരഞ്ഞെടുക്കുകയാവും ഉചിതം. സെപ്തംബര് മുതല് നവംബര് വരെയും ഫെബ്രുവരി മാസവുമാണ് മലകയറ്റത്തിന് ഉചിതം. ഈ സമയത്തെ കാലാവസ്ഥ വളരെ ശാന്തമാണ്. ഏറ്റവും കൂടുതല് വിനോദസഞ്ചാരികള് ഇവിടെയത്തെുന്നത് ശൈത്യകാലമായ ഡിസംബറിലാണ്.\nജുനാഗഥ് നഗരത്തില് നിന്ന് ട്രെയിന് വഴിയോ സംസ്ഥാന സര്‍ക്കാരിന്‍െറ ഉടമസ്ഥതയിലുള്ള ബസുകള് വഴിയോ ഇവിടെ എളുപ്പമെത്താം. നാല്‍പത് കിലോമീറ്റര് ദൂരെയുള്ള കെഷോദ് എയര്‍പോര്‍ട്ട്, നൂറ് കിലോമീറ്റര് അകലെയുള്ള രാജ്കോട്ട് എയര്‍പോര്‍ട്ട് എന്നിവിടങ്ങളിലിറങ്ങിയും ഇവിടെയത്തൊം. വിശുദ്ധതീര്‍ഥാടനകേന്ദ്രമെന്നതിനു പുറമെ വന്യജിവി സങ്കേതം എന്ന നിലയിലും പ്രശസ്തമായ ഗിര്‍നര് തീര്‍ച്ചയായും സന്ദര്‍ശിക്കേണ്ട സ്ഥലമാണ്.\nഭാവ്നാഥ് മഹാദേവ ക്ഷേത്രം\nതീര്‍ഥങ്കര നേമിനാഥ ക്ഷേത്രം\nറിഷഭ് ദേവ ക്ഷേത്രം\nഗൗമുഖി ഗംഗാ ക്ഷേത്രം\nജടാശങ്കര് മഹാദേവ ക്ഷേത്രം\nഎല്ലാം കാണാം ഗിര്‍നര് ആകര്‍ഷണങ്ങള്\nഎല്ലാം കാണാം ഗിര്‍നര് ചിത്രങ്ങള്\nസന്ദര്‍ശിക്കാന് പറ്റിയ സമയം ഗിര്‍നര്\nകാണാം ഗിര്‍നര് കാലാവസ്ഥ\nഎങ്ങിനെ എത്തിച്ചേരാം ഗിര്‍നര്\nഗിര്‍നറിന്‍െറ താഴ്വാരത്തില് സ്ഥിതി ചെയ്യുന്ന ജുനഗ്നാഥ് വഴി ഗിര്‍നറിലത്തൊം. ഗുജറാത്തിലെ എല്ലാ പ്രധാന നഗരങ്ങളില് നിന്നം ജുനഗ്നാഥിലേക്ക് ബസുണ്ട്. ജുനാഗ്നാഥിലേക്ക് എസി ബസുകള് കിട്ടാന് പ്രയാസമാണെങ്കിലും അഹ്മദാബാദ്, സൂററ്റ്, വല്‍സദ്, മുംബൈ എന്നിവിടങ്ങളില് നിന്ന് ആവശ്യത്തിന് നോണ് എസി ഡീലക്സ് , സെമിഡീലക്സ് ബസുകള് ലഭ്യമാണ്.\nഗിര്‍നറില് നിന്ന് അഞ്ച് കിലോമീറ്റര് മാത്രം അകലെയുള്ള ജുനാഗ്നാഥില് റെയില്‍വേസ്റ്റേഷനുണ്ട്. സംസ്ഥാനത്തിനകത്തും പുറത്തും നിന്നുള്ള ട്രെയിനുകള് ഇവിടേക്കത്തൊറുണ്ട്. ടിക്കറ്റുകള് നേരത്തെ ബുക്ക് ചെയ്യുന്നതാണ് ഉചിതം.\nജുനാഗ്നാഥില് നിന്ന് 100 കിലോമീറ്റര് അകലെയാണ് രാജ്കോട്ട് വിമാനത്താവളം. രാജ്യത്തിനകത്തു നിന്നുള്ള വിമാനങ്ങള് ഇവിടെ എത്താറുണ്ട്. അടുത്ത അന്താരാഷ്ട്ര വിമാനത്താവളം അഹ്മദാബാദ്.\nവീക്കെന്‍ഡ് ഗെറ്റ് എവേ ഗിര്‍നര്\n229 km From ഗിര്‍നര്\n220 km From ഗിര്‍നര്\n71 km From ഗിര്‍നര്\n172 km From ഗിര്‍നര്\n297 km From ഗിര്‍നര്\nഎല്ലാം കാണാം ഗിര്‍നര് വീക്കെന്‍ഡ് ഗെറ്റ് എവേ


ജീന്‍സും ടീഷര്‍ട്ടും ധരിക്കുന്നതില് ഹരിയാനയിലെ സ്ത്രീകള്‍ക്ക് സര്‍ക്കാര് വിലക്ക്\n'എന്റെ സഹോദരി ഒളിച്ചോടിയാല് ഞാനവളെ കൊല്ലും': യു.പി ഡി.ഐ.ജിയുടെ പ്രസ്താവന വിവാദമാകുന്നു\nWednesday 9th May 2012 9:35am\nഹരിയാനയില് സ്ത്രീകള്‍ക്ക് ഡ്രസ്സ് കോഡ്: ജീന്‍സിനും ടീഷര്‍ട്ടിനും വിലക്ക്\nWednesday 9th May 2012 9:29am\nചണ്ഡീഗഢ്: ഹരിയാനയിലെ ജോലിക്കാരായ സ്ത്രീകള്‍ക്ക് ഇനി ജീന്‍സും, ടീഷര്‍ട്ടും ധരിക്കാന് കഴിയില്ല. സര്‍ക്കാര് പുതിയ ഉത്തരവ് പ്രകാരം ഇവിടുത്തെ സ്ത്രീകള് സാരിയോ ചുരിദാറോ ധരിച്ചേ ജോലിക്കെത്താവൂ.\nഹരിയാനയിലെ വുമണ് ആന്റ് ചൈല്‍ഡ് ഡിപ്പാര്‍ട്ട്‌മെന്റാണ് സ്ത്രീകള്‍ക്ക് പുതിയ ഡ്രസ് കോഡ് ഏര്‍പ്പെടുത്തിയിരിക്കുന്നത്. ജീന്‍സ്, ടീഷര്‍ട്ട് തുടങ്ങിയ വേഷങ്ങളെ മാന്യമല്ലാത്ത വസ്ത്രരീതിയെന്നാണ് ഹരിയാന വുമണ് ആന്റ് ചൈല്‍ഡ് ഡിപ്പാര്‍ട്ട്‌മെന്റ് വിശേഷിപ്പിച്ചിരിക്കുന്നത്. സാരിയും ചുരിദാറുമാണ് മാന്യമായ വേഷമായി പ്രഖ്യാപിച്ചിരിക്കുന്നത്. ഇതില് ചുരിദാറിന് ഷാള് നിര്‍ബന്ധവുമാണ്.\nപുരുഷന്മാര് പാന്റും ഷര്‍ട്ടുമാണിടേണ്ടത്. ഈ ഡ്രസ്സ് കോഡ് തെറ്റിക്കുന്നവര് അതിന്റെ അനന്തരഫലം നേരിടേണ്ടിവരുമെന്ന മുന്നറിയിപ്പും വുമണ് ആന്റ് ചൈല്‍ഡ് ഡിപ്പാര്‍ട്ട്‌മെന്റിന്റെ സര്‍ക്കുലറിലുണ്ട്.\nവസ്ത്രധാരണത്തിന്റെ കാര്യത്തില് സ്ത്രീകള്‍ക്ക് പുതിയ നിയന്ത്രണങ്ങളുമായെത്തിയ വുമണ് ആന്റ് ചൈല്‍ഡ് ഡിപ്പാര്‍ട്ട്‌മെന്റിന്റെ മന്ത്രിയുള്‍പ്പെടെയുള്ള പ്രമുഖരെല്ലാം സ്ത്രീകളാണ്.


ശാലിനിയുടെ കൈത്തണ്ടയിലെ മുറിവിൽ മൊട്ടിട്ട അജിത്തിന്റെ പ്രണയം.. -\nHome Entertainment ശാലിനിയുടെ കൈത്തണ്ടയിലെ മുറിവിൽ മൊട്ടിട്ട അജിത്തിന്റെ പ്രണയം..\nശാലിനിയുടെ കൈത്തണ്ടയിലെ മുറിവിൽ മൊട്ടിട്ട അജിത്തിന്റെ പ്രണയം..\nതമിഴകത്തും മലയാളികൾക്കും ഒരുപോലെ പ്രിയപ്പെട്ട താര ദമ്പതികളാണ് അജിത്തും ശാലിനിയും. ഒരുകാലത്ത് മലയാള സിനിമയുടെ നിറപ്പകിട്ടാർന്ന ചിത്രങ്ങളുടെ ഭാഗമായിരുന്ന ശാലിനി തമിഴിലേക്ക് ചേക്കേറുകയും അജിത്തുമായി പ്രണയത്തിലാകുകയുമായിരുന്നു. വിവാഹം കഴിഞ്ഞ് 20 വർഷമായി സിനിമയിൽ നിന്നും നടി അകന്നു നില്കുകയുമാണ്.\nവളരെ രസകരമായിരുന്നു ശാലിനിയുടെയും അജിത്തിന്റെയും പ്രണയം. അമർക്കളം എന്ന ചിത്രത്തിലേക്ക് സംവിധായകൻ ശാലിനിയെ ക്ഷണിക്കുമ്പോൾ അവർ പ്ലസ് ടു പരീക്ഷയുടെ തിരക്കിലായിരുന്നു. പരീക്ഷ കഴിയാതെ സിനിമയിലേക്കില്ല എന്ന നിലപാടിൽ ഉറച്ചു നിന്ന ശാലിനിയെ ശരൺ അജിത്തിനെക്കൊണ്ട് വിളിപ്പിച്ചു. കാരണം അജിത്തും ശാലിനിയും ഈ സിനിമയ്ക്ക് നല്ല ജോഡി ആയിരിക്കുമെന്ന് ശരണിന് ഉറപ്പായിരുന്നു.\nശാലിനിയോട് സംസാരിച്ച അജിത്തിനോടും പരീക്ഷയുടെ കാരണം പറഞ്ഞ് ഒഴിഞ്ഞു മാറി. പക്ഷെ ശരണിനോട് പോലും ആലോചിക്കാതെ അജിത്ത് ശാലിനിയോട് പറഞ്ഞു, ‘പരീക്ഷ എഴുതി തീരും വരെ ഞങ്ങൾ ഷൂട്ടിങ് നീട്ടി വയ്ക്കാം’.\nപരീക്ഷയ്ക്ക് ശേഷം ഷൂട്ടിങ്ങിനെത്തിയ ശാലിനിയുടെ കയ്യിൽ ഒരു ആക്ഷൻ രംഗത്തിനിടെ അജിത്തിന്റെ കയ്യിലിരുന്ന കത്തി കൊണ്ട് ആഴത്തിൽ മുറിവ് സംഭവിച്ചു. ആ മുറിവ് താൻ കരണമാണല്ലോ എന്ന കുറ്റബോധം പിന്നീട് പ്രണയമായി മാറുകയായിരുന്നു എന്ന് അജിത്ത് പിന്നീട് പറഞ്ഞിട്ടുണ്ട്.\nഷൂട്ടിങ്ങിന് ശേഷം ശാലിനിയോട് ഇഷ്ടം തുറന്നു പറയാൻ അജിത്ത് വല്ലാതെ ഭയപ്പെട്ടിരുന്നു.എന്നാൽ അതിനോടകം അജിത്തിനോട് ശാലിനിക്കും പ്രണയം മൊട്ടിട്ടിരുന്നു. 2000 ലാണ് ഇവർ വിവാഹതരായത്. ഇപ്പോൾ രണ്ടു മക്കളാണ് അജിത്ത്- ശാലിനി ദമ്പതിക്കുള്ളത്.


lokpal bill to pass in monsoon session ലോക്പാല് ബില്\nലോക്പാല് ബില് വര്‍ഷകാല സമ്മേളനത്തില് പാസാക്കുമെന്ന് സിബല്\nSaturday 16th April 2011 2:57pm\nന്യൂദല്‍ഹി: അഴിമതിക്കെതിരായ ലോകപാല് ബില് വര്‍ഷകാല സമ്മേളനത്തോടെ പാസാക്കുമെന്ന് കേന്ദ്രമന്ത്രി കപില് സിബല് പറഞ്ഞു. സംയുക്ത സമിതിയുടെ ആദ്യയോഗത്തിനു ശേഷം മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം.\nജനങ്ങളുടെ കൂടി അഭിപ്രായം തേടിയ ശേഷമായിരിക്കും ഭേദഗതി ബില്ലിന്റെ കരട് രൂപം തയ്യാറാക്കുക. സമിതിയുടെ അടുത്ത യോഗം മേയ് രണ്ടിന് നടക്കും. യോഗത്തിന്റെ നടപടിക്രമങ്ങള് വീഡിയോയില് പകര്‍ത്താനും ശബ്ദരൂപം ടേപ്പില് റെക്കോര്‍ഡു ചെയ്യാനും ഇന്ന് ദല്‍ഹിയില് ചേര്‍ന്ന യോഗത്തില് തീരുമാനമായിട്ടുണ്ട്.\nധനകാര്യ മന്ത്രി പ്രണബ് മുഖര്‍ജിയുടെ അധ്യക്ഷതയിലായിരുന്നു യോഗം ചേര്‍ന്നത്. പി.ചിദംബരം, വീരപ്പ മൊയ്‌ലി, സല്‍മാന് കുര്‍ഷീദ്, ഹസാരെ, അരവിന്ദ് കേജ്‌റിവാള്, സന്തോഷ് ഹെഗ്‌ഡെ, ശാന്തി ഭൂഷണ്, പ്രശാന്ത് ഭൂഷണ് എന്നിവര് യോഗത്തില് പങ്കെടുത്തു.


സിറോ മലബാര് സഭയിലെ പ്രതിസന്ധി; നിര്‍ണായക സിനഡ് യോഗം ഇന്ന്\nസഭാ ആസ്ഥാനമായ കൊച്ചി മൌണ്ട് സെന്റ് തോമസില് നടക്കുന്ന സിനഡില് ബിഷപ്പ് ജേക്കബ് മനത്തോടത്ത് ഒഴികെയുള്ള മുഴുവന് അംഗങ്ങളും പങ്കെടുക്കും\n05 Jul, 2019 at 01:35 AM\nവിവാദങ്ങളുടെ പശ്ചാത്തലത്തില് സിറോ മലബാര് സഭയുടെ നിര്‍ണായക സിനഡ് യോഗം ഇന്ന്. സഭാ ആസ്ഥാനമായ കൊച്ചി മൌണ്ട് സെന്റ് തോമസില് നടക്കുന്ന സിനഡില് ബിഷപ്പ് ജേക്കബ് മനത്തോടത്ത് ഒഴികെയുള്ള മുഴുവന് അംഗങ്ങളും പങ്കെടുക്കും. അതിനിടെ ഭൂമി വില്‍പ്പനയുമായി ബന്ധപ്പെട്ട കേസില് കര്‍ദ്ദിനാള് ജോര്‍ജ് ആലഞ്ചേരിയോട് നേരിട്ട് ഹാജരാവാന് കോടതി ഇന്നലെ ഉത്തരവിട്ടിരുന്നു.\nകര്‍ദിനാള് ആലഞ്ചേരി അധികാര സ്ഥാനങ്ങളിലേക്ക് തിരികെ എത്തിയതിനെ തുടര്‍ന്നുള്ള തര്‍ക്കങ്ങള് പൊട്ടിത്തെറിയുടെ വക്കിലെത്തിയ സാഹചര്യത്തിലാണ് അടിയന്തര സിനഡ് ചേരാന് സഭ തീരുമാനിച്ചത്. കര്‍ദിനാളിന്റെ നേതൃത്വം അംഗീകരിക്കില്ലെന്ന് പ്രഖ്യാപിച്ച് വിമത വൈദികര് രംഗത്ത് വരികയും ഇതിനെ ചൊല്ലി സഭയില് ഭിന്നത രൂക്ഷമാവുകയും ചെയ്ത സാഹചര്യത്തിലാണ് നിര്‍ണ്ണായക സിനഡ് ചേരുന്നത്.\nതങ്ങളുന്നയിക്കുന്ന പ്രശ്നങ്ങള്‍ക്ക് പരിഹാരമാവാത്ത പക്ഷം പ്രതിഷേധവുമായി തെരുവിലിറങ്ങുമെന്ന് കൊച്ചിയില് യോഗം ചേര്‍ന്ന് വിമത വിഭാഗം വൈദികര് നേരത്തെ വ്യക്തമാക്കിയിരുന്നു. എന്നാല് വത്തിക്കാന് തീരുമാനത്തെയും സഭാ നേതൃത്വത്തെയും അംഗീകരിക്കാത്ത വൈദികര്‍ക്കെതിരെ നടപടി ആവശ്യപ്പെട്ട് കര്‍ദിനാള് പക്ഷം രംഗത്ത് വന്നിരുന്നു. ഇത് വിശ്വാസികള്‍ക്കിടയിലും ആശങ്ക ഉയര്‍ത്തിയ സാഹചര്യത്തിലാണ് നിര്‍ണായക സിനഡ് ചേര്‍ന്ന് പരിഹാരം തേടാന് സഭാ നേതൃത്വത്തെ പ്രേരിപ്പിച്ചത്.\nആഗസ്തില് നടക്കാനിരിക്കുന്ന സിനഡ് യോഗത്തിനു മുമ്പ് സഭയില് ഉരുത്തിരിഞ്ഞ പ്രതിസന്ധിക്ക് താല്‍ക്കാലികമായെങ്കിലും പരിഹാരം കണ്ടെത്തുകയും കൂടുതല് പൊട്ടിത്തെറികളൊഴിവാക്കുകയുമായിരിക്കും നാളെ നടക്കുന്ന അടിയന്തര സിനഡിന് മുന്നിലുള്ള പ്രധാന വെല്ലുവിളി.\nsyro malabar saba\nഡോക്ടറുടെ കുറിപ്പടിയുണ്ടങ്കിൽ മദ്യം; സർക്കാർ ഉത്തരവിന് ഹെെക്കോടതി സ്റ്റേ


മൂന്നര വയസ്സിൽ പ്രായമുള്ള കുട്ടികളിൽ 80- ൽ കൂടുതൽ കുട്ടികൾക്കും ഒരു ചെവി അണുബാധയുണ്ടാകും. ചെവി അണുബാധ കുത്തിവയ്പ്പ്, ക്ഷോഭം, ചെവി വേദന എന്നിവ കാരണം കുട്ടികൾക്ക് വൈദ്യചികിത്സ തേടുന്നു. ഓട്ടിസിസ് മാദ്ധ്യമങ്ങൾ എന്നും അറിയപ്പെടുന്ന ഈ ചെവി അണുബാധ മൂലമുണ്ടാകുന്ന അവയവങ്ങളുടെ പുറകിൽ ഒരു ചെവി അണുബാധ മൂലമുണ്ടാകുന്നു. ഇത് ബാക്ടീരിയ മൂലമുണ്ടാകുന്നു. അതനുസരിച്ച് ഡിസീസ് കൺട്രോൾ കേന്ദ്രങ്ങൾ (സി ഡി സി), മിക്ക ചെവി അണുബാധകൾക്കുമുള്ള ആൻറിബയോട്ടിക്കുകൾ ശുപാർശ ചെയ്യപ്പെടുന്നതല്ല.\nകുട്ടികളുടെ ചെവി ഇൻഫെക്ഷനുകളുടെ തരം\nമൂന്നു തരം ഉണ്ട് കുട്ടിക്കാലത്ത് ചെവി അണുബാധകൾ. ഓരോ തരത്തിനും രോഗനിർണയത്തിലും ചികിത്സയിലും സഹായിക്കാനാവശ്യമായ സവിശേഷമായ ലക്ഷണങ്ങളുണ്ട്.\nഓഫീസിസ് മീഡിയയുമൊത്തുള്ള ഓഫിസ് മീഡിയ (OME) - അണുബാധയുടെ ലക്ഷണങ്ങളോ സൂചനകളോ ഇല്ലെങ്കിലും ഒരു മധ്യത്തിലുള്ള ചെവിയിൽ ഉണ്ടാകുന്ന ഒരു ദ്രാവക ബീജസങ്കലനത്തിൽ നിന്നാണ് ഇത് സംഭവിക്കുന്നത്. ചെവി അണുബാധ കഴിഞ്ഞാൽ ഫ്ലൂയിഡ് തുടരുമ്പോൾ, മറ്റ് കാരണങ്ങളായ അലർജി, മുമ്പുള്ള ശ്വാസകോശ അണുബാധകൾ (തണുപ്പ് അല്ലെങ്കിൽ പനി പോലെ), ഉയരുന്ന മാറ്റങ്ങൾ, പരിസ്ഥിതി വികാരങ്ങൾ, എയർ യാത്ര, കുടിച്ച് കിടക്കുമ്പോൾ (സാധാരണയായി പുറകുവശം). ഇത്തരം തരം ചെവി അണുബാധയ്ക്ക് ആന്റിബയോട്ടിക്കുകൾ പര്യാപ്തമല്ല.\nനിശിത Otitis മീഡിയ (AOM) - ചെവി അണുബാധ ഈ തരം ഏറ്റവും സാധാരണമായ, മധ്യ ചെവി ബാധിക്കുന്ന, രോഗം അണുബാധ, വീക്കം, ദ്രുതഗതിയിലുള്ള കുതിർന്ന് അടയാളപ്പെടുത്തി. ലക്ഷണങ്ങളിൽ ഒരു ചെവിയും പനിവുമുണ്ടാകാം. അതു കാലമാണ് (ശൈത്യകാലവും വീഴ്ചകളും മാസങ്ങളിൽ ഉണ്ടാകും), പാരിസ്ഥിതിക മാലിന്യങ്ങൾ (രണ്ടാമത്തെ സ്മോക്ക്), പ്രായം (രണ്ട് വയസ്സില് താഴെയുള്ള കുട്ടികൾ ചെവികൾ കൂടുതലാണ്), ഒപ്പം പകൽ സമയത്ത് ഹാജർ നടത്തും. OME- യുടെ ദ്രാവകം രോഗബാധയിലാകുമ്പോൾ AOM ഉണ്ടാകാം. ആന്റിബയോട്ടിക്കുകൾ ചിലപ്പോൾ കൂടുതൽ കേസുകൾക്ക് നിർദ്ദേശിക്കപ്പെടുന്നു.\nദീർഘകാല ഓറിസ്സി മീഡിയാ എഫ്യൂഷൻ (COME) - ചികിത്സയ്ക്കില്ലെങ്കിൽ ഇത് വളരെ ഗുരുതരമായ അവസ്ഥയാണ്. മധ്യ ചെവിയിലെ ദ്രാവകം തുടർച്ചയായി തിരികെ വരുമ്പോഴോ അല്ലെങ്കിൽ വളരെക്കാലം കുടുങ്ങിപ്പോലുമ്പോഴോ ആണ് സംഭവിക്കുന്നത്. പലപ്പോഴും അണുബാധ ഇല്ല, രോഗലക്ഷണങ്ങൾ ഇല്ല. പുതിയ അണുബാധുകളെ നേരിടാൻ COME ഉള്ള കുട്ടികൾ കൂടുതൽ ബുദ്ധിമുട്ടുള്ള സമയമാണ്, അവർ കേടുപാടുകൾക്കോ നഷ്ടങ്ങൾക്കോ കേൾക്കാൻ പ്രയാസമാണ്.\nചെവി അണുബാധയ്ക്കുള്ള അപകട സാധ്യതകൾ\nമുതിർന്നവരേക്കാൾ കുട്ടികൾ ചെവി അണുബാധയ്ക്ക് സാധ്യതയുണ്ട്. Eustachian tubes (തൊണ്ടയുടെ മുകളിലെ ചെവിക്ക് മധ്യഭാഗത്തേയ്ക്ക് ബന്ധിപ്പിക്കുന്നത്) കുട്ടികളിലും കൂടുതൽ ലവലിലും ചെറുതാണ്. ഈ ദ്രാവകം എളുപ്പത്തിൽ ഒഴുകിപ്പോകുകയില്ലെന്നും, ജലദോഷം പോലുള്ള ശ്വാസകോശ രോഗങ്ങൾ തടയുന്നതിനോ വീഴുമ്പോഴോ ഉണ്ടാകുന്നപക്ഷം ദ്രാവകം കുടുങ്ങാതിരിക്കാൻ കാരണമാവുകയും ചെയ്യും. മറ്റ് അപകട കാരണങ്ങൾ:\nഅവരുടെ പുറകിൽ കിടക്കുമ്പോൾ കുടിവെള്ളം\nജലദോഷം പോലെയുള്ള ശ്വാസകോശ രോഗങ്ങൾ\nഎയർ യാത്ര (വായു സമ്മർദത്തിലെ മാറ്റങ്ങൾ)\nസിഗരറ്റ് പുകയും മറ്റു പരിസ്ഥിതി മലിനീകരണങ്ങളും\nഉയരത്തിൽ വരുത്തിയ മാറ്റങ്ങൾ\nകുട്ടിക്കാലത്ത് ചെവി അണുബാധയുടെ ലക്ഷണങ്ങൾ\nമിക്ക സമയത്തും കുട്ടികൾ അവരുടെ അസ്വാസ്ഥ്യങ്ങളെ വ്യാഖ്യാനിക്കുന്നതിന് പ്രായം ചെന്നതിനു മുമ്പ് കുട്ടികൾ ചെവി അണുബാധകൾ സ്വീകരിക്കും. അതിനാൽ മാതാപിതാക്കൾ നിർബന്ധമായും വ്യക്തമായ സൂചനകളും ലക്ഷണങ്ങളും നൽകണം.\nപനി (കുട്ടികൾക്കും ശിശുക്കൾക്കും ഏറ്റവും പ്രചാരത്തിൽ)\nചെവിയിൽ പൂട്ടിപ്പോവുക അല്ലെങ്കിൽ തൊലിയുരിച്ചു കളയുക\nശാന്തമായ ശബ്ദങ്ങളോടു പ്രതികരിക്കുന്ന വൈനു കേൾക്കുന്നതോ അല്ലെങ്കിൽ പരാജയമോ\nചെവിയിൽ നിന്ന് ഒഴുകുന്ന ഫ്ലൂയിഡ്\nബലം പ്രശ്നങ്ങൾ അല്ലെങ്കിൽ ക്ലേശം\nചെവി ഇൻഫെക്ഷനുകൾക്കായി ചൈൽട്രാക്റ്റിക്ക്\nപല പഠനങ്ങളും കാണിച്ചു ചിക്കനശൃംഖല ചെവി അണുബാധകൾ ഫലപ്രദമായ, സ്വാഭാവികവും, ആൻറിബയോട്ടിക് ഫ്രീ ചികിത്സയും. സമയത്ത് പൂർണ്ണമായ നട്ടെല്ല് ക്രമീകരണം സാധാരണയായി ഉപയോഗിക്കാറുണ്ട്, മറ്റ് വിദ്യകളിലൊന്ന് കടുപ്പമുള്ള ചെറുകപ്പ്, അൾട്രസ് സ്യൂബക്സേഷൻ, ആക്സിസ് subluxations എന്നിവയാണ്.\nചൈൽട്രാക്റ്റിക്ക് കെയർ ചെവി അണുബാധകൾക്കുമാത്രം മാത്രമല്ല, അവരുടെ മൊത്തത്തിലുള്ള ആരോഗ്യവും പ്രവർത്തനക്ഷമതയും മെച്ചപ്പെടുത്തുന്നു. ചികിൽസാകൃഷിക്കുള്ള ചികിത്സയും കൂടാതെ ഭക്ഷണവും ജീവിതശൈലി മാറ്റങ്ങളും ശിശുരോഗ ചികിത്സയ്ക്ക് ശുപാർശ ചെയ്യുവാൻ സാധിക്കും. ചെവി അണുബാധകൾക്കും മറ്റു തരത്തിലുള്ള രോഗങ്ങൾക്കും കുട്ടികൾക്കുള്ള പരിചരണ തരം വരുമ്പോൾ അവർക്കൊരു ചോയിസ് ഉണ്ടെന്ന് മാതാപിതാക്കൾ തിരിച്ചറിയണം.


ശാരദ ചിട്ടി തട്ടിപ്പ് കേസില് കൊല്‍ക്കത്ത സിറ്റി പൊലീസ് കമ്മീഷണര് രാജിവ് കുമാറിനെ അറസ്റ്റ് ചെയ്യാന് അനുവധിക്കണമെന്ന് സിബിഐ സുപ്രീംകോടതിയില് ആവശ്യപെട്ടു. രാജീവ് കുമാര് അന്വേഷണത്തോട് സഹകരിക്കുന്നില്ലെന്നും കേസിലെ കൂടുതല് വിവരങ്ങള് ഉള്‍പെടുത്തി സമര്‍പ്പിച്ച സത്യവാങ്മൂലത്തില് പറയുന്നു\nരാജീവ് കുമാറിനെതിരെയുള്ള സിബിഐയുടെ കണ്ടെത്തലുകള് അതീവ ഗുരുതരമെന്ന് കോടതി കഴിഞ ദിവസം നിരീക്ഷിച്ചിരുന്നു. തുടര്‍ന്ന് സിബിഐയോട് കൂടുതല് വിവരങ്ങള് അടങ്ങിയ തുടര് റിപ്പോര്‍ട്ട് സമര്‍പ്പിക്കാന് കോടതി ആവശ്യപെട്ടു. തുടര്‍ന്ന് സുപ്രീംകോടതിയില് സമര്‍പ്പിച്ച സത്യവാങ്മൂലത്തില് രാജീവ് കുമാര് അന്വേഷണവുമായി സഹകരിക്കുന്നില്ലെന്നും, തെളിവുകള് നശിപ്പിക്കാന് ശ്രമിച്ചു വെന്നും സിബിഐ പറയുന്നു. അറസ്റ്റ് രേഖപെടുത്തി ചോദ്യം ചെയ്യാന് അനുവദിക്കണമെന്നതാണ് സിബിഐയുടെ ആവശ്യം.\nകേസുമായി ബന്ധപ്പെട്ട് രണ്ട് മാസം മുമ്പ് രാജീവ് കുമാറിനെ ചോദ്യം ചെയ്യുന്നതിനായി കൊല്‍ക്കത്തയിലെത്തിയ സിബിഐ സംഘത്തെ പൊലീസ് തടഞ്ഞത് വിവാദമായിരുന്നു. തുടര്‍ന്ന് സുപ്രീംകോടതിയുടെ ഇടപെടലിനെ തുടര്‍ന്ന് ഡെഹറാഡൂണിലെ സിബിഐ ആസ്ഥാനത്ത്‌വെച്ച് അഞ്ച് ദിവസം ചോദ്യം ചെയ്തു. എന്നാല് രാജീവ് കുമാറിനെ അറസ്റ്റ് ചെയ്യാനുള്ള അനുമതി കോടതി സിബിഐക്ക് നല്‍കിയിരുന്നില്ല. ശാരദ കേസിനോടൊപ്പം റോസ്‌വാലി കേസിലും രാജീവ് കുമാറിനെ ചോദ്യം ചെയ്തിരുന്നു. ഉന്നതര രക്ഷിക്കാനായി തെളിവുകള് നശിപ്പിച്ചുവെന്നതാണ് രാജിവ്കുമാറിനെതിരെ സിബിഐ ആരോപിച്ചിരിക്കുന്ന കുറ്റം.\nRead more on: sarada fund case\nശാരദ തട്ടിപ്പ് കേസ്; രാജീവ് കുമാറിന് എതിരായ കോടതിയലക്ഷ്യ കേസ് ഇന്ന് പരിഗണിക്കും


1859 മെയ് 22ന് ബ്രിട്ടനിലെ എഡിന്‍ബറോയില് ജനനം. ആര്‍തറിന് പിതാവുമായുള്ള ബന്ധം എന്നും സംഘര്‍ഷം നിറഞ്ഞതായിരുന്നു. പിതാവിന്റെ മുന്‍കോപവും സാമ്പത്തിക പരാധീനതകളും യൗവനദശയെ കാര്യമായി ബാധിച്ചു. അതുകൊണ്ടുതന്നെ മാതാവുമായുള്ള ഹൃദയബന്ധം ദൃഢമാകുകയും ചെയ്തു. അമ്മ കഥ പറയുന്ന രീതികളും കഥകളിലൂടെ മനസ്സില് ഉയിര്‍ത്ത ജീവിത സങ്കീര്‍ണ്ണതകളും ആര്‍തറിനെ ഒരു കഥാകൃത്താകാന് കുറച്ചൊന്നുമല്ല സഹായിച്ചത്. പഠന ശേഷം എഡിന്‍ബറോ സര്‍വകലാശാലയില്‍നിന്ന് മെഡിക്കല് ബിരുദം നേടിയെങ്കിലും മറ്റു മേഖലകളിലായിരുന്നു ഡോയലിനു താത്പര്യം. മെഡിക്കല് ബിരുദം കിട്ടിയ അവസ്ഥയെ licensed to kill എന്ന് വളരെ നര്‍മ്മത്തോടെ ആര്‍തര് വിശേഷിപ്പിക്കുകയുണ്ടായി. ശ്രദ്ധേയമായ ചരിത്ര നോവലുകളും ശാസ്ത്ര നോവലുകളും അദ്ദേഹം എഴുതിയെങ്കിലും പ്രശസ്തനാക്കിയത് ഷെര്‍ലക്‌ഹോംസ് കഥകളാണ്. 1887ല് എഴുതിയ ചോരക്കളം (a study in scarlet) ആണ് ആദ്യനോവല്. പുറമെ എഴുപതോളം ഷെര്‍ലക്‌ഹോംസ് കഥകളും നാലു നോവലുകളും മറ്റ് ചരിത്രശാസ്ത്ര രചനകളും അദ്ദേഹത്തിന്റേതായുണ്ട്. എഴുത്തിനു പുറമേ പേരുകേട്ട സ്‌പോര്‍ട്‌സ് താരവുമായിരുന്നു.ഇംഗ്ലണ്ട് ക്രിക്കറ്റ്-ഫുട്‌ബോള് ടീം അംഗം. ഓട്ടമത്സരം, ബില്യാര്‍ഡ്‌സ്, ഗുസ്തി എന്നിവയില് പ്രാവീണ്യം നേടി. മഹാലോകയുദ്ധകാലത്ത് നാവികസേനയ്ക്കുവേണ്ടി ലൈഫ് ജാക്കറ്റ് രൂപകല്പന ചെയ്തുകൊടുത്തു. അവസാനകാലങ്ങളില് സങ്കീര്‍ണ്ണമായ മരണാനന്തര ജീവിതം, ആദ്ധ്യാത്മിക പഠനം എന്നിവയില് ഡോയല് കൂടുതല് താത്പര്യം കാണിക്കുകയുണ്ടായി. 1930 ജൂലൈ ഏഴിന് നിര്യാതനായി.\nA book by Arthur Conan Doyle രണ്ടു നൂറ്റണ്ടുകളെ അതിജീവിച്ച തലമുറകളിലൂടെ വായനയുടെ ഹരമായി മാറിയ ഷെർലോക് ഹോംസ് കുറ്റാന്വേഷണകഥകൾ ഒരു കാലഘട്ടത്തിന്റെയും സംസ്കാരകത്തിന്റെയും നേർസാക്ഷ്യങ്ങൾ, കൊളോണിയൽ വർത്തമാനകാലങ്ങളുടെ ആർത്തിയും കുറ്റകൃത്യങ്ങളുടെ സ്വഭാവങ്ങളും പ്രകോപനങ്ങളും അടയാളപ്പെടുത്തുന്നു...\nBook by Arthur Conan DoyleTranslated by B. NandakumarPublished on september1, 2012 10 handpicked stories from different SHerlock Holmes series. Book by Arthur Conan Doyle ഷെർലോക്ക്‌ഹോംസ് കഥകളിൽ നിന്നും തെരഞ്ഞെടുത്ത മികച്ച കഥകളാണ് ഈ പുസ്തകത്തിൽ സമാഹരിക്കപ്പെട്ടിരിക്കുന്നത് . കുറ്റാന്വേഷണത്തെ മികച്ച ഒരു വായനാനുഭവമാക്കിയെടുത്ത് അവതരിപ്പിക്കാൻ ആർത..


യോ യോ ടെസ്റ്റിനെതിരെ സച്ചിന്; ധോനിയുടെ സ്ഥാനം ചോദ്യം ചെയ്യപ്പെടുന്നോ? | yo yo test shouldn't be sole selection criterion says sachin tendulkar\nയോ യോ ടെസ്റ്റിനെതിരെ സച്ചിന്; ധോനിയുടെ സ്ഥാനം ചോദ്യം ചെയ്യപ്പെടുന്നോ?\nJul 23, 2018, 02:46 PM IST\nഅമ്പാട്ടി റായിഡു, സഞ്ജു സാംസണ്, മുഹമ്മദ് ഷമി തുടങ്ങിയവര്‍ക്ക് ഇന്ത്യ എ ടീമിലും ദേശീയ ടീമിലും അവസരം നിഷേധിക്കപ്പെട്ടത് യോ യോ ടെസ്റ്റില് പരാജയപ്പെട്ടതിനെ തുടര്‍ന്നാണ്.\nന്യൂഡല്‍ഹി: ഇന്ത്യന് ടീമില് ഇടം നേടാന് യോ യോ ടെസ്റ്റ് നിര്‍ബന്ധമാക്കുന്നതിനെതിരെ സച്ചിന് തെണ്ടുല്‍ക്കര് രംഗത്ത്. അടുത്തകാലത്ത് മികച്ച പ്രകടനം നടത്തിയ താരങ്ങള്‍ക്ക് ടീമില് അവസരം നിഷേധിക്കപ്പെട്ടതിനോട് പ്രതികരിക്കുകയായിരുന്നു അദ്ദേഹം.\nയോ യോ ടെസ്റ്റിനോട് എതിര്‍പ്പില്ലെങ്കിലും അത് ഒരു സെലക്ഷന് മാനദണ്ഡമാക്കുന്നതിലുളള വിയോജിപ്പ് സച്ചിന് വ്യക്തമാക്കി.\nടീമിനെ തെരെഞ്ഞെടുക്കാന് മറ്റു കാര്യങ്ങള് കൂടി പരിഗണിക്കണമെന്നും സച്ചിന് ചൂണ്ടിക്കാട്ടി. ഫീല്‍ഡിങ് നിലവാരം തീര്‍ച്ചയായും പരിഗണിക്കപ്പെടേണ്ടതു തന്നെയാണ്. താനിതുവരെ യോ യോ ടെസ്റ്റിന് വിധേയനായിരുന്നില്ല. ഇതിനോട് സാമ്യമുള്ള ഒരു ബീപ് ടെസ്റ്റായിരുന്നു നടത്തിയിരുന്നത്. അത് മാത്രമാകരുത് മാനദണ്ഡമെന്നാണ് തനിക്ക് പറയാനുള്ളത്.\nഫിറ്റ്നസിനൊപ്പം കളിക്കാരന്റെ കഴിവും മത്സരപരിചയവും ഫോമും കൂടി കണക്കിലെടുത്തു വേണം തെരെഞ്ഞെടുപ്പ് നടത്താനെന്നും സച്ചിന് ചൂണ്ടിക്കാട്ടി.\nഅമ്പാട്ടി റായിഡു, സഞ്ജു സാംസണ്, മുഹമ്മദ് ഷമി തുടങ്ങിയവര്‍ക്ക് ഇന്ത്യ എ ടീമിലും ദേശീയ ടീമിലും അവസരം നിഷേധിക്കപ്പെട്ടത് യോ യോ ടെസ്റ്റില് പരാജയപ്പെട്ടതിനെ തുടര്‍ന്നാണ്. ഐ.പി.എല്ലില് മൂന്ന് അര്‍ധ സെഞ്ചുറികളും ഒരു സെഞ്ചുറിയും നേടി സൂപ്പര് കിങ്‌സിന്റെ കിരീട വിജയത്തില് നിര്‍ണായക പങ്കുവഹിച്ച താരമാണ് റായിഡു. സഞ്ജു സാംസണും ഐ.പി.എല്ലില് മികച്ച പ്രകടനം കാഴ്ചവെച്ചിരുന്നു.\nയോ യോ ടെസ്റ്റില് പരാജയപ്പെട്ടതിനെ തുടര്‍ന്ന് ഫാസ്റ്റ് ബൗളര് മുഹമ്മദ് ഷമിക്ക് അഫ്ഗാനെതിരെയുള്ള ടെസ്റ്റില് അവസരം നിഷേധിക്കപ്പെട്ടിരുന്നു. ജനുവരിയില് ദക്ഷിണാഫ്രിക്കയ്‌ക്കെതിരെ നടന്ന ടെസ്റ്റിനു ശേഷം ഇംഗ്ലണ്ടിനെതിരെ നടക്കാന് പോകുന്ന പരമ്പരയ്ക്കുള്ള 18 അംഗ സംഘത്തിലാണ് അദ്ദേഹം ഉള്‍പ്പെട്ടിട്ടുള്ളത്. എന്നാല് അടുത്ത കാലത്ത് ഫോം കണ്ടെത്താന് വിഷമിക്കുന്ന മുന്‍നായകന് ധോനി ഏകദിന, ട്വന്റി 20 ടീമിലെ സ്ഥിരം സാന്നിധ്യമാണ്. മികച്ച ഫിറ്റ്‌നസ് നിലനിര്‍ത്തുന്നതിനാല് ടീമിലെ അദ്ദേഹത്തിന്റെ സ്ഥാനത്തിന് യാതൊരു വെല്ലുവിളിയുമില്ല. ഈ സാഹചര്യത്തിലാണ് സച്ചിന്റെ വാക്കുകള് ശ്രദ്ധേയമാകുന്നത്.\nContent Highlights: yo yo test shouldn't be sole selection criterion says sachin tendulkar\nഏഷ്യന് ക്രിക്കറ്റ് കൗണ്‍സിലിന്റെ ഔദ്യോഗിക പ്രഖ്യാപനം; ഏഷ്യാ കപ്പ് മാറ്റിവെച്ചു\nകൊൽക്കത്ത: ഈ വർഷം സെപ്റ്റംബറിൽ യു.എ.ഇയിൽ നടക്കേണ്ടിയിരുന്ന ഏഷ്യാ കപ്പ് ക്രിക്കറ്റ് ..\nആദ്യ പന്തില് സ്‌ട്രൈക്ക് എടുക്കുന്നത് സച്ചിന് നൈസായിട്ട് ഒഴിവാക്കും; കാരണം ദാദ പറയുന്നു\nചാപ്പലല്ല, മൂന്നാമനായി പ്രൊമോട്ട് ചെയ്ത ഐഡിയ സച്ചിന്റേത്; ഇര്‍ഫാന് പറയുന്നു\nസച്ചിന്റെ വിക്കറ്റെടുത്താല് സ്‌പെഷ്യല് സമ്മാനം, പ്രഗ്യാന് ഓജയ്ക്ക് പിഴച്ചില്ല\nഇന്ത്യയുടെ 'ബിഗ് ത്രീ' എന്തുകൊണ്ട് 2007-ലെ ട്വന്റി 20 ലോകകപ്പ് കളിച്ചില്ല? കാരണം ദ്രാവിഡ്\nSanju V Samson\nഹോള്‍ഡറും ഗബ്രിയേലും എറിഞ്ഞിട്ടു; ഇംഗ്ലണ്ട് 204 റണ്‍സിന് പുറത്ത്\nലഞ്ചിന് പിരിയുമ്പോള് ഇംഗ്ലണ്ട് അഞ്ചിന് 106\nസ്‌പോണ്‍സര്‍മാരെ കിട്ടിയില്ല; പാക് ജഴ്‌സിയില് അഫ്രീദി ഫൗണ്ടേഷന്റെ ലോഗോ\nട്വന്റി 20 ലോകകപ്പ് സാധ്യത തുലാസില്? താരങ്ങളോട് ഐ.പി.എല്ലിന് ഒരുങ്ങാന് ക്രിക്കറ്റ് ഓസ്‌ട്രേലിയ


Sports – Pala News, Local News, Latest News from Pala: Pala Vartha\nഐ എസ് എൽ ഫൈനലിൽ ഹൈദരാബാദിനോട് കേരളാ ബ്ലാസ്റ്റേഴ്‌സ് പൊരുതി തോറ്റു\nലോകമെമ്പാടുമുള്ള ബ്ലാസ്റ്റേഴ്‌സ് ആരാധകരെ ആകാംക്ഷയുടെ മുൾമുനയിൽ നിർത്തിയ ഐ എസ് എൽ ഫൈനലിൽ പെനാലിറ്റി ഷൂട്ട്ഔട്ടിൽ കേരളാ ബ്ലാസ്റ്റേഴ്സിന് അടിപതറി. ഫൈനലിൽ മൂന്നാം തവണയാണ് ബ്ലാസ്റ്റേഴ്സിന് തോൽവി…\nഐഎസ്എൽ ഫൈനലിൽ ബ്ലാസ്റ്റേഴ്‌സിന് ലീഡ്; മുന്നിൽ എത്തിച്ച് രാഹുൽ\nഐഎസ്എൽ ഫൈനലിൽ ഹൈദരാബാദിനെതിരെ ബ്ലാസ്റ്റേഴ്‌സ് മുന്നിൽ. മലയാളി താരം കെപി രാഹുലാണ് കേരളത്തിന് ലീഡ് സമ്മാനിച്ചത്. ഫറ്റോര്‍ഡയിലെ മഞ്ഞക്കടലിനെ സാക്ഷിയാക്കി ഗോള്‍രഹിതമായ ആദ്യപകുതിക്ക് ശേഷം 69-ാം മിനുറ്റിലാണ്…\nഐഎസ്എൽ ഫൈനൽ ; ആദ്യ നിമിഷങ്ങളിൽ കേരളത്തിൻ്റെ മുന്നേറ്റം\nഐഎസ്എൽ ഫൈനലിന്റെ ആദ്യ നിമിഷങ്ങളിൽ ആക്രമിച്ച് കളിച്ച് കേരളം. ആദ്യ ഗോൾ അടിച്ച് ലീഡ് നേടാനുള്ള കേരളത്തിന്റെ ശ്രമങ്ങൾ ആദ്യ മിനിറ്റുകളിൽ തന്നെ കാണാൻ കഴിഞ്ഞു. ബ്ലാസ്റ്റേഴ്‌സ്…\nഐഎസ്എൽ കലാശപ്പോരാട്ടത്തിൽ ലൂണയും രാഹുലും ആദ്യ ഇലവനിൽ\nഐഎസ്എൽ കലാശപ്പോരിനുള്ള കേരളത്തിൻ്റെ ലൈനപ്പ് ആയി. ആരാധകർ ഉറ്റുനോക്കിയ ബ്ലാസ്റ്റേഴ്‌സ് ക്യാപ്റ്റൻ ആൻഡ്രിയൻ ലൂണ ഹൈദ്രബാദ് എഫ് സിക്കെതിരെ ബൂട്ടുകെട്ടും. അതേസമയം പരുക്കിന്‍റെ പിടിയിലുള്ള മലയാളി താരം…\nപ്രൈം വോളിബോള് ലീഗിനുള്ള കൊച്ചി ബ്ലൂ സ്‌പൈക്കേഴ്‌സിന്റെ ജേഴ്‌സി പുറത്തിറക്കി\nകൊച്ചി: പ്രൈം വോളിബോള് ലീഗിന്റെ പ്രഥമ പതിപ്പിനുള്ള ബ്ലൂ മുത്തൂറ്റെന്നും അറിയപ്പെടുന്ന മുത്തൂറ്റ് പാപ്പച്ചന് ഗ്രൂപ്പിന്റെ ഉടമസ്ഥതയിലുള്ള കൊച്ചി ബ്ലൂ സ്‌പൈക്കേഴ്‌സിന്റെ ജേഴ്‌സി പുറത്തിറക്കി. സിനിമാ താരം ആന്റണി…\nവേറിട്ട ശിശുദിനാഘോഷവുമായി അരുവിത്തുറ സെ ജോർജ് ഹൈസ്കൂൾ; Watch Live Video\nഅരുവിത്തുറ: ശിശുദിനത്തോടനുബന്ധിച്ച് വ്യത്യസ്തങ്ങളായ പരിപാടികളുമായി അരുവിത്തുറ സെ. ജോർജ് ഹൈസ്കൂൾ . ചാച്ചാ നെഹ്റു ഓരോ ക്ലാസിൽ കയറുന്നതും കുട്ടികളോടും അധ്യാപകരോടും സംവദിക്കുന്നതും പ്രോഗ്രാം ഉദ്ഘാടനം ചെയ്യുന്നതും…\nടി20 ലോകകപ്പില് ഇന്ത്യയ്ക്കു തോല്‍വി തുടക്കം; ലോകകപ്പില് ഇന്ത്യയ്‌ക്കെതിരെ ആദ്യജയം നേടി പാകിസ്ഥാന്\nദുബായ്: ലോകകപ്പ് ക്രിക്കറ്റ് മല്‍സരങ്ങളില് ഇതുവരെ അഞ്ചു തവണ ഏറ്റുമുട്ടിയതില് അഞ്ചിലും ഒരു വിജയം പോലും കുറിക്കാനാവാതിരുന്നതിന്റെ കേടു തീര്‍ത്ത് പാകിസ്ഥാന്. ആദ്യ മല്‍സരത്തില് 10 വിക്കറ്റിന്റെ…


5ജി സേവനം ഉടനെ: സ്‌പെക്ട്രത്തിനായി ജിയോ ടെലികോം വകുപ്പിനെ സമീപിച്ചു | Jio approached the Department of Telecom for 5G spectrum\nJul 20, 2020, 12:07 PM IST\nരാജ്യത്തെ പ്രധാന മെട്രോ നഗരങ്ങളില് പരീക്ഷണം നടത്താനാണ് ജിയോയുടെ നീക്കം. പദ്ധതി വിജയിച്ചാല് 5ജി സാങ്കേതിക വിദ്യ സ്വന്തമാക്കുന്ന ചുരുക്കം ചില രാജ്യങ്ങളിലൊന്നായി ഇന്ത്യമാറും. മറ്റ് രാജ്യങ്ങള്‍ക്ക് സാങ്കേതിക വിദ്യകൈമാറാനും ജിയോയ്ക്ക് അവസരം ലഭിക്കും.\nപ്രഖ്യാപനം നടത്തി രണ്ടുദിവസം പിന്നിടുമ്പോഴേയ്ക്കും റിലയന്‍സ് ജിയോ 5ജി സ്‌പെക്ട്രത്തിനുവേണ്ടി ശ്രമംതുടങ്ങി. ഇതിനായി കമ്പനി ടെലികോം വകുപ്പിനെ സമീപിച്ചു.\nസ്‌പെക്ട്രം ലഭിച്ചാലുടനെ ട്രയല് തുടങ്ങാന് കഴിയുമെന്നാണ് ടെലികോം വകുപ്പിനെ ജിയോ അറിയിച്ചിട്ടുള്ളത്. നിരവധി വിദഗ്ധരുടെ മൂന്നുവര്‍ഷത്തോളം നീണ്ട പരിശ്രമമാണ് വിജയത്തിലെത്തിയതെന്ന് കമ്പനി അവകാശപ്പെടുന്നു.\nരാജ്യത്ത് ട്രയല് നടത്തിയാല്‍മാത്രമെ സാങ്കേതിത വിദ്യ വിദേശരാജ്യങ്ങള്‍ക്ക് വില്‍ക്കാനാകൂയെന്നും ടെലികോം വകുപ്പിനെ ജിയോ അറിയിച്ചിട്ടുണ്ട്. രാജ്യത്ത് സ്വന്തമായി വികസിപ്പിച്ച സാങ്കേതിക വിദ്യയും ഉപകരണങ്ങളുമാകും കമ്പനി ഇതിനായി ഉപയോഗിക്കുന്നത്.\nആഗോള ടെലികോം ഭീമന്മാരായ ഹുവായ്, ഇസെഡ്ടിഇ, എറിക്‌സണ്, നോക്കിയ, സാംസങ് എന്നിവരുമായാകും ആഗോള വിപണിയില് ജിയയോക്ക് മത്സരിക്കേണ്ടിവരിക.\nന്യൂഡല്‍ഹി: അനില് അംബാനി വായ്പയായെടുത്ത 5,300 കോടി രൂപ തിരിച്ചുപിടിക്കാന് ..


പാലക്കാട്ട് മത്സരിക്കാനില്ലെന്ന് ഉറപ്പിച്ച് ഷാഫി | Malayalam News\nപാലക്കാട്ട് മത്സരിക്കാനില്ലെന്ന് ഉറപ്പിച്ച് ഷാഫി\nപാലക്കാട്- മൽസരിക്കാനില്ലെന്ന് ഉറപ്പിച്ച് ഷാഫി പറമ്പിൽ എം.എൽ.എ. പാലക്കാട്ട് സ്ഥാനാർത്ഥിത്വം ഉറപ്പിച്ച് ഡി.സി.സി പ്രസിഡന്റ് വി.കെ. ശ്രീകണ്ഠൻ. വിജയസാധ്യത കണക്കിലെടുത്ത് യു.ഡി.എഫ് സ്ഥാനാർത്ഥിയായി പാലക്കാട് എം.എൽ.എ ഷാഫി പറമ്പിൽ മൽസരിക്കണമെന്ന മുറവിളി പാർട്ടിക്കകത്തു നിന്നും പുറത്തു നിന്നും ഉയരുന്നതിനിടയിലാണ് മൽസര രംഗത്ത് ഉണ്ടാവില്ലെന്ന് അസന്ദിഗ്ധമായി വ്യക്തമാക്കിക്കൊണ്ട് യുവനേതാവ് രംഗത്തെത്തിയിരിക്കുന്നത്. ലോക്‌സഭയിലേക്ക് മൽസരിക്കാൻ താൽപര്യമില്ലെന്ന് ഷാഫി പറമ്പിൽ കേന്ദ്ര നേതൃത്വത്തെ ബോധ്യപ്പെടുത്തിക്കഴിഞ്ഞുവെന്നും പാലക്കാട്ട് അദ്ദേഹം സ്ഥാനാർത്ഥിയായി എത്തുമെന്ന വാർത്ത അടിസ്ഥാനരഹിതമാണെന്നും അദ്ദേഹവുമായി അടുത്ത ബന്ധം പുലർത്തുന്ന ചില നേതാക്കൾ മലയാളം ന്യൂസിനോട് പറഞ്ഞു. ഇതോടെ ഡി.സി.സി പ്രസിഡന്റ് വി.കെ. ശ്രീകണ്ഠനായിരിക്കും മണ്ഡലത്തിലെ സ്ഥാനാർത്ഥി എന്ന കാര്യം ഏറെക്കുറെ ഉറപ്പായി.\nഷാഫി പറമ്പിൽ എം.എൽ.എ പ്രവർത്തന കേന്ദ്രം ദൽഹിയിലേക്ക് മാറ്റുന്നതായുള്ള അഭ്യൂഹം പടരാൻ തുടങ്ങിയിട്ട് ഏറെക്കാലമായി. നല്ല സ്ഥാനാർത്ഥിയെ ഇറക്കാനായാൽ യു.ഡി.എഫിന് വിജയസാധ്യത ഉള്ള സീറ്റായാണ് പാലക്കാട് വിലയിരുത്തപ്പെടുന്നത്. തന്റെ സ്ഥാനാർത്ഥിത്വ വാർത്ത താനറിയാതെയാണ് പ്രചരിച്ചതെന്ന് എം.എൽ.എ പറഞ്ഞു. മൽസരിക്കാനില്ലെന്ന് ആവർത്തിച്ച് വ്യക്തമാക്കിയിട്ടും വാർത്താ മാധ്യമങ്ങൾ അതിന് പ്രാധാന്യം കൽപിക്കുന്നില്ലെന്ന പരാതിയും അദ്ദേഹത്തിനുണ്ട്. മൽസരിക്കാനുള്ള താൽപര്യക്കുറവ് മുൻ മുഖ്യമന്ത്രി ഉമ്മൻ ചാണ്ടി വഴിയാണ് ഷാഫി ദേശീയ നേതൃത്വത്തെ ബോധ്യപ്പെടുത്തിയത്. സ്വന്തം വ്യക്തിപ്രഭാവം കൊണ്ട് വിജയിക്കുന്ന എം.എൽ.എമാരെ കേന്ദ്ര നേതൃത്വത്തിലേക്ക് പറിച്ച് നടേണ്ടതില്ലെന്നതാണ് കോൺഗ്രസിന്റെ പൊതുനയം.\nപാലക്കാട്ട് യു.ഡി.എഫിന് ലഭിക്കാവുന്ന ഏറ്റവും നല്ല സ്ഥാനാർത്ഥിയാണ് ഷാഫി പറമ്പിൽ എന്ന് രാഷ്ട്രീയ എതിരാളികൾ പോലും സമ്മതിക്കും. കഴിഞ്ഞ നിയമസഭാ തെരഞ്ഞെടുപ്പിലാണ് യുവനേതാവിന്റെ പ്രതിഛായ വെട്ടിത്തിളങ്ങിയത്. ശക്തമായ ത്രികോണ മൽസരം നടന്ന പാലക്കാട് നിയമസഭാ മണ്ഡലത്തിൽ സി.പി.എമ്മിനേയും ബി.ജെ.പിയേയും ബഹുദൂരം പിറകിലേക്ക് തള്ളിമാറ്റിക്കൊണ്ടായിരുന്നു അദ്ദേഹത്തിന്റെ വിജയം.\nപാലക്കാട്ട് സി.പി.എമ്മിന്റെ ജനകീയ മുഖമായ മുൻ എം.പി എൻ.എൻ. കൃഷ്ണദാസ് മൂന്നാം സ്ഥാനത്തേക്ക് പിന്തള്ളപ്പെട്ടത് ഷാഫിയുടെ വിജയമായാണ് വ്യാഖ്യാനിക്കപ്പെട്ടത്. ബി.ജെ.പി ജയിക്കുമെന്ന ആശങ്കയിൽ മുസ്‌ലിം വോട്ടുകളുടെ ധ്രുവീകരണമാണ് അന്ന് യുവനേതാവിന് അനുകൂലമായി പാലക്കാട്ട് ഉണ്ടായതെന്ന് വിലയിരുത്തപ്പെട്ടു.\nസമാനമായ ധ്രുവീകരണമാണ് ഷാഫി പറമ്പിൽ എന്ന പേര് പാലക്കാട് ലോക്‌സഭാ മണ്ഡലത്തിലെ സ്ഥാനാർത്ഥി ചർച്ചകൾ ഉയർത്തിക്കൊണ്ടുവന്നവരുടെ മനസ്സിൽ ഉണ്ടായിരുന്നത്. മുപ്പത് ശതമാനത്തോളം മുസ്‌ലിം വോട്ടർമാരുള്ള മണ്ഡലമാണ് പാലക്കാട്.\nഎം.എൽ.എ സ്വമേധയാ പിൻവാങ്ങിയതോടെ പാലക്കാട് മണ്ഡലത്തിലെ യു.ഡി.എഫ് സ്ഥാനാർത്ഥി നിർണയ ചർച്ചകളിൽ ഡി.സി.സി പ്രസിഡന്റ് വി.കെ. ശ്രീകണ്ഠന് വ്യക്തമായ മേൽക്കയ്യായി.


ദേശീയ പാതയിൽ കാർ ഡിവൈഡറിലിടിച്ച് ഏഴ് പേർ മരിച്ചു – BengaluruVartha\nബെംഗളൂരു : കർണാടകയിലെ ജഗലുരു താലൂക്കിലെ കനനകട്ടെ ഗ്രാമത്തിന് സമീപം വെള്ളിയാഴ്ച പുലർച്ചെ കാർ റോഡ് ഡിവൈഡറിൽ ഇടിച്ച് ഏഴ് പേർ മരിച്ചു.\nബെംഗളൂരുവിൽ നിന്ന് ഹൊസപേട്ടയിലേക്ക് പോകുകയായിരുന്ന ഇവർ ജില്ലാ ആസ്ഥാനത്ത് നിന്ന് 60 കിലോമീറ്റർ അകലെ ദേശീയ പാത 50 ലാണ് അപകടത്തിൽപ്പെട്ടത്.\nഇവരിൽ ആറുപേർ സംഭവസ്ഥലത്തുവച്ചും മറ്റൊരാൾ ആശുപത്രിയിലേക്ക് കൊണ്ടുപോകുന്നതിനിടെയും മരിച്ചു. ഇവർ യാദ്ഗിർ ജില്ലയിൽ നിന്നുള്ളവരാണെന്നാണ് റിപ്പോർട്ട്.\nവായിക്കുക: കോൺസ്റ്റബിൾമാരുടെ മുകളിലേക്ക് തകർന്ന കെട്ടിടത്തിന്റെ ഒരു ഭാഗം വീണു; ഒരാൾ മരിച്ചു.\nവായിക്കുക: കർണാടകയിൽ ലോക്ക്ഡൗൺ ഇല്ല: മുൻകരുതൽ എടുക്കണമെന്ന് ആവശ്യപ്പെട്ട് മുഖ്യമന്ത്രി\nവായിക്കുക: പിടി തോമസ് എംഎൽഎ അന്തരിച്ചു\nBENGALURU LOCAL, KARNATAKA, LATEST NEWSaccident death


പ്രതികരണം: കാളിദാസന്റെ ഇസ്‌ലാം വിമർശനം\nകാളിദാസന്റെ ഇസ്‌ലാം വിമർശനം\n“കവിതാ കാളിദാസസ്യ” എന്നു തുടങ്ങുന്ന ഒരു സംസ്കൃത ശ്ലോകമുണ്ട്. കാളിദാസകവിയുടെ കാവ്യമഹിമാതിരേകത്തെ വാഴ്ത്തുകയാണതിൽ. മഹാകവിയുടെ പേരിൽ മലയാളത്തിലൊരു ബ്ലോഗറുണ്ടെന്ന് ഞാനറിയുന്നത് ചിത്രകാരന്റെ ബ്ലോഗിൽ നിന്നാണ്. കാളിദാസ ബ്ലോഗറെ വ്യക്തിപരമായി നീചാധിക്ഷേപം ചെയ്യാൻ ഒരാൾ ഒരു ബ്ലോഗു തുടങ്ങിയതിനെ പരാമർശിച്ച് ചിത്രകാരൻ ഒരു പോസ്റ്റ് ഇട്ടിരുന്നു. ഞാനാദ്യം ‘അധിക്ഷേപി’യുടെ ബ്ലോഗിലാണു ചെന്നത്. കൊള്ളാം! സ്കൂൾ ഭിത്തിമുഴുവൻ പച്ചിലകൊണ്ട് പച്ചത്തെറി എഴുതിയും വരച്ചും വെച്ചിരുന്ന പഴയ കക്ഷികളെ ഓർമ്മ വന്നു, എനിക്ക്. പുണ്യമാസത്തിൽത്തന്നെ മതത്തിന്റെ പേരിൽ പച്ചത്തെറി പരസ്യപ്പെടുത്തിയവന്റെ അരിശം അസാമാന്യം തന്നെ!\nപിന്നെയാണു ഞാൻ കാളിദാസനിലെത്തിയത്. മികച്ച ലേഖനങ്ങൾ എന്നു പറയാതെ വയ്യ. കൃത്യവും സൂക്ഷ്മവുമായ ചിന്ത, ആക്രമണം, പ്രതിരോധം. ‘ഉണ്ടിരുന്ന നായർക്ക് ഒരു വിളി തോന്നി’യതു പോലെയല്ല. മൂപ്പരിതിനു വേണ്ടി കുറേ സമയം മെനക്കെടുത്തുന്നുണ്ട്. നന്നായി ഹോം‌വർക്ക് ചെയ്യുന്നുണ്ട്. ധീരമായി ആക്രമണ പ്രത്യാക്രമണങ്ങൾ നടത്തുന്നുമുണ്ട്.\nപക്ഷെ, ഞാനിവിടെ പറയാനുദ്ദേശിക്കുന്നത് മറ്റൊരു കാര്യമാണ്: അക്കാദമീയ നിലവാരത്തിലുള്ള ഒരു പ്രവർത്തനമാണ് കാളിദാസന്റേത് എങ്കിലും അത് പലപ്പോഴും സമുദായ നിന്ദയായി തരംതാണുപോകുന്നു. ലോകത്തെമ്പാടുമുള്ള മുസ്‌ലീം ജനതയിൽ ഒരു വിഭാഗം --- വളരെ ചെറിയ ഒരു വിഭാഗം --- തീവ്രവാദ പ്രവർത്തനങ്ങളിൽ ഏർപ്പെടുന്നു എന്നത് നിഷേധിക്കാനാവാത്ത സത്യമാണ്. ആ തീവ്രവാദികളെ സപ്പോർട്ടു ചെയ്യുന്ന ഒരു വിഭാഗം ലോകമുസ്‌ലിങ്ങളിലുണ്ട്. മാനസികമായി പിന്തുണയ്ക്കുകയും സ്വന്തം കാര്യം നോക്കി ജീവിക്കുകയും ചെയ്യുന്ന മറ്റൊരു വിഭാഗവുമുണ്ട്. ഇത്തരം കാര്യങ്ങളിലൊന്നും യാതൊരു താല്പര്യവുമില്ലാത്ത ഒരു വിഭാഗവുമുണ്ടാകും. അവരുടെ സംഖ്യ അത്ര ചെറുതൊന്നുമായിരിക്കില്ല എന്നാണു ഞാൻ കരുതുന്നത്. കഴിഞ്ഞ് നൂറ്റാണ്ടുകളിൽ ഇന്ത്യയിൽ, വിശേഷിച്ച് ഉത്തരേന്ത്യയിൽ, ചില ഗോത്രസമൂഹങ്ങളെ കുറ്റവാളി ഗോത്രങ്ങളായി മുദ്രകുത്തി വേർതിരിച്ച് അവമതിച്ചതു പോലെയുള്ള ഒരു സമീപനമാണ് മുസ്‌ലിങ്ങളെക്കൂറിച്ച് കാളിദാസൻ സ്വീകരിച്ചിരിക്കുന്നത്. അദ്ദേഹത്തിന്റെ ലേഖനങ്ങളും മറുപടികളും വായിച്ചാൽ , ഒന്നൊഴിയാതെ എല്ലാവരും ഭീകരവാദികളായ മതമാണു ഇസ്‌ലാമെന്നു തോന്നും. പരിമിതമെങ്കിലും എന്റെ ജീവിതാനുഭവങ്ങൾ അത്തരമൊരു ചാപ്പകുത്തലിനെ അംഗീകരിക്കാൻ വിസമ്മതിക്കുന്നു.\nനൂറ്റാണ്ടുകളായി ഒരു ദൈവശാസ്ത്രത്തിൽ വിശ്വസിക്കുകയും ഒരു ജീവിതചര്യ പിന്തുടരുകയും ചെയ്യുന്ന ഒരു സമൂഹത്തെ വിമർശിക്കുമ്പോൾ, അവരോട് ഒരു മിനിമം പ്രതിപക്ഷ ബഹുമാനമെങ്കിലും കാണിക്കേണ്ടതുണ്ട്. അവരുടെ ബഹുമാനിത രൂപങ്ങളോട് മര്യാദ പ്രകടിപ്പിക്കാൻ നാം തയ്യാറാവണം. ഖുറാന്റെ ദൈവികതയെക്കുറിച്ച്, മുഹമ്മദിന്റെ ദൈവജ്ഞതയെക്കുറിച്ച്, ഇസ്‌ലാമിന്റെ അപ്രമാദിത്വത്തെക്കുറിച്ച് എല്ലാം ആർക്കു വേണമെങ്കിലും അഭിപ്രായ വ്യത്യാസമുണ്ടാകാം. അതു പ്രകടിപ്പിക്കുകയുമാവാം. എന്നാൽ, അതേപ്പറ്റി ഗൌരവമായ സംവാദത്തിനു തയാറായി വരുന്ന മുസ്‌ലിങ്ങളോട് അവഹേളനപരമായി പ്രതികരിക്കേണ്ടതുണ്ടോ? ഖുറാനെ ഒരു ‘പുസ്തകം’ എന്നു വിശേഷിപ്പിക്കാൻ പോലും പലപ്പോഴും കാളിദാസൻ തയ്യാറല്ല. വെറും ‘പൊത്തകം’ ആണ് അദ്ദേഹത്തിനത്. അപരിഷ്കൃതത്വവും അസഹിഷ്ണൂതയും ഇസ്‌ലാമിനു മേൽ ആരോപിക്കുന്ന കാളിദാസൻ , മാന്യമുസ്‌ലിങ്ങളുടെ പ്രതികരണങ്ങളോടു കാണിക്കുന്ന അപരിഷ്കൃതമായ അസഹിഷ്ണുത അമ്പരപ്പിക്കുന്നതാണ്.\nമുഹമ്മദ് പ്രവാചകനല്ലെന്നും ഖുറാൻ ദൈവപ്രോക്തമല്ലെന്നും മറ്റും കാളിദാസൻ പല ലേഖനങ്ങളിലൂടെയും മറുകുറികളിലൂടെയും എഴുതിയത് അംഗീകരിക്കാൻ തയ്യാറായാൽ പോലും മറ്റൊരു വസ്തുത ബാക്കി നിൽക്കുന്നു. കാളിദാസന്റെ പ്രബോധനങ്ങൾ ഉൾക്കൊണ്ട്, ഇസ്‌ലാമിന്റെ വ്യർത്ഥത തിരിച്ചറിഞ്ഞ്, ആ മതം ഉപേക്ഷിക്കാൻ തയ്യാറാവുന്ന ഒരാളുടെ മുന്നിൽ കാളിദാസൻ കാണിച്ചു കൊടുക്കുന്ന മറുമാർഗ്ഗം ഏതാണ്? ഏതു മതത്തിന്റേതാണ്? അഥവാ, ഈ ലേഖനങ്ങളിലൂടെ കാളിദാസൻ എന്തു മാറ്റമാണ് ആഗ്രഹിക്കുന്നത്, പ്രതീക്ഷിക്കുന്നത്?\nPosted by പ്രതികരണൻ at 3:23 AM\nഅനാമിക September 24, 2010 at 7:56 AM\nഇത്തരത്തില് ഒരു അശ്ലീലബ്ലോഗ്ഗിനു വേണ്ടി ഇത്ര നേരം കളയെണ്ടിയിരുന്നില്ല. മാന്യതയുള്ള ഒരു മുസ്ലിമും ഇത്തരത്തില് എഴുതുമെന്നു വിശ്വസിക്കാന് പ്രയാസം. ഇസ്ലാമിനെ കരി തേച്ചു കാണിക്കാന് നടക്കുന്നവരുടെ മനോവിഭ്രാന്തികളില് നിന്നും പിറന്ന തന്തയില്ലാത്ത ഒരു ബ്ലോഗ്ഗായെ അനാമിക ഇതിനെ കണ്ടോള്ളൂ.\nഅതുകൊണ്ട് തന്നെ ഇതെഴുതിയവനെതിരെ അനാമികയുടെ വക ഇരിക്കട്ടെ ഒരു ചെറ്റ വിളി .....ചുമ്മാ\nപ്രതികരണൻ September 24, 2010 at 8:26 AM\nഎന്തിനെക്കണ്ട കാര്യമാണു അനാമിക പറയുന്നത്? ആരെയാണ് അനാമിക ‘ചെറ്റ’ വിളിക്കുന്നത്?\nകാളിദാസന് സത്യം എഴുതുന്നതില് എന്താണ് പ്രശ്നം ? ഒരു നുണ പോലും അയാള് എഴുതിയിട്ടില്ലല്ലോ ? ഒരു ജനത അജ്ഞത അലങ്കാരമാക്കി നടന്നോട്ടെ എന്നാണോ ? ചെറുപ്പം മുതല് മത പ്രബോധനങ്ങളാല് ബ്രെയിന് വാഷ് ചെയ്യപ്പെട്ട ചെറുപ്പക്കാര് ആ ഇരുട്ടില് തന്നെ നടന്നു നാട്ടുകാരുടെ കൈവെട്ടിയും കാഫിറകളെ കൊന്നും വെറുപ്പിന്റെ പ്രചാരകരായി നടക്കട്ടെ എന്നാണോ പ്രതികരണന് പറയുന്നത് ?\nപ്രതികരണൻ September 24, 2010 at 11:08 PM\nകാളിദാസന്റെ ആശയങ്ങളെക്കുറിച്ചല്ല ഞാൻ എഴുതിയത്. അദ്ദേഹത്തിന്റെ സമീപനത്തെക്കുറിച്ചാണ്. സംവാദത്തിൽ സ്വീകരിക്കേണ്ട പരസ്പര ബഹുമാനത്തെക്കുറിച്ച്, രചനയുടെ ലക്ഷ്യത്തെക്കുറിച്ച് മാത്രം.\nഅനാമിക September 29, 2010 at 5:37 AM\nഒന്നുകൂടി പറയാം . കാളിദാസകവി അരങ്ങു തകര്‍ക്കട്ടെ .അങ്ങേര്ക്കായിരിക്കും അടുത്ത ജ്ഞാനപീഠം.. ആ മഹാനെ തെറി വിളിച്ചു ഭീഷണി പെടുത്തുന്ന മുസ്ലിം പേര് വെച്ച് പിത്രുശൂന്യത വെളിപ്പെടുത്തുന്ന ചെറ്റയെയും നേരത്തെ പറഞ്ഞ ആ മഹാകവിയും ചേര്‍ത്താണ് ചെറ്റവിളി ...\nജകൃ കാവാലത്തിന്റെ പാതിരാക്കുട\nബാലചന്ദ്രൻ ചുള്ളിക്കാടിന്റെ ബ്ലോഗും കുറേ ചിന്തകളും...\nജാതി സെൻസസ് : ഒരു വിയോജനക്കുറിപ്പ്\nഅധ്യാപകന്റെ പിരിച്ചുവിടൽ - ഒരു കമന്റ്


ജ്യോതിഷ വിഷയത്തില് ഭാവ ചിന്തയുടെ പ്രാധാന്യം ഏവര്‍ക്കും അറിവുള്ളതാണല്ലോ. ഭാവ ചിന്തയിലൂടെ ആണ് ഒരു ജാതകം നാം മനസ്സിലാക്കുന്നത്. ഭാവ ചിന്തയിലൂടെ ആണ് ഇഹ ജീവിതത്തിലെ ഉയര്‍ച്ച, താഴ്ചകള് മനസ്സിലാക്കുകയും അതിനു വേണ്ടുന്ന പരിഹാരങ്ങള് നിര്‍ദേശിക്കുകയും ചെയ്യുന്നത്. ഭൌതിക ജീവിതത്തില് മനുഷ്യനെ നിയന്ത്രിക്കുന്നത് മിക്കവാറും ആഗ്രഹങ്ങള് ആണ്. വളരെ കുറച്ചുപേര് ആഗ്രഹങ്ങളെ മറികടന്നവരും ആണ്. യഥാര്‍ത്ഥത്തില് ആഗ്രഹങ്ങളാണ് മുക്തിക്കു തടസ്സവും ആയിത്തീരുന്നത്. മുക്തി നേടണം എന്നതും ആഗ്രഹം ആകുന്നു .\nഎന്തെങ്കിലും ഒന്ന് ആഗ്രഹിച്ചാല് അതിന്റെ ഫലം രണ്ടേ ഉണ്ടാവൂ. ഒന്നുകില് സാധിക്കും അല്ലെങ്കില് സാധിക്കില്ല. ഇതാണ് ഫലം എന്ന് എല്ലാവര്‍ക്കും അറിയുമെങ്കിലും ആഗ്രഹിക്കുമ്പോള് ഫലത്തെപ്പറ്റി വേണ്ടത്ര ചിന്തിക്കുകയില്ല. കുഴപ്പം അവിടെ തുടങ്ങുകയായി.\nഎന്തുകൊണ്ട് വേണ്ടത്ര ചിന്തിച്ചില്ല? ചിന്തിക്കാനുള്ള എല്ലാ കഴിവും കിട്ടിയിട്ടും അതുണ്ടായില്ല. കാരണം നാം ഫലത്തിന്റെ നേട്ടത്തെ പറ്റി ചിന്തിച്ച അത്ര ബലത്തോടെ കോട്ടത്തെ പറ്റി ചിന്തിച്ചില്ല. ഇതൊരു അശ്രദ്ധ തന്നെയാണ്. ഈ അശ്രദ്ധ തന്നെയാണ് ജീവിതത്തിലെ പല പരാജയങ്ങള്‍ക്കും കാരണം ആകുന്നത്. ശ്രദ്ധയോടെ ജീവിതത്തില് പ്രവര്‍ത്തിക്കാതെ ഇരുന്നതുകൊണ്ടാണ് പലപ്പോഴും വളരെ ശ്രദ്ധയോടെ ശ്രാദ്ധം ചെയ്യേണ്ടി വരുന്നത്. ജീവിച്ചിരുന്ന സമയത്ത് ചെയ്യാതെ ഇരുന്നത് അതിനു ശേഷം ചെയ്തിട്ട് എന്ത് കാര്യം. ശരീരം ഉള്ള സമയത്ത് ഒരുപാട് കാര്യങ്ങള് നമുക്ക് ചെയ്യാനുണ്ട്, നമുക്ക് വേണ്ടിയും, മറ്റുള്ളവര്‍ക്ക് വേണ്ടിയും. ഒരു ഉദാഹരണം നാം എല്ലാവരും വയസ്സാവുമെന്നും അക്കാലത്ത് ശരീരത്തിന് അത്ര ആരോഗ്യം കാണില്ല എന്നും നമുക്ക് അറിയാവുന്നതാണ്. ആ അറിവ് ഇരിക്കെ തന്നെ നാം അശ്രദ്ധയോടെ മുന്നോട്ടു പോകുന്നു .ഫലം എന്താകുന്നു. ആരോഗ്യം ഉണ്ടായിരുന്ന കാലത്ത് അതില്ലതാകുന്ന കാലത്തിലേക്ക് വേണ്ടി ഒന്നും ചെയ്യാതെ ജീവിച്ചു ഒടുവില് ആരോഗ്യ പ്രശ്‌നങ്ങളില് വിലപിച്ചിട്ട് എന്ത് കാര്യം. മണ്ടത്തരം എന്നല്ലേ പറയേണ്ടത് .അത് തന്നയല്ലേ ഇപ്പോഴും നാം ചെയ്തു കൊണ്ടിരിക്കുന്നത് .\nഇതൊക്കെ പറയാന് കാരണം ജ്യോതിഷ വിഷയങ്ങളില്, ജ്യോതിഷം നോക്കാന് വരുന്ന ആളിലും ജ്യോതിഷ വിചിന്തനം നടത്തുന്ന ആളിലും ഇക്കാലത്ത് ആത്മീയത കുറയുന്നതായ് കാണുന്നു. പകരം ജ്യോതിഷം ഭൌതികതയില് മാത്രം കൂടുതല് ശ്രദ്ധ ചെലുത്തുന്നു. പരിഹാരങ്ങളില് മാത്രം ആത്മീയതയും ക്ഷേത്രങ്ങളും വരുന്നു. നന്നായി ജീവിക്കുക എന്നത് ഭൌതിക ജീവിതം കൊണ്ട് മാത്രം കഴിയുമോ എന്തോ. നമുക്ക് അങ്ങനെ പറ്റുന്നില്ല. അതുകൊണ്ടാവും ഈ വേവലാതി എന്ന് കരുതണ്ട. ഗുരുക്കന്മാര് ഉണ്ടാകി വച്ച സംസ്‌കാരങ്ങളില് നിന്നും പുറകോട്ടു പോകുന്നത് നന്നല്ല എന്ന കാര്യം പറയാന് നമുക്ക് കഴിഞ്ഞില്ലെങ്കില് നാമും അശ്രദ്ധന് തന്നെ .അതാവരുതല്ലോ.\nജാതകത്തിലെ ഭാവങ്ങളില് ഭൌതികത മാത്രം വായിക്കാതെ, അതിനപ്പുറം ആ വ്യക്തിക്ക് ഉതകുന്ന ആത്മീയ വശം കൂടി, അതറിയനല്ല ആള് വരുന്നതെങ്കില് കൂടിയും പറയാന് ജ്യോതിഷികള് തയ്യാറായാല്, വരുന്ന ഒരു കാലം ജ്യോതിഷത്തിനു മുതല്‍ക്കൂട്ടായിരിക്കും. ഭാവങ്ങളില് ആത്മീയത എന്ന് പറയുമ്പോള് അഞ്ചും, ഒന്‍പതും ഭാവങ്ങളില് മാത്രം ആണ് അതുള്ളത് എന്ന് ചിന്തിക്കരുത്. പന്ത്രണ്ടു ഭാവങ്ങളിലും ആത്മീയത ഉണ്ട്. "ജീവേ ജ്ഞാന സുഖേ" എന്നു പറയുമ്പോള് വ്യാഴത്തില് നിന്നും ജ്ഞാനം കിട്ടുമെന്നും ആ വ്യാഴം അനിഷ്ട സ്ഥാനങ്ങളില് നിന്നാല് ജ്ഞാന ലാഭത്തിനു കുറവുണ്ടാകുമെന്നും, അതെങ്ങനെ പരിഹരിക്കണം എന്നതുകൂടി പറഞ്ഞു കൊടുക്കുന്ന ബാധ്യത നമുക്ക് ഉണ്ടാകണം എന്ന് സാരം. ജ്യോതിഷിക്ക് അല്ലാതെ മറ്റൊരാള്‍ക്ക് അത്രയ്ക്ക് കഴിയില്ലല്ലോ. ഒരു പക്ഷെ ഈ ചിന്ത ചൊവ്വാ ദോഷം അടക്കമുള്ള ദോഷ പരിഹാര ചിന്തയില് വളരെ ഗുണകരമായ മാറ്റം ഉണ്ടാക്കും വാദങ്ങള് ഉണ്ടാകാം, പക്ഷെ ഞാന് ഇല്ല. വാദോ ന ലംബ എന്നതാണ് അതിനു പ്രമാണം .


വാരാന്ത്യത്തില് കനത്ത മഴയ്ക്ക് മുന്നറിയിപ്പ് നല്‍കി മെറ്റ് ഐറാന് - Rose Malayalam | Rose Malayalam\nവാരാന്ത്യത്തില് കനത്ത മഴയ്ക്ക് മുന്നറിയിപ്പ് നല്‍കി മെറ്റ് ഐറാന്\nUpdated on 12-08-2017 at 8:43 am\nഅവധി ദിവസം പുറത്തേക്കിറങ്ങുന്നവര് കുടയെടുക്കാന് മറക്കണ്ടാ; പലയിടങ്ങളിലും നല്ല രീതിയില് മഴപെയ്യാന് സാധ്യതയുണ്ട്. താപനില 20 ഡിഗ്രി സെല്‍ഷ്യസിലേക്ക് എത്തുമെങ്കിലും കനത്ത മഴയ്ക്കും ശക്തമായ കാറ്റിനുമുള്ള സാധ്യത തള്ളിക്കളയാനാവില്ലെന്ന് മെറ്റ് ഐറാന് അറിയിച്ചു.\nഇന്ന് ഉച്ചകഴിഞ്ഞ് മഴയ്ക്ക് സാധ്യതയുണ്ടെങ്കിലും വൈകുന്നേരത്തോടെ അതിന് ശമനമുണ്ടാകും. രാത്രി തെളിഞ്ഞ കാലാവസ്ഥയില് ഏറ്റവും കുറഞ്ഞ താപനില 11 ഡിഗ്രി സെല്‍ഷ്യസ് ആയിരിക്കും. രാജ്യത്തിന്റെ എല്ലാ ഭാഗത്തും സൂര്യപ്രകാശം നല്ല രീതിയില് ലഭിക്കും. താപനില 18 ഡിഗ്രി സെല്‍ഷ്യസ് വരെയാകും. ഒറ്റപ്പെട്ട സ്ഥലങ്ങളില് കനത്ത മഴയും കാറ്റും ഉണ്ടാകുമെന്ന് കാലാവസ്ഥ നിരീക്ഷകര് അറിയിച്ചു.\nഞായറാഴ്ച അയര്‍ലന്‍ഡില് ഭൂരിഭാഗവും വരണ്ട കാലാവസ്ഥയാകും അനുഭവപ്പെടുക. ഉച്ചയ്ക്ക് ശേഷം തെക്കന് പ്രദേശങ്ങള് മഴ പെയ്യുകയും മറ്റിടങ്ങളിലേക്ക് വ്യാപിക്കുകയും ചെയ്യും. അള്‍സ്റ്റര്, കോനാക്ട് തുടങ്ങിയ സ്ഥലങ്ങളില് തിങ്കളാഴചയും മഴ തുടരും. തിങ്കളാഴ്ച 16 മുതല് 20 ഡിഗ്രി സെല്‍ഷ്യസ് വരെ താപനില പ്രതീക്ഷിക്കാം.


മേപ്പാടി:പ്രളയ ദുരന്തം വിലയിരുത്താന് ജില്ലയിലെത്തിയ കേന്ദ്രസംഘം ദുരന്തത്തില് നാശനഷ്ടങ്ങള് സംഭവിച്ച വിവിധ പ്രദേശങ്ങള് സന്ദര്‍ശിച്ചു. കേന്ദ്ര ആഭ്യന്തര മന്ത്രാലയം ജോയിന്റ് സെക്രട്ടറി ശ്രീപ്രകാശിന്റെ നേതൃത്വത്തിലുളള നാലംഗ സംഘമാണ് സന്ദര്‍ശനം നടത്തിയത്. അഗ്രികള്‍ച്ചര് മന്ത്രാലയം ഡയറക്ടര് ഡോ.കെ മനോഹരന്, ധനകാര്യ മന്ത്രാലയം ഡയറക്ടര് എസ്.സി മീണ, ഊര്‍ജ്ജ മന്ത്രാലയം ഡെപ്യൂട്ടി ഡയറക്ടര് ഒ.പി സമുന് എന്നിവരായിരുന്നു സംഘത്തിലെ മറ്റ് അംഗങ്ങള്.ഇന്ന് രാവിലെ കളക്‌ട്രേറ്റില് എത്തിയ സംഘം നാശനഷ്ടങ്ങള് സംബന്ധിച്ച വിലയിരുത്തലുകള് നടത്താന് ബന്ധപ്പെട്ട ഉദ്യോഗസ്ഥരുമായി യോഗം ചേര്‍ന്നു. ജില്ലാ കളക്ടര് എ.ആര്.അജയകുമാര് പ്രളയക്കെടുതി സംബന്ധിച്ച പൊതുവിവരങ്ങള് സംഘത്തെ ധരിപ്പിച്ചു. ജില്ലയിലെ 49 വില്ലേജുകളെയും പ്രളയം ബാധിച്ചതായി അദ്ദേഹം അറിയിച്ചു.ജില്ലയില് ആകെ 19 പേര് മരിച്ചതായും 10077 കുടുംബങ്ങളില് നിന്നായി 38779 പേരെ ദുരിതാശ്വാസ ക്യാമ്പുകളിലേക്ക് മാറ്റിപാര്‍പ്പിച്ചതായും വ്യക്തമാക്കി. സാധാരണ തോതിലും ഇരട്ടിയിലേറെ മഴയാണ് ഇത്തവണ ജില്ലയില് ലഭിച്ചതെന്നും ഇതുമൂലം പുത്തുമല, വെള്ളരിമല, മംഗലശേരി, പെരിഞ്ചേരിമല, നരിക്കുനി, മാണിച്ചുവട്, മുട്ടില്‍മല, പച്ചക്കാട്, മക്കിയാട്, ചാലില് മീന്‍മുട്ടി, കുറുമ്പാലക്കോട്ട, കുറിച്യാര്‍മല തുടങ്ങിയ പ്രദേശങ്ങളില് കനത്ത മണ്ണിടിച്ചിലുണ്ടായതായും ജില്ലാ കളക്ടര് അറിയിച്ചു. 472 വീടുകള് പൂര്‍ണ്ണമായും 7230 വീടുകള് ഭാഗികമായും തകര്‍ന്നുവെന്ന കണക്കും അദ്ദേഹം സംഘത്തിന് മുമ്പാകെ അവതരിപ്പിച്ചു.\nദുരന്ത പ്രദേശങ്ങള് സന്ദര്‍ശിക്കുന്നതിന്റെ ഭാഗമായി കേന്ദ്രസംഘം ആദ്യമെത്തിയത് പുത്തുമലയിലായിരുന്നു. ജില്ലാകളക്ടറും സബ്കളക്ടര് എന്.എസ്.കെ ഉമേഷും പ്രദേശം നേരിട്ട ദുരന്തത്തിന്റെ തീവ്രതയും രക്ഷാപ്രവര്‍ത്തനങ്ങളും സംഘാംഗങ്ങള്‍ക്ക് മുമ്പാകെ വിശദീകരിച്ചു. ഉരുള്‍പ്പൊട്ടലില് തകര്‍ന്നുപോയ വീടുകളുടെയും കെട്ടിടങ്ങളുടെയും സ്ഥാനങ്ങളും നിലവിലെ അവസ്ഥയും കാണിച്ചു കൊടുത്തു. ദുര്‍ഘടമായ പാതകളിലൂടെ ദുരന്തത്തിന്റെ ഉല്‍ഭവ കേന്ദ്രമായ പച്ചക്കാട് വരെ നടന്ന് കണ്ട സംഘാംഗങ്ങള് പ്രദേശത്തിന്റെ ദുരന്ത സാധ്യതകളും മറ്റും ഉദ്യോഗസ്ഥരില് നിന്നും ചോദിച്ചറിഞ്ഞു. തുടര്‍ന്ന് ചുരല്‍മല,അട്ടമല, മുണ്ടക്കൈ,കുറിച്ച്യാര്‍മല ,ബോയ്‌സ് ടൗണ് എന്നിവടങ്ങളിലും സന്ദര്‍ശനം നടത്തി. കെ.എസ്.ഡി.എം.എ ഹസാര്‍ഡ് അനലിസ്റ്റ് ഡോ. ശ്രീജ, മേപ്പാടി ഗ്രാമപഞ്ചായത്ത് പ്രസിഡന്റ് കെ.കെ സഹദ്, ജില്ലാ മണ്ണ് സംരക്ഷണ ഓഫീസര് പി.യു. ദാസ്, ഡി.എഫ്.ഒ പി. രഞ്ജിത്ത്കുമാര്, എല്.ആര് ഡെപ്യൂട്ടി കളക്ടര് യൂസഫ്, തഹസില്‍ദാര് ടി.പി അബ്ദുള് ഹാരിസ്, ലൈഫ്മിഷന് കോര്‍ഡിനേറ്റര് സിബി വര്‍ഗീസ് തുടങ്ങിയവരും സംഘത്തോടൊപ്പമുണ്ടായിരുന്നു.


ലച്ചുവിനെ പിന്നാലെ അവിടെയും സ്ഥാനം ഉറപ്പിച്ച് പൂജ; ഇത് ഞങ്ങളോട് വേണ്ടിയിരുന്നില്ലെന്ന് ആരാധകർ - metromatinee.com Lifestyle Entertainment & Sports\nടെലിവിഷന് പ്രേക്ഷകരുടെ പ്രിയപ്പെട്ട പരിപാടികളിലൊന്നാണ് സ്റ്റാര് മാജിക്. ഫ്‌ളവേഴ്‌സില് സംപ്രേഷണം ചെയ്യുന്ന പരിപാടിക്ക് മികച്ച സ്വീകരണമാണ് ലഭിച്ചുകൊണ്ടിരിക്കുന്നത്. മുൻ നിര അവതാരകരുടെ പേരിനൊപ്പം ചുരുങ്ങിയ സമയം കൊണ്ട് എത്തപ്പെട്ട അവതാരയാണ് ലക്ഷ്മി നക്ഷത്ര സ്വതസിദ്ധമായ അവതരണ ശൈലിയും, സോഷ്യൽ മീഡിയയിലൂടെയുള്ള താരത്തിന്റെ ഇടപെടലുകളും ആകാം പ്രേക്ഷകർ ചുരുങ്ങിയ സമയം കൊണ്ട് ഈ അവതാരകയെ നെഞ്ചേലേറ്റിയത്.\nഉപ്പും മുളകിലെ പാവാടക്കാരിയായ അശ്വതി നായരും സ്റ്റാര് മാജിക്കിലേക്ക് എത്തിയിരുന്നുവെന്നുള്ള വിവരങ്ങളാണ് ഇപ്പോള് പുറത്തുവന്നിട്ടുള്ളത്. സൂര്യ മ്യൂസിക്കിലെ അവതാരകയായ അശ്വതി അടുത്തിടെയായിരുന്നു ഉപ്പും മുളകിലേക്ക് എത്തിയത്. പൂജ ജയറാം എന്ന കഥാപാത്രത്തെയായിരുന്നു താരം അവതരിപ്പിച്ചത്. ഒറ്റനോട്ടത്തില് ലച്ചുവിനെപ്പോലെ തോന്നിക്കുന്നുവെന്നായിരുന്നു ചിലരുടെ കമന്റുകള്. തുടക്കത്തില് ലച്ചുവുമായി താരതമ്യപ്പെടുത്തലുകള് നടന്നിരുന്നുവെങ്കിലും അത് മാറുകയായിരുന്നു പിന്നീട്. മുടിയനെ വിവാഹം ചെയ്യണമെന്ന ആവശ്യവുമായാണ് പൂജ പാറമട വീട്ടിലേക്ക് എത്തിയത്.\nപരമ്പരയിൽ നിന്ന് ലച്ചുവിന്റെ പിന്മാറ്റത്തോടെയായിരുന്നു അശ്വതി ഉപ്പും മുളകിലേക്ക് എത്തിയത്. അൽപ്പം വ്യത്യസ്തത നിറഞ്ഞ അഭിനയമാണ് താരം പരമ്പരയിൽ കാഴ്ചവയ്ക്കുന്നത്. ലച്ചുവിന്റെ കുറവ് ഏകദേശം നികത്താൻ പൂജാ ജയറാം എന്ന കഥാപാത്രത്തിനു കഴിഞ്ഞു എന്നാണ് പൊതുവെ ഉള്ള സംസാരം.\nപൂജയുടെ അഭിനയത്തിലും ഡയലോഗ് ഡെലിവറിയിലും ഓവർ ആക്റ്റിംഗിന്റെ അതിപ്രസരം കൂടുന്ന പോലെ തോന്നുന്നുവെന്നാണ് സോഷ്യൽ മീഡിയ പറയുന്നത്. അതെ സമയം തന്നെ ലച്ചുവിന് പകരക്കാരിയായി എത്തിയ പൂജയെ മാറ്റണമെന്നും ലച്ചുവിനെ തിരിച്ച് കൊണ്ട് വരണമെന്നുമാണ് പ്രേക്ഷകർ ഒന്നടങ്കം പറയുന്നത് . യൂട്യൂബിൽ വിഡിയോയോയ്ക്ക് താഴെ പൂജയ്ക്ക് എതിരെ നെഗറ്റീവ് കമന്റ് കളും പ്രത്യക്ഷപെടാറുണ്ട്\nസ്റ്റാര് മാജിക്കിലേക്ക് പാറുക്കുട്ടിയും സംഘവും നേരത്തെ അതിഥികളായി എത്തിയിരുന്നു.


KM Shaji | വിജിലൻസ് കണ്ടെത്തിയ അരക്കോടി രൂപയ്ക്ക് രേഖകളുണ്ടെന്ന് കെഎം ഷാജി | KM Shaji said that there are documents for halfacrore rupees found by vigilance – News18 Malayalam\nരേഖകൾ ഹാജരാക്കാൻ ഒരു ദിവസം സമയം അനുവദിക്കണമെന്നും ഷാജി വിജിലൻസ് സംഘത്തെ അറിയിച്ചു.\nLast Updated : April 12, 2021, 21:26 IST\nകോഴിക്കോട്: കണ്ണൂരിലെ വീട്ടിൽ നിന്ന് വിജിലൻസ് പിടിച്ചെടുത്ത അരക്കോടി രൂപയ്ക്ക് രേഖകളുണ്ടെന്ന് കെ എം ഷാജി എം എൽ എ. ബന്ധുവിന്റെ ഭൂമി ആവശ്യത്തിനുള്ള തുകയാണ് പിടിച്ചെടുത്തത്. രേഖകൾ ഹാജരാക്കാൻ ഒരു ദിവസം സമയം അനുവദിക്കണമെന്നും ഷാജി വിജിലൻസ് സംഘത്തെ അറിയിച്ചു. അനധികൃത സ്വത്ത് സമ്പാദന കേസുമായി ബന്ധപ്പെട്ടാണ് കോഴിക്കോടും, കണ്ണൂരുമുള്ള കെ എം ഷാജിയുടെ വീടുകളിൽ വിജിലൻസ് റെയ്ഡ് നടത്തിയത്.\nരാവിലെ ഏഴു മണിയോടെയാണ് വിജിലൻസ് സ്പെഷ്യൽ സെൽ ഷാജിയുടെ വീടുകളിൽ പരിശോധന തുടങ്ങിയത്. വൈകുന്നേരമാണ് ഷാജിയുടെ കണ്ണൂരുള്ള വീട്ടിൽ നിന്ന് അരക്കോടി രൂപ വിജിലൻസ് കണ്ടെത്തിയത്. വിജിലൻസ് പരിശോധന 12 മണിക്കൂർ കഴിയുമ്പോഴാണ് കെ എം ഷാജിയുടെ വീട്ടിൽ നിന്ന് 50 ലക്ഷം രൂപ കണ്ടെത്തിയെന്ന വാർത്തകൾ പുറത്തു വന്നത്.\nKM Shaji | കെ എം ഷാജിയുടെ കണ്ണൂരിലെ വീട്ടിൽ നിന്ന് അരക്കോടിയോളം രൂപ കണ്ടെത്തിയെന്ന് വിജിലന്‍സ്; അറസ്റ്റിന് സാധ്യത\nകെ എം ഷാജി വരവിൽ കവിഞ്ഞ സ്വത്ത് സമ്പാദിച്ചു എന്ന പരാതിയിൽ വിജിലൻസ് പ്രാഥമികാന്വേഷണം നടത്തി വരികയായിരുന്നു. ഇന്നു രാവിലെ മുതലാണ് ഷാജിയുടെ രണ്ടു വീടുകളിലും റെയ്ഡ് ആരംഭിച്ചത്. അനധികൃത സ്വത്ത് സമ്പാദന കേസിൽ കെ എം ഷാജിക്കെതിരെ വിജിലൻസ് കേസെടുത്തിട്ടുണ്ട്. കണ്ണൂരിലെയും കോഴിക്കോട്ടെയും വീടുകളിൽ ഒരേ സമയമാണ് റെയ്ഡ് നടക്കുന്നത്.\nഅഴിക്കോടും കോഴിക്കോടുമുള്ള വീടുകള് ഭാര്യ ആശയുടെ പേരിലാണ് രജിസ്റ്റർ ചെയ്തിരിക്കുന്നത്. വീട് നിര്‍മാണവുമായി ബന്ധപ്പെട്ട സാമ്പത്തിക സ്രോതസുകളെക്കുറിച്ചും വിജിലൻസ് പരിശോധിക്കുന്നുണ്ട്. നേരത്തെ എൻഫോഴ്സ്മെന്റ് ഡയറക്ടറേറ്റും ഇതു സംബന്ധിച്ച വിവരങ്ങൾ ശേഖരിച്ചിരുന്നു.\nഅഴീക്കോട് മണ്ഡലത്തിലെ സ്‌കൂളിന് പ്ലസ്ടു അനുവദിക്കുന്നതിന് 25 ലക്ഷം രൂപ കെ എം ഷാജി കൈപ്പറ്റിയെന്ന് കണ്ണൂര് ബ്ലോക്ക് പഞ്ചായത്ത് പ്രസിഡന്റ് പത്മനാഭന് വിജിലന്‍സിന് പരാതി നല്‍കിയിരുന്നു. ഇതിന്റെ തുടര്‍ച്ചയായാണ് വിജിലൻസ് കെ എം ഷാജിക്കെതിരെ കേസ് എടുത്തത്. നേരത്തെ കെ എം ഷാജിയുടെ സാമ്പത്തിക സ്രോതസ് കണ്ടെത്താന് എന്‍ഫോഴ്‌സ്‌മെന്റ് ഡയറക്ടറേറ്റും അന്വേഷണം നടത്തിയിരുന്നു.\nഅനധികൃത സ്വത്ത് സമ്പാദന കേസില് എന്‍ഫോഴ്സ്മെന്റ് സംഘം കെ എം ഷാജി എം എൽ എയുടെ ഭാര്യയുടെ മൊഴി കഴിഞ്ഞ നവംബറിൽ രേഖപ്പെടുത്തിയിരുന്നു. ഷാജിയുടെ ഭാര്യ ആശയെ കോഴിക്കോട്ടെ ഇ ഡി ഓഫീസിലേക്ക് വിളിച്ചു വരുത്തി ആയിരുന്നു മൊഴി രേഖപ്പെടുത്തിയത്. ഇതിനു പിന്നാലെ കെ എം ഷാജിയുടെ മൊഴിയും ഇ ഡി രേഖപ്പെടുത്തി.\nനേരത്തെ, കെ എം ഷാജി എം എൽ എയുടെ കണ്ണൂരിലെ വീടിനെക്കുറിച്ചുള്ള റിപ്പോർട്ട് ചിറക്കൽ പഞ്ചായത്ത് സെക്രട്ടറിയും കോഴിക്കോട്ടെ വീടിന്റേത് കോർപറേഷൻ അധികൃതരും ഇ ഡിക്ക് കൈമാറിയിരുന്നു. കെ എം ഷാജിയുടെ കോഴിക്കോട്ടെ വീടിന്റെ വില മാത്രം 1 കോടി 72 ലക്ഷം രൂപയാണെന്നും വീട്ടിലെ ഫർണിച്ചർ, മാർബിൾ എന്നിവയുടെ വില തിട്ടപ്പെടുത്താൻ ആകുന്നില്ലെന്നും വില തിട്ടപ്പെടുത്താൻ പൊതുമരാമത്ത് വകുപ്പിനെ ചുമതലപ്പെടുത്തണമെന്നും കോർപറേഷൻ റിപ്പോർട്ടിൽ ഉണ്ടായിരുന്നു.\nകോഴിക്കോട്ടെ വീട് നിർമാണത്തിലാണ് ചട്ട ലംഘനവും നികുതി വെട്ടിപ്പും കണ്ടെത്തിയിരിക്കുന്നത്. 3200 ചതുരശ്ര അടിയിൽ വീട് നിർമ്മിക്കാനാണ് ഷാജി അനുമതി നേടിയതെന്നും പൂർത്തിയായ വീടിന് 5500 അടി വിസ്തീർണ്ണം ഉണ്ടെന്നും കോർപ്പറേഷൻ വ്യക്തമാക്കിയിരുന്നു.\nFirst published: April 12, 2021, 21:26 IST\nCovidCovid 19km shajiKm shaji mlavigilancevigilance raid


ജലീലിന്റെ സ്വീകാര്യതയില് ലീഗിന് അസഹിഷ്ണുത, നടക്കുന്നത് വ്യക്തിഹത്യയെന്ന് കോടിയേരി - Samakalika Malayalam\nജലീലിന്റെ സ്വീകാര്യതയില് ലീഗിന് അസഹിഷ്ണുത, നടക്കുന്നത് വ്യക്തിഹത്യയെന്ന് കോടിയേരി\nBy സമകാലിക മലയാളം ഡെസ്‌ക് | Published: 10th November 2018 10:32 AM |\nLast Updated: 10th November 2018 10:32 AM | A+A A- |\nകോഴിക്കോട്: ബന്ധു നിയമന വിവാദത്തില് മന്ത്രി കെടി ജലീല് തെറ്റു ചെയ്‌തെന്നു കരുതുന്നില്ലെന്ന് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്. നിയമം അനുസരിച്ചാണ് കാര്യങ്ങള് നടന്നിട്ടുള്ളത്. കെടി ജലീലിന് പൊതുസമൂഹത്തിലുള്ള സ്വീകാര്യതയില് മുസ്ലിം ലീഗിനുള്ള അസഹിഷ്ണുതയാണ് ആരോപണങ്ങള്‍ക്കു പിന്നിലെന്ന് കോടിയേരി പറഞ്ഞു.\nസര്‍ക്കാരിനു കീഴിലുള്ള സ്ഥാപനങ്ങളില് നിയമനങ്ങള് നടത്തുന്നതു സംബന്ധിച്ച് വ്യക്തമായ മാനദണ്ഡങ്ങളുണ്ട്. അതു പാലിച്ചാണ് നിയമനം നടന്നിട്ടുള്ളത്. ഇപി ജയരാജന്റെ കേസില് ഹൈക്കോടതിയും ഇതു വ്യക്തമാക്കിയതാണ്. അതുകൊണ്ടുതന്നെ കെടി ജലീല് തെറ്റു ചെയ്തതായി കരുതുന്നില്ല. മറിച്ചു കരുതുന്നവര്‍ക്കു കോടതിയെ സമീപിക്കാമെന്ന് കോടിയേരി പറഞ്ഞു.\nകെടി ജലീലിന് പൊതുസമൂഹത്തിലും മുസ്ലിം ജനവിഭാഗങ്ങള്‍ക്കിടയിലും സ്വീകാര്യതയുണ്ട്. അതിലുള്ള അസഹിഷ്ണുത മൂലം മുസ്ലിം ലീഗ് പ്രചാരണങ്ങള് അഴിച്ചുവിടുകയാണ്. വ്യ്ക്തിഹത്യാണ് ജലീലിനെതിരെ നടക്കുന്നത്. എന്നും രാവിലെ കുറെപ്പേര് പ്രചാരണം അഴിച്ചുവിടുന്നു എന്നുവച്ച് ഒരാള് തെറ്റു ചെയ്‌തെന്നു കരുതാനാവില്ലെന്ന് സിപിഎം സംസ്ഥാന സെക്രട്ടറി പറഞ്ഞു.\nമുസ്ലിം ലീഗ് തെരഞ്ഞെടുപ്പില് വര്‍ഗീയ പ്രചാരണം നടത്തുന്ന പാര്‍ട്ടിയാണെന്നാണ് കെഎം ഷാജിയെ അയോഗ്യനാക്കിയ ഹൈക്കോടതി വിധിയോടെ തെളിഞ്ഞത്. ബിജെപിയും സംഘപരിവാറും വര്‍ഗീയ പ്രചാരണമാണ് നടത്തുന്നത്. മുസ്ലിം ലീഗ് പല തെരഞ്ഞെടുപ്പുകളിലും അതു നടത്തുന്നുണ്ട്. ഹൈക്കോടതി വിധിയോടെ അതു വ്യ്ക്തമായെന്ന് കോടിയേരി അഭിപ്രായപ്പെട്ടു.\nസംഘപരിവാറിന്റെ ശബരിമല സമരം കേരളത്തില് ചലനമൊന്നുമുണ്ടാക്കില്ല. പിണറായി സര്‍ക്കാരിനെ അസ്ഥിരപ്പെടുത്താനുള്ള നീക്കമാണ് നടക്കുന്നത്. വോട്ടോ സീറ്റോ നോക്കിയല്ല സിപിഎം നിലപാടെടുക്കുന്നത്. എന്തു പ്രത്യാഘാതം സംഭവിച്ചാലും സുപ്രിം കോടതി വിധി നടപ്പാക്കും. ലോ്ക്‌സഭാ തെരഞ്ഞെടുപ്പില് 2004ലെ ഫലം ആവര്‍ത്തിക്കുമെന്ന് കോടിയേരി പ്രതീക്ഷ പ്രകടിപ്പിച്ചു.\nകെടി ജലീല് കോടിയേരി മുസ്ലിം ജനവിഭാഗങ്ങള് സ്വീകാര്യത മുസ്ലിം ലീഗ്


shafi parambil unnimukundan 24 special\n‘സിനിമയും രാഷ്ട്രീയവും’ സൗഹൃദം പങ്കുവെച്ച് ഷാഫിയും ഉണ്ണിയും\nഓണക്കാലത്തെ സിനിമാവിശേഷങ്ങളും രാഷ്ട്രീയവും പങ്കുവെച്ച് ഉണ്ണിമുകുന്ദനും ഷാഫി പറമ്പിലും 24 നൊപ്പം. മലയാളത്തിലെ യുവ നടനാണ് ഉണ്ണി മുകുന്ദൻ നന്ദനം സിനിമയുടെ തമിഴ് റീമേക്കായ സീടനിലൂടെയാണ് അഭിനയരംഗത്തേക്കെത്തുന്നത്. തുടർന്ന് 35 ഓളം മലയാളം ഇതര ഭാഷ സിനിമകളിൽ അഭിനയിച്ചുവരുകയാണ്.\nകേരളത്തിലെ കോൺഗ്രസ് പാർട്ടിയുടെ യുവജന വിഭാഗം നേതാവാണ് ഷാഫി പറമ്പിൽ നിലവിൽ 2011 മുതൽ പാലക്കാട് നിന്നുള്ള നിയമസഭാംഗവും 2020 മാർച്ച് മുതൽ യൂത്ത് കോൺഗ്രസിൻ്റെ സംസ്ഥാന പ്രസിഡൻ്റുമാണ് അദ്ദേഹം.\nഉണ്ണിമുകുന്ദൻ സിനമയിലേക്ക് വന്ന വഴി വിവരിച്ചായിരുന്നു ഇരുവരുടെയും ഓണകൂടിക്കാഴ്ച്ചയിലെ ആരംഭം. ഒരുപാട് കഷ്ടപ്പാടുകൾ അനുഭവിച്ചാണ് സിനിമയിലേക്ക് എത്തിയത്. വെറുമൊരു 300 രൂപയുടെ ഷർട്ടുമിട്ടാണ് ലോഹി (സംവിധായകൻ ലോഹിത ദാസ്) സാറിനെ കാണാൻ പോയത്. കൃത്യ സമയത്ത് അദ്ദേഹത്തെ കണ്ടു നിയോഗം പോലെ അതൊരു വഴിത്തിരിവായി സിനിമയിലെത്തി.\nപാർട്ടി നോക്കിയുള്ള രാഷ്ട്രീയമല്ല പിന്തുടരുന്നത് നേത്യത്വത്തിനേക്കാളും നേതാവിനെയാണ് കൂടുതലും പിന്തുടരാര് എന്നും ഉണ്ണി മുകുന്ദൻ പറഞ്ഞു. ഷാഫി പറമ്പിൽ കഴിഞ്ഞ ഇടപെട്ട പഞ്ചായത് ഗ്രൗണ്ടുകളുടെ ഇടപെടലിനെ പറ്റിയും ഉണ്ണി പ്രശംസിച്ചു. കുട്ടികളിലെ കായികം പ്രാത്സാഹിപ്പിക്കുകയാണ് ലക്ഷ്യം അതിനു വേണ്ട സഹായങ്ങൾ ചെയ്തത് കൊടുക്കുമെന്നും ഷാഫി പ്രതികരിച്ചു.\nആദ്യമായി കണ്ട സിനിമകളുടെ അനുഭവം ഇരുവരും പങ്കുവെച്ചു. ഉണ്ണിമുകുന്ദൻ സിനിമകൾ ഇഷ്ടപ്പെട്ടുതുടങ്ങിയത് പത്താം ക്ലാസ് കഴഞ്ഞത് മുതലാണ്,തിയേറ്റർ പോലുള്ള എക്സ്പീരിയൻസ് ഇപ്പോഴുള്ള പ്ലാറ്റ് ഫോമിന് പറ്റില്ല. ഷാഫിപറമ്പിൽ എട്ടാം ക്ലാസ്സിൽ പഠിക്കുമ്പോഴാണ് ആദ്യ സിനിമ കാണുന്നത് അതും പാലക്കാട് പ്രിയദർശിനിയിൽ നിന്നും ‘ജനാധിപത്യം’.അടുത്ത ഓണമെങ്കിലും തിയേറ്ററിൽ നിന്നും സിനിമ കാണാൻ സാധിക്കട്ടെ എന്നും പ്രതീക്ഷിക്കാം എന്നും ഇരുവരും പറഞ്ഞു.\nകൂടുതൽ സിനിമ രാഷ്ട്രീയ വിശേഷങ്ങളും കുടുംബ വിശേഷങ്ങളും കാണാം 24 തയ്യാറാക്കിയ വീഡിയോയിലൂടെ\nRead more on: ONAM | shafi parambil | unni mukundan\nനിയമനം സംസ്ഥാന നേതൃത്വം അറിയാതെ; പട്ടിക റദ്ദാക്കാന് ആവശ്യപ്പെട്ടത് താനെന്ന് ഷാഫി പറമ്പില്\nസജീവ രാഷ്ട്രീയത്തിൽ ഇല്ലാത്തവരെ വക്താക്കളാക്കി; യൂത്ത് കോൺഗ്രസിൽ പൊട്ടിത്തെറി


എട്ടാം ക്ലാസില് പഠിപ്പിച്ച ടീച്ചര്‍ക്ക് മെഗാസ്റ്റാര് മമ്മൂട്ടി നല്‍കിയ പിറന്നാള് സമ്മാനം; കാണൂ | Mammootty's surprise birthday wishes to his teacher - Malayalam Filmibeat\n» എട്ടാം ക്ലാസില് പഠിപ്പിച്ച ടീച്ചര്‍ക്ക് മെഗാസ്റ്റാര് മമ്മൂട്ടി നല്‍കിയ പിറന്നാള് സമ്മാനം; കാണൂ\nഎട്ടാം ക്ലാസില് പഠിപ്പിച്ച ടീച്ചര്‍ക്ക് മെഗാസ്റ്റാര് മമ്മൂട്ടി നല്‍കിയ പിറന്നാള് സമ്മാനം; കാണൂ\nPublished: Sunday, October 2, 2016, 15:34 [IST]\nപഠിക്കാന് മമ്മൂട്ടി മിടുക്കനായിരുന്നു എന്ന് പറയേണ്ടല്ലോ. അല്ലായിരുന്നെങ്കില് വക്കിലുദ്യോഗം നേടുമോ. പഠിക്കാന് മിടുക്കനായിരുന്നു എന്ന് മാത്രമല്ല, പഠിപ്പിച്ച ടീച്ചര്‍മാരോടെല്ലാം മുഹമ്മദ് കുട്ടി എന്ന മമ്മൂട്ടിയ്ക്ക് വലിയ ബഹുമാനവും ഉണ്ടായിരുന്നു. ഇപ്പോഴും ഉണ്ട്.\nരണ്ട് സിനിമകളില് മമ്മൂട്ടിയ്ക്ക് ഒരേ ഗെറ്റപ്പ്; സംവിധായകര് തമ്മില് മത്സരമായി!!\nഎട്ടാം ക്ലാസില് തന്നെ പഠിപ്പിച്ച സാറമ്മ 'സാറിന്' മെഗാസ്റ്റാര് നല്‍കിയ സര്‍പ്രൈസ് പിറന്നാള് സമ്മാനത്തെ കുറിച്ച് പറയാനാണ് ഇത്രയും ആമുഖമായി പറഞ്ഞത്. ക്ലബ്ബ് എഫ് എം യു എ ഇയാണ് പഴയ ടീച്ചറിനെയും ശിഷ്യനെയും ശബ്ദത്തിലൂടെ വീണ്ടും അടുപ്പിച്ചത്.\nസാറാമ്മ ടീച്ചര് എത്തിയ കഥ\nമമ്മൂട്ടിയെ എട്ടാം ക്ലാസില് പഠിപ്പിച്ച ടീച്ചറാണ് സാറാമ്മ. 2013 ല് ഒരു പിറന്നാള് ദിനത്തില് മമ്മൂട്ടി തന്നെ പഠിപ്പിച്ച സാറാമ്മ ടീച്ചറെ കുറിച്ച് പറഞ്ഞിരുന്നു. ഇതിന് മറുപടിയായി ടീച്ചര് സ്വന്തം കൈപ്പടയില് മെഗാസ്റ്റാറിന് ഒരു കത്തെഴുതി. ഇതിനിടയില് ഒരിക്കല് മാതൃഭൂമിയിലെ ഓഫീസിലെത്തിയ സാറാമ്മ ടീച്ചറുടെ മകള് ടീച്ചര്‍ക്ക് മമ്മൂട്ടിയെ ഒന്ന് കാണണം എന്ന ആഗ്രഹം പ്രകടിപ്പിച്ചു\nഅങ്ങനെ ടീച്ചറുടെ എഴുപത്തിയെട്ടാം പിറന്നാള് ദിനത്തില് ക്ലബ്ബ് എഫ് എം ആ ആഗ്രത്തിന്റെ വാതില് തുറന്നു. സ്റ്റുഡിയോയില് മകള് സാറമ്മ ടീച്ചറെ എത്തിച്ചു. അവിടെ വച്ച് മമ്മൂട്ടിയുമായി ഫോണിലൂടെ ബന്ധപ്പെടുകയായിരുന്നു. ടീച്ചര്‍ക്ക് അതൊരു സര്‍പ്രൈസ് പിറന്നാള് സമ്മാനമായി.\nപഴയ ശിഷ്യനും ടീച്ചറും\nമെഗാസ്റ്റാര് ലൈനില് വന്നതോടെ പഴയ ശിഷ്യനും ടീച്ചറും ഓര്‍മകളിലേക്ക് പോയി. ടീച്ചര് പണ്ട് കാണാന് നല്ല സുന്ദരിയായിരുന്നു എന്ന് മമ്മൂട്ടി കമന്റടിച്ചു. ക്ലാസിലെ മുഹമ്മദ് കുട്ടി എന്ന അച്ചടക്കമുള്ള കുട്ടിയെ കുറിച്ചും ആദ്യമായി തന്റെ ശിഷ്യനെ സിനിമയില് കണ്ട അനുഭവത്തെ കുറിച്ചും സാറാമ്മ ടീച്ചറും പറഞ്ഞു\nമമ്മൂട്ടിയുടെയും സാറാമ്മ ടീച്ചറുടെയും ഫോണ് സംഭാഷണം കേള്‍ക്കാം. ക്ലബ്ബ് എഫ് എം യു എ ഇ യുടെ ഫേസ്ബുക്ക് പേജില് നിന്നുള്ള വീഡിയോ\nRead more about: mammootty teacher student malayalam film malayalam cinema malayalam movie മമ്മൂട്ടി മലയാളം സിനിമ നടന് ടീച്ചര്\nMammootty's surprise birthday wishes to his teacher\nStory first published: Sunday, October 2, 2016, 15:34 [IST]


എസ്.യു.വികൾക്കും ആഢംബര കാറുകൾക്കും വില കൂടും | ST: Luxury cars, SUVs may become costlier, increase cess to 25% from 15% | Madhyamam\nHomechevron_rightHot Wheelschevron_rightAuto Newschevron_rightഎസ്.യു.വികൾക്കും...\ndate_range7Aug 2017 6:36 PM GMT\nഎസ്.യു.വികൾക്കും ആഢംബര കാറുകൾക്കും വില കൂടും\nന്യൂഡൽഹി: രാജ്യത്ത് ആഢംബര കാറുകൾക്കും എസ്.യുവികൾക്കും വില കൂടുന്നു. ജി.എസ്.ടി സെസ് ഉയർത്താൻ തീരുമാനിച്ചതാണ് വില കൂടാൻ കാരണം. കാറുകളുടെ സെസ് 15 ശതമാനത്തിൽനിന്നും 25 ശതമാനമായാണ് വർധിപ്പിച്ചത്. ഇതോടെ എസ്.യു.വികളും ആഢംബരവും ഹൈബ്രിഡും ഉൾപ്പെടെ എല്ലാത്തരം കാറുകൾക്കും വില കൂടിയേക്കും. ആഗസ്റ്റ് അഞ്ചിന് കേന്ദ്രധനമന്ത്രി അരുൺ ജെയ്‍റ്റിലിയുടെ അധ്യക്ഷതയിൽ നടന്ന 20–ാം ജി.എസ്.ടി യോഗത്തിലാണു ഇതുസംബന്ധിച്ച തീരുമാനമെടുത്തത്.\nസെസ് വർധിപ്പിച്ചതോടെ ആഢംബര വാഹനങ്ങളുടെ നികുതി 53 ശതമാനമാകും. നിലവില് 28 ശതമാനം ജി.എസ്.ടിയും 15 ശതമാനം സെസും ഉള്‍പ്പെടെ 43 ശതമാനമാണ് ഈ ശ്രേണിയില്‍പ്പെട്ട വാഹനങ്ങള്‍ക്ക് നൽകേണ്ട നികുതി. സെസ് 25 ശതമാനമാക്കി വർദ്ധിപ്പിക്കുന്നതോടെ നികുതി 53 ശതമാനമാകും.\nസ്പോർട്സ് യൂട്ടിലിറ്റി വെഹിക്കിളോ വലിയ സെഡാനോ വാങ്ങാൻ പദ്ധതിയുണ്ടെങ്കിൽ ഇനി 10 ശതമാനം നികുതി അധികം നൽകണം. നാല് മീറ്ററിലധികം നീളവും 1,500 സിസിയിൽ അധികം എഞ്ചിൻ കരുത്തുള്ള വാഹനങ്ങൾക്കുമാണ് 53 ശതമാനം നികുതി ഈടാക്കുക. 1200 സിസിയുള്ള വാഹനത്തിന് 28 ശതമാനം ജി.എസ്.ടിക്ക് പുറമേ ഒരു ശതമാനം സെസും 1500 സിസി വരെയുള്ള വാഹനത്തിന്3ശതമാനം അധിക സെസും എന്ന നില തുടരും.\nജി.എസ്.ടി വന്നതോടെ 300 മുതൽ 30,000 രൂപ വരെ സാധാരണ കാറുകളുടെ വില കുറഞ്ഞു. എസ്.യു.വി വിഭാഗത്തിലാണ് ജി.എസ്.ടി മൂലം ഏറ്റവുമധികം വിലക്കുറവ് ഉണ്ടായത്. ആഢംബര കാർ വിപണിയിൽ ലക്ഷങ്ങളുടെ വിലക്കുറവുമുണ്ടായി. ചരക്ക് സേവന നികുതി നടപ്പാക്കിയപ്പോൾ മധ്യനിര വാഹനങ്ങൾക്കും ആഡംബര വാഹനങ്ങൾക്കും ഒരേ നികുതി ഏർപ്പെടുത്തിയത് വിമർശനത്തിന് വഴി വച്ചിരുന്നു. ഇത് മറികടക്കുന്നതിനാണ് ആഡംബര കാറുകൾക്കും എസ്.യു.വികൾക്കും നികുതി കൂട്ടുന്നത്.\nTAGS:Luxury cars SUV GST COUNCIL cess business\nNews Summary - ST: Luxury cars, SUVs may become costlier, increase cess to 25% from 15%


യൂണിഫോം മാറുമ്പോൾ | Women | Deshabhimani | Sunday Jan 23, 2022\nഡോ. മിഥുൻ സിദ്ധാർഥ്Updated: Sunday Jan 23, 2022\nഅടുത്തിടെ കേരളത്തിലെ ചില സ്‌കൂളുകളിൽ പെൺകുട്ടികളുടെ യൂണിഫോം പരിഷ്‌കരിച്ചിരുന്നു. കൂടുതൽ സൗകര്യപ്രദമെന്ന് പൊതുവെ കുട്ടികൾ തന്നെ അംഗീകരിച്ച വസ്‌ത്രങ്ങളാണ് യൂണിഫോമായി സ്വീകരിച്ചത്. ആൺകുട്ടികൾക്കും പെൺകുട്ടി കൾക്കും ഒരേതരം യൂണിഫോമുകൾ (ജെൻഡർ ന്യൂട്രൽ) മതിയെന്ന ആശയവും അവതരിപ്പിക്കപ്പെട്ടു. എന്നാൽ, യൂണിഫോം മാറ്റത്തിനെതിരെ ചില വ്യക്തികളും സംഘടനകളും പ്രതിഷേധിച്ചു. പരസ്യമായ സമരം നടത്തി. യൂണിഫോമിന്റെ ആവശ്യകതയെക്കുറിച്ചും ഉചിതമായ യൂണിഫോം എങ്ങനെയായിരിക്കണം എന്നതിനെക്കുറിച്ചും കേരളം ചർച്ചചെയ്‌തു.\n- 2019–--2020 അധ്യയന വർഷത്തെ കണക്കനുസരിച്ച് ഒന്നുമുതൽ പത്തുവരെ 12,951 സ്‌കൂളിലായി 37,16,897 വിദ്യാർഥികൾ കേരളത്തിൽ പഠിക്കുന്നുണ്ട്. ഇത്രയധികം കുട്ടികളെ ബാധിക്കുന്ന കാര്യം എന്ന നിലയ്‌ക്ക് യൂണിഫോമിനെക്കുറിച്ചുള്ള ചർച്ചകളും ആലോചനകളും ശാസ്‌ത്രീയമായ ധാരണകളെയും അറിവുകളെയും അടിസ്ഥാനപ്പെടുത്തിയുള്ളതാകണം. കൂടാതെ ആധുനിക സമൂഹത്തിലെ ലിംഗനീതിയുടെ കാഴ്‌ചപ്പാടുകൾ ഉൾക്കൊള്ളുന്നതും സാംസ്‌കാരിക വൈവിധ്യങ്ങളെ പരിഗണിക്കുന്നതുമായ സമീപനവും ചർച്ചകളിലുണ്ടായിരിക്കണം.\nയൂണിഫോമിന്റെ ഉചിതമായ ഡിസൈൻ എന്തെന്ന് ആലോചിക്കുമ്പോൾ പലവിധ ഘടകങ്ങൾ പരിഗണിക്കണം. വിവിധതരം വൈദഗ്ധ്യങ്ങളുടെ ഏകോപനം ആവശ്യമുള്ള പ്രക്രിയയാണത്. കുട്ടികളുടെ ആരോഗ്യത്തെ യൂണിഫോം ഏതു തരത്തിലെല്ലാമാണ് സ്വാധീനിക്കുന്നതെന്ന് ഇന്നു ലഭ്യമായ പഠനങ്ങളുടെ അടിസ്ഥാനത്തിൽ വിലയിരുത്താനാണ് ഇവിടെ ശ്രമിക്കുന്നത്.\nയൂണിഫോമിന് കുട്ടികളുടെ ശാരീരികവും മാനസികവുമായ ആരോഗ്യത്തെ സ്വാധീനിക്കാൻ കഴിയും. യൂണിഫോം കുട്ടികളുടെ ശാരീരികാരോഗ്യത്തെ എങ്ങനെ ബാധിക്കുന്നു എന്നു നോക്കാം. ധരിക്കാൻ സൗകര്യമുള്ളതും കാലാവസ്ഥയ്‌ക്ക് അനു യോജ്യമായതും സുരക്ഷ ഉറപ്പുവരുത്തുന്നതുമായ ഒന്നായിരിക്കണം യൂണിഫോം എന്നതാണ് പൊതുതത്വം. ശരീരമിളകിയുള്ള പ്രവർത്തനങ്ങളിലും (Physical Activity) കളികളിലും പങ്കെടുക്കാൻ യൂണിഫോം എത്രത്തോളം സഹായകരമാണ് എന്നതാണ് ശാരീരികാരോഗ്യവുമായി ബന്ധപ്പെട്ട കാഴ്‌ചപ്പാടിലെ പ്രധാന ചോദ്യം. കുട്ടികളുടെ ആരോഗ്യം മെച്ചപ്പെടുത്താൻ ലോകാരോഗ്യ സംഘടന മുന്നോട്ടുവയ്‌ക്കുന്ന പ്രധാന നിർദേശങ്ങളിലൊന്ന് കായിക പ്രവർത്തനങ്ങളിൽ ഏർപ്പെടുന്നത് പരമാവധി പ്രോത്സാഹിപ്പിക്കുക എന്നതാണ്. മാത്രവുമല്ല, കായിക പ്രവർത്തനങ്ങൾ പഠനപ്രകിയയെയും പൊതുവായ സ്വാസ്ഥ്യത്തെയും ഗുണകരമായി സ്വാധീനിക്കുന്നു എന്നും പഠനങ്ങളുണ്ട്.\n- പെൺകുട്ടികളിൽ യൂണിഫോമിന്റെ ഡിസൈൻ പലപ്പോഴും കായികപ്രവർത്തനങ്ങളിൽനിന്ന് അവരെ അകറ്റിനിർത്താറുണ്ട്. ഓസ്ട്രേലിയയിലെ പ്രൈമറി വിദ്യാർഥികളിൽ 2019ൽ നടത്തിയ പഠനത്തിൽ പ്രൈമറി തലത്തിലെ പെൺകുട്ടികളിൽ സാധാരണ യൂണിഫോമിനു പകരം സ്‌പോർട്സ് വസ്‌ത്രങ്ങൾ- ധരിക്കുന്ന ദിവസങ്ങളിൽ മറ്റു ദിവസങ്ങളെ അപേക്ഷിച്ച് ഉചിതമായ അളവിലുള്ള കായിക പ്രവർത്തനങ്ങൾ നടക്കുന്നതായി കണ്ടിട്ടുണ്ട്. ശരീരചലനത്തെയും അതുവഴി ഫിസിക്കൽ ആക്ടിവിറ്റിയുടെ തോതിനെയും അളക്കുന്ന സംവിധാനമാണ് പെഡോ മീറ്റർ (Pedometer). പെഡോമീറ്റർ ഉപയോഗിച്ച് പഠനത്തിന്റെ ഇടവേളകളിലും ഉച്ചഭക്ഷണ സമയത്തും മറ്റുമുള്ള കുട്ടികളുടെ കായിക പ്രവർത്തനങ്ങളുടെ തോത് അളന്നുകൊണ്ട് നടത്തിയ പഠനങ്ങളുണ്ട്. ചലനത്തിന് അനുയോജ്യമാംവിധം രൂപകൽപ്പനചെയ്‌ത വസ്‌ത്രങ്ങൾ ഉപയോഗിക്കുന്ന ദിവസങ്ങളിലാണ് പെൺകുട്ടികൾ കൂടുതൽ കായിക പ്രവൃത്തികളിൽ ഏർപ്പെടുന്നതെന്ന് പഠനങ്ങളിൽ വ്യക്തമായിട്ടുണ്ട്. ഉച്ചഭക്ഷണസമയത്തെ ഒഴിവിൽ കളികളിൽ ഏർപ്പെടുന്നതിൽനിന്ന് തങ്ങളെ നിരുത്സാഹപ്പെടുത്തുന്ന പ്രധാനപ്പെട്ട കാര്യങ്ങളിലൊന്നായി യൂണിഫോം ഡിസൈനിനെ പെൺകുട്ടികൾ - കണക്കാക്കുന്നുണ്ട്.\nയൂണിഫോം മാനസികാരോഗ്യത്തെ സ്വാധീനിക്കുന്നത് എങ്ങനെ എന്നതുമായി ബന്ധ-പ്പെട്ട് കാര്യമായ പഠനങ്ങൾ നടന്നിട്ടില്ല. എന്നാൽ, ജൻഡർ ന്യൂട്രലായതും ചലനസൗകര്യമുള്ളതും സൗകര്യപ്രദവുമായ യൂണിഫോമുകൾ കുട്ടികളുടെ പൊതുവിലുള്ള സ്വാസ്ഥ്യത്തെയും ആത്മവിശ്വാസത്തെയും ഗുണപരമായി സ്വാധീനിക്കും. ട്രാൻസ്ജെൻഡർ വിദ്യാർഥികൾക്ക് ഉചിതമായ യൂണിഫോം എന്തായിരിക്കണമെന്ന കാര്യത്തിൽ പഠനങ്ങൾ ആവശ്യമുണ്ട്.\nസാമ്പ്രദായികമായി നിലവിലുള്ള യൂണിഫോമിന്റെ ഡിസൈൻ പെൺകുട്ടികളുടെ കായികപ്രവൃത്തികളെ കാര്യമായ രീതിയിൽ പരിമിതപ്പെടുത്തുന്നു എന്നു നാം കണ്ടു. ഇതിന് ആരോഗ്യപരമായ പരിണിതഫലങ്ങൾ ഉണ്ട്. മാത്രവുമല്ല കുട്ടികളുടെ ആത്മവി ശ്വാസത്തെയും പൊതുവായ സ്വാസ്ഥ്യത്തെയും ദോഷകരമായി ബാധിക്കാം. ഇതിന്റെ വെളിച്ചത്തിൽ പരിശോധിക്കുമ്പോൾ നിലവിലെ യൂണിഫോം പരിഷ്‌കരണം അഭികാമ്യമാണെന്നു മനസ്സിലാകും. -സാംസ്‌കാരിക, പ്രാദേശിക വൈവിധ്യങ്ങൾ ഉൾക്കൊണ്ടുകൊണ്ട് കുട്ടികൾക്ക് കൂടുതൽ സൗകര്യപ്രദമാംവിധം യൂണിഫോം പരിഷ്‌കരിക്കുന്നതിനുള്ള അന്വേഷണങ്ങളും പഠനങ്ങളും നടക്കേണ്ടതുണ്ട്. വ്യത്യസ്‌ത തരത്തിലുള്ള മാനസിക–- ശാരീരിക ആവശ്യങ്ങൾ - ഉള്ള കുട്ടികളുടെ സവിശേഷ താൽപ്പര്യങ്ങളെ അനുഭാവപൂർവം പരിഗണിക്കാനുള്ള ഒരു - വഴക്കം കൂടി വിദ്യാഭ്യാസ സംവിധാനത്തിൽ ഉണ്ടാകണം\nജെൻഡർ ന്യൂട്രൽ യൂണിഫോം\nനിലമ്പൂരിൽ നിന്ന് ബാലുശ്ശേരിയിലേക്കുള്ള ദൂരം‐ ജെൻഡർ ന്യൂട്രൽ യൂണിഫോം പ്രതിഷേധത്തിൽ കെ ടി ജലീൽ എഴുതുന്നു\nഅവര്‍ക്കിനി ഒരു വേഷം; ജെന്‍ഡര് ന്യൂട്രല് യൂണിഫോം നടപ്പിലാക്കി ബാലുശേരി ജിജിഎച്ച്എസ്എസ്\nഅവിശ്വസനീയം ഇബാറയുടെ ജീവിതയുദ്ധം\nസ്വയമറിഞ്ഞ് സ്‌ത്രീയായി; ഇനി പോരാട്ടം ട്രാൻസ് സമൂഹത്തിനുവേണ്ടി\nപുതിയ ചരിത്രത്തിന് ചായമിട്ട് സത്യഭാമ


യാത്രാച്ചട്ടം വിവാദത്തില് തിരിച്ചടിച്ച് ഇന്ത്യ. ഇന്ത്യയിലെത്തുന്ന ബ്രിട്ടിഷ് പൗരന്മാർക്ക് 10 ദിവസം ക്വാറന്റീന് നിര്‍ബന്ധമാക്കി - Media Malayalam (മീഡിയ മലയാളം)\nയാത്രാച്ചട്ടം വിവാദത്തില് തിരിച്ചടിച്ച് ഇന്ത്യ. ഇന്ത്യയിലെത്തുന്ന ബ്രിട്ടിഷ് പൗരന്മാർക്ക് 10 ദിവസം ക്വാറന്റീന് നിര്‍ബന്ധമാക്കി\nവാക്സീൻ സ്വീകരിച്ച ഇന്ത്യൻ പൗരന്മാർക്ക് ബ്രിട്ടൻ നിർബന്ധിത ക്വാറന്റീൻ ഏർപ്പെടുത്തിയിരുന്നു. ഇതിനെതിരെ ഇന്ത്യ പ്രതിഷേധം അറിയിച്ചു. ബ്രിട്ടൻ നിലപാട് തിരുത്താൻ തയാറായില്ലെങ്കിൽ ശക്തമായ തിരിച്ചടിയുണ്ടാകുമെന്ന് വിദേശകാര്യ മന്ത്രാലയം മുന്നറിയിപ്പും നൽകി. എന്നിട്ടും ബ്രിട്ടൻ പിന്മാറിയില്ല. തുടർന്നാണ് സമാനമായ രീതിയിൽ തിരിച്ചടിക്കാൻ ഇന്ത്യ തീരുമാനിച്ചത്\nIndia retaliates over travel rules\nPrevious articleമുട്ടിൽ മരംമുറി കേസുമായുമായി ബന്ധപ്പെട്ട് അന്വേഷണവിധേയമായി സസ്പെൻഡ് ചെയ്ത വനം വകുപ്പ് ഉദ്യോഗസ്ഥരെ തിരിച്ചെടുത്ത നടപടി മരവിപ്പിച്ചു\nNext articleകൊച്ചി മെട്രോ റെയിൽ ലിമിറ്റഡ് എംഡിയായി നിയമിച്ച മുൻ ഡിജിപി ലോക്നാഥ് ബെഹ്റയുടെ ശമ്പളത്തിന്റെ മാനദണ്ഡങ്ങൾ ധനവകുപ്പ് നിശ്ചയിച്ചു


സിസ്റ്റര് ലൂസി കളപ്പുരയ്ക്ക് സഭയില് നിന്ന് പുറത്...\nസിസ്റ്റര് ലൂസി കളപ്പുരയ്ക്ക് സഭയില് നിന്ന് പുറത്ത് പോകാന് അന്ത്യശാസനം\nSreehari | Friday, March 15, 2019 9:48 AM IST\nവയനാട്: സഭയില് നിന്നും പുറത്തു പോകണമെന്നാവശ്യപെട്ട് സിസ്റ്റര് ലൂസി കളപ്പുരക്ക് വീണ്ടും നോട്ടീസ്. പുറത്തു പോയില്ലെങ്കില് പുറത്താക്കുമെന്നും മുന്നറിയിപ്പിലുണ്ട്. പുറത്തു പോകുന്നില്ലെങ്കില് കാരണം ഏപ്രില് 16ന് മുമ്ബ് അറിയിക്കണമെന്നും നോട്ടീസില് പറയുന്നുണ്ട്.\nസ്വയം ഒഴിഞ്ഞു പോകാന് തയ്യാറാണെങ്കില് വ്രത മോചനത്തിനുള്ള സൗകര്യങ്ങളെല്ലാം സന്തോഷത്തോടെ ചെയ്ത് തരാമെന്നും നോട്ടീസില് വ്യക്തമാക്കുന്നുണ്ട്.\nസിനഡ് തിരുമാനം ലംഘിച്ച് ചാനല് ചര്‍ച്ചകളില് പങ്കെടുത്തുവെന്നതാണ് സിസ്റ്റര്‍ക്കെതിരെ ചുമത്തിയ പ്രധാന കുറ്റം. കാറുവാങ്ങിയതും ശമ്ബളം മഠത്തിന് നല്‍കാത്തതും ദാരിദ്ര്യവ്രതത്തിനു വിരുദ്ധമാണെന്നും നോട്ടീസില് പറയുന്നു. ലൂസി കളപ്പുര കാനോന് നിയമപ്രകാരം കന്യാസ്ത്രീകള് പിലിക്കേണ്ട ചട്ടങ്ങള് ലംഘിച്ചെന്നും നോട്ടീസ് സൂചിപ്പിക്കുന്നുണ്ട്.\nകന്യാസ്ത്രീ സമരങ്ങളില് പങ്കെടുത്തു എന്നാണ് ഇതിന് മുന്‍പ് രണ്ട് തവണ നല്‍കിയ നോട്ടീസിലും പ്രധാന കുറ്റമായി ആരോപിച്ചിരുന്നത്. ഈ രണ്ട് നോട്ടീസിനും സിസ്റ്റര് ലൂസി കളപ്പുര മറുപടിയും നല്‍കിയിരുന്നു.\nഅതേസമയം സന്യാസം വിട്ട് പോകാനല്ല സന്യാസ വ്രതം തുടരാന് തന്നെയാണ് തീരുമാനമെന്ന് സിസ്റ്റര് ലൂസി കളപ്പുര പ്രതികരിച്ചു. മുന്‍പ് നല്‍കിയ നോട്ടീസിനെല്ലാം കനോന് നിയമങ്ങളും ചട്ടങ്ങളും ഉദ്ധരിച്ച് തന്നെയാണ് മറുപടി നല്‍കിയതെന്നും സിസ്റ്റര് ലൂസി കളപ്പുര വ്യക്തമാക്കി.


കോവിഡ് വിശകലനം : ഡേറ്റകള് നശിപ്പിച്ചതായി സ്പ്രിന്‍ക്ലര് ഹൈക്കോടതിയില് - Malayalam Today\nകൊച്ചി : കോവിഡ് വിവര വിശകലനത്തിനായി കിട്ടിയ മുഴുവന് ഡേറ്റകളും നശിപ്പിച്ചതായി സ്പ്രിന്‍ക്ലര്. ഹൈക്കോടതിയില് നല്‍കിയ സത്യവാങ്മൂലത്തിലാണ് കമ്പനി ഇക്കാര്യം വ്യക്തമാക്കിയത്. സംസ്ഥാന സര്‍ക്കാരിന്റെ നിര്‍ദേശപ്രകാരമാണ് ഡേറ്റ നശിപ്പിച്ചതെന്നും കമ്ബനി വ്യക്തമാക്കി. വിവരവിശകനത്തിനായി ബാക്ക്അപ്പ് ഡേറ്റയായി സൂക്ഷിച്ച മുഴുവന് വിവരങ്ങളും സമ്ബൂര്‍ണ്ണമായി നശിപ്പിച്ചതായി കമ്ബനി അറിയിച്ചു.\nവിവരവിശകലനത്തിനായി സൂക്ഷിച്ചിട്ടുള്ള മുഴുവന് രേഖകളും നശിപ്പിക്കണമെന്ന് സര്‍ക്കാര് മെയ് 14 ന് അയച്ച കത്തില് കമ്ബനിയോട് ആവശ്യപ്പെട്ടിരുന്നു. ഇതിന്റെ അടിസ്ഥാനത്തിലാണ് ഡേറ്റകള് നശിപ്പിച്ചതെന്ന് കമ്ബനി അറിയിച്ചത്. വിവര വിശകലനത്തിനായി കമ്ബനി സെര്‍വറില് ബാക്ക് അപ്പ് ആയി സൂക്ഷിച്ച ഡേറ്റയും പൂര്‍ണമായും നശിപ്പിച്ചെന്നാണ് സത്യവാങ്മൂലത്തില് വ്യക്തമാക്കിയിട്ടുള്ളത്.\nപ്രവാസികളുടെ ക്വാറന്റൈന് പണം ഈടാക്കല്: സര്‍ക്കാര് നിര്‍ദേശങ്ങള്...\nപ്രവാസികളുടെ ക്വാറന്റൈന് പണം ഈടാക്കല്:...\nഎറണാകുളം: പ്രവാസികളുടെ ക്വാറന്റൈന് പണം ഈടാക്കാനുള്ള കേന്ദ്ര, സംസ്ഥാന സര്‍ക്കാര്...


വേര് പിടിക്കാൻ ബുദ്ധിമുട്ടുണ്ടോ...? ഇനി വെറും ഒരു പഴം മാത്രം മതി എളുപ്പത്തിൽ വേര് പിടിപ്പിക്കാൻ...!! - Creator Pen\nവേര് പിടിക്കാൻ ബുദ്ധിമുട്ടുണ്ടോ…? ഇനി വെറും ഒരു പഴം മാത്രം മതി എളുപ്പത്തിൽ വേര് പിടിപ്പിക്കാൻ…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.\nഈ വീഡിയോ നിങ്ങൾക്ക് ഇഷ്ടമായാൽ like (ലൈക്ക്) ചെയ്യാനും share (ഷെയർ) ചെയ്യാനും മറക്കരുത്. കൂടുതൽ വീഡിയോകൾക്കായി ഞങ്ങളുടെ ചാനൽ Subscribe (സബ്സ്ക്രൈബ് ) ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്. Maidul’s Gardening Techniques\nവാഷിംഗ് മെഷീനിൽ തുണി അലക്കുന്നവർ ആണോ നിങ്ങൾ…? എന്നാൽ ഒറ്റത്തവണ ഈ വീഡിയോ കാണു…!!


നാൽപ്പതുകളിലും യുവത്വത്തോടെ ശില്പ; ഫിറ്റ്നസിന്റെ രഹസ്യം നിങ്ങൾക്കറിയാമോ ? - metromatinee.com Lifestyle Entertainment & Sports\nഫിറ്റ്നസിന്റെ കാര്യത്തിൽ ഒട്ടും വിട്ടു വീഴ്ച കാണിക്കാൻ തയ്യാറല്ലാത്ത താരമാണ് ബോളിവുഡ് നടി ശില്പ ഷെട്ടി. യോഗയും ജിമ്മും ഡയറ്റും അങ്ങനെ നീളുന്നു താരത്തിന്റെ ഫിറ്റ്നസ് ഡയറ്റ്. ഇതൊന്നും തന്നെ ഒരിക്കലും നടി മുടക്കാറില്ല. എന്നാലിപ്പോൾ നടിയുടെ ആഹാര രീതിയെ കുറിച്ചാണ് ബോളിവുഡിൽ ചർച്ചയാകുന്നത്. എങ്ങനെയാണ് ഡയറ്റിങ്ങിലൂടെ ഇത്ര ആരോഗ്യവതിയായിരിക്കുന്നതെന്നാണ് ആരാധകർ ചോദിക്കുന്നത് . തുടർന്ന് ശിൽപ തന്നെ തന്റെ ഭക്ഷണ രഹസ്യത്തെ കുറിച്ച് വെളിപ്പെടുത്തിയിരിക്കുകയാണിപ്പോൾ .\nവീട്ടിൽ തന്നെയുണ്ടാക്കുന്ന ഭക്ഷണം കഴിക്കാനാണ് എനിക്ക് കൂടുതൽ ഇഷ്ടം. മുട്ടയും, അവക്കാഡേയും, ബദമും പ്രഭാത ഭക്ഷണത്തിൽ ഉൾപ്പെടുത്തണമെന്നാണ് ശില്പ പറയുന്നത്.പോച്ചഡ് എഗ്ഗാണ് എനിക്ക് ഏറ്റവും ഇഷ്ടം.\nഇത് സാധാരണ രീതിയിൽ മുട്ട കഴിക്കുന്നതിനെക്കാശ് ഗുണം ചെയ്യും. പൊരിച്ച ഭക്ഷണങ്ങൾ ഉപയോഗിക്കാറില്ലാത്ത താരത്തിന്റെ ഇടനേര ഭക്ഷണമാണ് നട്‌സുകള്. ബദാം, ഫിഗ്, വാള്‍നട്ട്, ഡ്രൈ ഫ്രൂട്ടസ് എന്നിവയും ദിവസവും ഭക്ഷണത്തില് ഉള്‍പ്പെടുത്തുന്നുണ്ട്.\nശില്‍പ ഷെട്ടിയുടെ 25 കോടിയുടെ മാന നഷ്ടക്കേസ്; അതെങ്ങനെ കളങ്കപ്പെടുത്തലാകും, പൊതുജീവിതം നിങ്ങള് സ്വയം തിരഞ്ഞെടുത്തതാണ്, പ്രതികരണവുമായി കോടതി\nപൊലീസ് പറയുന്ന വിവരങ്ങളാണ് റിപ്പോര്‍ട്ടായി വരുന്നത്.. ഇതിൽ അപകീര്‍ത്തികരമായ കാര്യമില്ല; 25 കോടിയുടെ മാനനഷ്ടക്കേസില് ശില്‍പ ഷെട്ടിയോട് കോടതി\nRelated Topics:fitness, secret, Shilpa Shetty


പ്രണയവിവാഹത്തിൽ എതിർപ്പ്: മകളെ പിതാവ് പീഡിപ്പിച്ചുകൊന്നു; പിന്നാലെ ഭർത്താവും ജീവനൊടുക്കി | India News | National News | Manorama News\nപ്രണയവിവാഹത്തിൽ എതിർപ്പ്: മകളെ പിതാവ് പീഡിപ്പിച്ചുകൊന്നു; പിന്നാലെ ഭർത്താവും ജീവനൊടുക്കി\nസ്വന്തം ലേഖകൻ November 21, 2021 07:34 PM IST\nപിതാവ് പീഡിപ്പിച്ചുകൊന്ന യുവതിയുടെ ഭർത്താവ് തൂങ്ങിമരിച്ച നിലയില്. കഴിഞ്ഞ ദിവസമാണ് 21കാരനെ മരിച്ചനിലയിൽ കണ്ടെത്തുന്നത്. മധ്യപ്രദേശിലെ സീഹോറിലാണ് സംഭവം. യുവതിയുടെ പ്രണയ വിവാഹത്തിലുള്ള കുടുംബത്തിന്റെ എതിർപ്പാണ് ഈ ക്രൂരതയുടെ തുടക്കം.\nഒരു വർഷം മുൻപാണ് യുവതിയും യുവാവും വിവാഹം കഴിച്ചത്. കൊല്ലപ്പെട്ട യുവതി സഹോദരിയുടെ വീട്ടിലാണ് കഴിഞ്ഞിരുന്നത്. ഇവരുടെ 6മാസം പ്രായമായ കുഞ്ഞ് മരിച്ചതിനെ തുടർന്ന് സഹോദരി പിതാവിനെയും സഹോദരനെയും വിളിച്ചുവരുത്തിയിരുന്നു. കുട്ടിയെ സംസ്കരിക്കാൻ സമാസ്ഗാവ് വനത്തിലേക്ക് പോകുന്നതിനിടെയായിരുന്നു പിതാവ് യുവതിയെ അതിക്രൂരമായി പീഡിപ്പിച്ച് കൊലപ്പെടുത്തിയത്. വനത്തിന് പുറത്ത് കാത്തുനിന്ന മകനോട് മകളെ കൊലപ്പെടുത്തിയ കാര്യം പറഞ്ഞു. ഇതേതുടർന്ന് വനത്തിൽ നടത്തിയ അന്വേഷണത്തിലാണ് കുഞ്ഞിന്റെയും യുവതിയുടെയും മൃതദേഹം കണ്ടെത്തുന്നത്.\nകുടുംബത്തിന് ഇഷ്ടമില്ലാത്ത ആളെ വിവാഹം ചെയ്തതിനുള്ള പ്രതികാരമാണിതെന്നാണ് ഇയാൾ പൊലീസിനോട് പറഞ്ഞത്. ഫോറസ്റ്റ് ഗാർഡ് ആണ് വനത്തിൽ യുവതിയുടെയും കുഞ്ഞിന്റെയും മൃതദേഹം കണ്ടെത്തിയത്. അന്വേഷണത്തിൽ ഞെട്ടിക്കുന്ന വിവരങ്ങളാണ് പൊലീസിന് ലഭിച്ചത്. അതേസമയം, യുവാവിന്റെ മരണത്തെ കുറിച്ചും അന്വേഷണം തുടങ്ങി.


Novel Archive - Page 16 of 37 - Sathyadeepam\nവെണ്ണല മോഹന് ഞായറാഴ്ച! അമ്മച്ചീം പീറ്ററും ആദ്യത്തെ കുര്‍ബാനയില്‍ത്തന്നെ പങ്കെടുത്തു വീട്ടിലെത്തി. നീനയും ക്ലീറ്റസും കുട്ടികളും അവരുടെ ഇടവകപള്ളിയില് പോയി തിരിച്ചെത്തി. “നമുക്കിന്നു പോകണ്ടായോ…?”- ക്ലീറ്റസിനെ ഓര്\nവെണ്ണല മോഹന് പതിവില്ലാതെ കയറിച്ചെന്ന പീറ്ററിനെ കണ്ടപ്പോള് സഹോദരി നീനയ്ക്ക് അതിശയം തോന്നി. അങ്ങനെ നീനയുടെ വീട്ടിലേക്കു ചെല്ലാറുള്ള ആളൊന്നുമല്ല പീറ്റര്. വല്ല ആവശ്യവുമുണ്ടെങ്കില് ചെല്ലും; അതുതന്നെ അപൂര്‍വം. പരമാവധി അ�\nമരതകതാഴ്വരയിലെ രാജ്ഞി – 2\nഗിഫു മേലാറ്റൂര് തൂവെള്ള രോമത്തില് ചോരപ്പൂക്കള് അരികു തീര്‍ത്ത കുഞ്ഞാടിന്‍റെ ചലനമറ്റ ശരീരം നോക്കി ഹാന്‍സ് വിതുമ്പി. തന്‍റെ നശിച്ച ഉറക്കമാണു ചതിച്ചത്. ഒരു കുരുന്നു ജീവന് താന് മൂലം… ആട്ടിന്‍പറ്റത്തെ ഹാന്‍സ് സ്വന്തം\nമരതകതാഴ്വരയിലെ രാജ്ഞി – 1\nഗിഫു മേലാറ്റൂര് ആടുകളുടെ ഉച്ചത്തിലുള്ള നിലവിളി താഴ്വരയില് പ്രതിധ്വനിച്ചു. ഒരു ഓക്കുമരച്ചുവട്ടില് മയക്കത്തിലായിരുന്ന ഹാന്‍സ് പൊടുന്നനെ കണ്ണു തുറന്നു. “ങേ…” – ഹാന്‍സ് പിടഞ്ഞെറീറ്റു. ദൈവമേ സമയം സന്ധ്യയായിരിക്കു\nവെണ്ണല മോഹന് സ്ഫടി എടുത്ത് നൂലില് നിര്‍ത്തി – സ്ഫടി ഓരോ കളങ്ങളിലേക്ക് ആടി. പിന്നീട് ഒരു കളത്തിനു മുന്നില് ചലനം നിലച്ചുനിന്നു. സ്ഫടിക ജ്യോതിഷക്കാരന് എന്തോ അര്‍ത്ഥംവച്ചു ചിരിച്ചു. വ്യവച്ഛേദിച്ചെടുക്കാനാകാത്ത ഭാവവ്യ\nതീരാമഴ – അധ്യായം 10\nവെണ്ണല മോഹന് ഒരു നിമിഷത്തെ വല്ലായ്മയ്ക്കുശേഷം ട്രീസ ചോദിച്ചു: “അതെന്താ അങ്ങനെ പറഞ്ഞത്?” “അല്ല; പല പാപങ്ങളും ഏറ്റുപറയാന് നല്ലത് ഇങ്ങനെ കന്യാസ്ത്രീകളൊക്കെ വരുമ്പോഴല്ലേ”- പീറ്റര് പതിവിനു വിപരീതിമായി വഴുതി മാറാതെ �


ഉദയസൂര്യന്റെ നാട്ടില്: അലക്സാണ്ടർ ദ ഗ്രേറ്റ്\nAt Mon Jan 09, 08:35:00 PM 2006, Navaneeth said...\nAt Mon Jan 09, 11:54:00 PM 2006, ദേവന് said...\nഞങ്ങളുടെ റൂട്ടിൽ “ഭർത്താവിനു ക്യാൻസർ അമ്മക്കു റ്റ്യൂമർ, അയൽക്കാരനു സോറിയാസിസ്” എന്നൊക്കെ അച്ചടിച്ച കാർഡ് ഉപയോഗിച്ച് തെണ്ടുന്ന വിജയമ്മച്ചേച്ചിക്ക് “കാർഡിയോളജിസ്റ്റ്” എന്ന്നു ബിരുദം കൊടുത്തപോലായല്ലോ വക്കാരിയേ!!\nകോളറിലെ അഴുക്ക് : കോളറിന്റെ വലിപ്പം കൂടുംതോരുംതോറും കാറ്റിൽ ഇവൻ സദാ പറന്നു കളിക്കുന്നത് കൂഒടുകയും തദ്വാരാ അഴുക്ക് കൂടുതൽ ശക്തമായി മടക്കിലുറക്കുകയും ചെയ്യും. സൈക്കിൾ ചവിട്ട്, ബൈക്ക് ഓടിക്കൽ മുതലായവ കോളറിന്റെ കഴുത്തിലുരയൽ പെർ മിനുട്ട് (KPM)പതിന്മടങ്ങ് വർദ്ധിപ്പിച്ച് പ്രശ്നം ഗുരുതരമാക്കും. ക്രിക്കറ്റുകളി ഫൂട്ട്ബാൾ കളി എന്നിവയും പഠിക്കാതെ പരീക്ഷയെഴുത്ത്, വലിയ പരിചയമില്ലാത്ത പെൺകുട്ടികൾക്ക് പ്രേമലേഖനമെഴുതിക്കൊടുക്കാൻ ശ്രമിക്കൽ എന്നിവയും വിയർപ്പിന്റെ അളവിനെ കൂട്ടി കോളറിലെ ചെളി വർദ്ധിപ്പിക്കുന്നു.\nAt Tue Jan 10, 10:50:00 AM 2006, സ്വാര്‍ത്ഥന് said...\nAt Wed Jan 11, 04:17:00 PM 2006, വര്‍ണ്ണമേഘങ്ങള് said...\nകർമ്മത്തിന് ചേർന്ന നാമം..!\nനർമ്മം എന്ന വാക്കിന് വക്കാരി എന്നൊരു അർഥം കൂടി കൊടുക്കുന്നു..!\nവക്കാരിയുടെ ബ്ലോഗിൽ കയറിയാൽ പിന്നെ നോ ടെൻഷൻ..!\nAt Thu Jan 12, 03:15:00 PM 2006, വിശാല മനസ്കന് said...\n"ലൈറ്റിനു നേരേ പിടിച്ച് ഗഹനമായി ആലോചിച്ച്"\nഇവിടെ യു.എ.ഇ. ക്കാർക്ക് സാധാരണയുള്ള അഞ്ചര ദിവസം വർക്കിങ്ങും ഒന്നര ദിവസം ഓഫും എന്നുള്ളത് ഈയാഴ്ച, തിരിഞ്ഞുപോയതുകൊണ്ട്, ബ്ലോഗിങ്ങ് കാര്യായിട്ട് നടന്നില്ല. :(\nഅധികമായാൽ... 'വിഷവും അമൃത്' എന്ന് പറഞ്ഞപോലെയായി ഇവിടെ ഹോളീഡേയ്സ്.\nAt Thu Jan 12, 07:37:00 PM 2006, rocksea | റോക്സി said...\nഇഷ്ടാ, വക്കരി ഇഷ്ടാ, ഒരേ ദ്വീപസമൂഹത്തിലാണ് ഉപജീവനമെങ്കിലും, ഇഷ്ടന്റെ പോസ്റ്റുകള് ഇഷ്ടം പോലെ വായിക്കറുണ്ടെങ്കിലും, ഇതു വരെ കമാ-ന്നൊരു കമെന്റിടാന് എനിക്കു സാധിച്ചില്ല.. വേറൊന്നും കൊണ്ടല്ല, ഇഷ്ടന്റെ പോസ്റ്റുകള് നീളമുള്ളതും നര്‍മ്മമേറിയതുമാകയാല് നോം അത് പ്രിന്റെടുത്ത് പതിയെ വായിക്കാറാണ് പതിവ്. ഇപ്രാവശ്യം എല്ലാം തീര്‍ത്ത് ഏതായാലും ഒന്ന് കമന്റിയേക്കാമെന്നു വിചാരിച്ചു. ആളിയോ (ഇനി ടോണ് മാറ്റാം), അളിയന്റെ പോസ്റ്റെല്ലാം അടിപൊളി. തുടക്കം മുതല് ഒടുക്കം വരെ. എന്നും ഞാന് വരാം.. ഇനി പറ്റുന്പോഴൊക്കെ കമന്റുകയും ചെയ്യാം!\nAt Thu Jan 12, 09:23:00 PM 2006, വക്കാരിമഷ്‌ടാ said...\nനവനീതേ, നന്ദി. അവിടുത്തെ ബ്ലോഗുതടസ്സങ്ങളൊക്കെ മാറിയോ?\nദേവേട്ടോ, അപ്പോ അങ്ങിനെയൊരു സംഭവമുണ്ടായോ.. “കാർഡിയോളജിസ്റ്റ്” അടിപൊളി. അതിനർത്ഥം സാധാരണ നമ്പരുകളൊന്നും ഏൽക്കാത്ത അസാധാരനാണ് താങ്കളെന്ന്. ജപ്പാനിൽ താങ്കൾ “സകലകലാവല്ലഭ”നെന്നറിയപ്പെടുന്നു. എന്നാലും ഒരു യഥാർത്ഥ കാർഡിയോളജിസ്റ്റ് നാണിച്ചു പോകുന്ന ഹൃദയജ്ഞാനമല്ലിയോ, താങ്കൾക്ക്.\nഒരു ഗവേഷണവിഷയം പരതി നടക്കാൻ തുടങ്ങിയിട്ട് നാളുകുറെയായി. ഐഡിയായ്ക്കു നന്ദി. “ദ എക്സ്റ്റെന്റ് ഓഫ് സോയിൽ ഡിപ്പോസിറ്റ് ഇൻ ആൻ അൺ‌വാഷ്‌ഡ് കോളർ-സ്പെക്ട്രോസ്കോപ്പിക്ക് ആന്റ് മൈക്രോസ്കോപ്പിക് ഇവാല്യുവേഷൻ” എന്നോ മറ്റോ പേരിൽ ഒരു ഗവേഷണം തുടങ്ങാൻ പോകുന്നു. വലിപ്പവും ചെളിയും, ചെളിയും സോപ്പും, ചെളിയും കഴുത്തും, കഴുത്തും സോപ്പും തുടങ്ങി എല്ലാവിധ ബന്ധങ്ങളും പഠനവിഷയം. ഒരു മിനിറ്റിൽ അടിഞ്ഞ ചെളിയുടെ തൂക്കം. അങ്ങിനെയാണെങ്കിൽ ഒരു മാസം എത്ര ചെളി അടിയാം. ചെളിയും കുളിയും തമ്മിലുള്ള ബന്ധം. കാ‍റ്റിന്റെ സ്പീഡ് അടിയുന്ന ചെളിയെ എങ്ങിനെ ബാധിക്കുന്നു; കാറ്റിൽ എത്രമാത്രം ചെളി കോളറിൽനിന്നും പറന്നുപോകുന്നു; ചെളികൊണ്ട് കറന്റുണ്ടാക്കാൻ പറ്റുമോ? ചെളിയുടെ കെമിക്കൽ കോമ്പോസിഷൻ.... ഹോ നാലു പി.എച്ച്.ഡീക്കെങ്കിലുമുള്ള സ്കോപ്പുണ്ട്. വളരെ നന്ദി. അപ്പോൾ ചോദ്യങ്ങൾ: കാറ്റിൽ പറന്നുകളിക്കാതെ മുറിക്കകത്ത് ശാന്തമായിരിക്കുന്ന ബെഡ്‌ഷീറ്റ്, പുതപ്പ്, തലയിണക്കവർ എന്നിവ നനച്ചില്ലെങ്കിലും കുഴപ്പമുണ്ടോ? അതുപോലെ കാറ്റിൽ പറന്നുനടക്കാത്ത വേറേയും വസ്ത്രങ്ങൾ ശരീരത്തിലുണ്ടല്ലോ. അവയുടെ കാര്യമോ? നനയാണ് കുളികഴിഞ്ഞാൽ പിന്നെ ഏറ്റവും ബുദ്ധിമുട്ടുള്ള കാര്യം. എന്തെങ്കിലുമൊക്കെ ഒഴിവാക്കാൻ പറ്റിയാലെന്നാലോചിച്ചുപോയി.\nസ്വാർത്ഥാ.... നന്ദി, നന്ദി...\nമേഘങ്ങളേ, പാടിയുറക്കാൻ (ബാക്കി വന്ദനം സിനിമയിൽ). ഞങ്ങളുടെ നാട്ടിൽ ഇതിനെ ചളം എന്ന് പറഞ്ഞാണ് പേടിപ്പിക്കുന്നത് :)) താങ്കളുടെ എല്ല്‌ക്കേയ്ജ്ജീന്റർവ്വ്യൂ വായിച്ച് രസിച്ചു. നർമ്മം എന്ന വാക്കു കേട്ടപ്പോൾ ആസ്‌പത്രിയിലെ നാലാം വാർഡിൽ സ്ഥിരമായി കേൽക്കുന്ന പല്ലവി ഓർമ്മ വന്നു:\n“വർമ്മയായാലും ശർമ്മയായാലും മർമ്മം നോക്കി കർമ്മം ചെയ്യണം”\nശർമ്മയും വർമ്മയും നാലാംവാർഡിലെ ഡോൿടേഴ്‌സ്. പറഞ്ഞത് നാലാം വാർഡിലെ രോഗി.\nവിശാലാ... അന്നദാതാവായിരുന്ന ഷേയ്ക്ക് മരിച്ചപ്പോൾ യൂയേയീക്കാരൊക്കെ പർദ്ദ താഴ്ത്തിക്കെട്ടി ദുഃഖം ആചരിച്ചോണ്ടിരിക്കുന്ന സമയത്ത് നാട്ടിലേക്കുള്ള വിമാനത്തിനൊന്നും ടിക്കറ്റില്ലെന്ന് ഇന്നത്തെ പത്രത്തിൽ വായിച്ചു... വിരോധാഭ്യാസം :)റീചാർജ്ജിംഗൊക്കെ കഴിഞ്ഞല്ലോ അല്ലേ.. എന്നാ തുടങ്ങിക്കോ. അല്ലെങ്കിൽ ആരാധകർ കൈ വെയ്ക്കും.. :))\nറോക്സിയേ.... ഞാനിങ്ങിനെ മസിലുപിടിച്ച് ടെൻഷനടിച്ച് ഇരിയ്ക്കുകയായിരുന്നു... എന്റെ പൊടിപ്പുകളും തൊങ്ങലുകളും കൂളായി തെളിവുസഹിതം തൊലിയുരിയാൻ റോക്സി-നീലൻ ടീംസിന് ഈസിയായി പറ്റുമല്ലോ എന്ന് പേടിച്ച്. നീലൻ ഇതുവരെ അങ്ങിനെ ശരിക്കുള്ള രംഗപ്രവേശം ചെയ്യാത്തതുകൊണ്ട് ആകെ പേടിക്കേണ്ടത് റോക്സിയെ. ബ്ലോഗ് തുടങ്ങിയപ്പോൾ ആദ്യം നോക്കിയത് അന്നാട്ടിലും ഇന്നാട്ടിലും പൊതുവായിട്ടുള്ള നാട്ടുകാരാരെങ്കിലും ഉണ്ടോ എന്ന്. നോക്കിയപ്പോഴേ കണ്ടത് റോക്സിയുടെ ചക്കച്ചുള. രക്ഷയില്ലാ എന്നുതന്നെ ഉറപ്പിച്ചു. എന്നാലും ആകെ ഒന്ന് മുങ്ങിയാലല്ലേ കുളിച്ചു കയറാൻ പറ്റൂ എന്ന് വിചാരിച്ചാ മുങ്ങിയത്. വളരെ സന്തോഷായീട്ടോ. താങ്കളുടെ ഗോദായിലെ നിത്യസന്ദർശകൻ ഞാൻ. കണ്ണുകിട്ടാതിരിക്കാൻ മാത്രം കമന്റാൻ പറ്റുന്നവൻ ഞാൻ!\nAt Thu Jan 12, 09:53:00 PM 2006, rocksea | റോക്സി said...\nസാരമില്ല, ഞാനീ ഹൊക്കൈഡോ-ല് ഒതുങ്ങിക്കഴിഞ്ഞോളാം. ബാക്കി ജപ്പാന് ഇങ്ങളെടുത്തോ, മൊത്തമായും ചില്ലറയായും (നമുക്കിങ്ങനെ ജപ്പാന് മൊത്തം പങ്കിട്ടു കളിക്കാം, എന്താ?). പക്ഷേ അമ്മ പിറന്നാലും ഉണ്ണി മറന്നാലും, ഇടിവെട്ടിയ പാന്പു കടിച്ചാലും (ഹൊക്കൈഡോ ചൊല്ലുകള്) ഹൊക്കൈഡൊ-ല് കാലുകുത്തിയേക്കരുത്. ജസ്‍റ്റ് റിമെന്പര് ദാറ്റ് (കടപ്പാട്: സുരേഷ് ഗോപി).\nref: ഹോന്‍ഷു-ഹൊക്കൈഡോ പീസ് ട്രീറ്റി.\nAt Fri Jan 13, 10:24:00 AM 2006, Adithyan said...\nവക്കാരീ, വരാൻ അൽപ്പം താമസിച്ചു...\nഅലക്കാൻ കൊതിയുള്ള ഒരു പയ്യനെപ്പറ്റി ആദ്യമായി കേൾക്കുകയാണ്... എന്റെ അറിവിൽ ഉള്ളവർക്കെല്ലാം അലക്കെന്നു കേൾക്കുമ്പോളേ കലിയാണ്... മുനിസിപ്പാലിറ്റിക്കാർ പിടിച്ചോണ്ടു പോകും എന്ന അവസ്ഥയിൽ മാത്രമേ ഞങ്ങൾ അലക്കാറുള്ളു...\nഅതും, നേരെത്തെ പറഞ്ഞ കാറ്റത്തിളകാത്ത വസ്ത്ര ശകലങ്ങൾ ഓരോന്നും നേരെ7ദിവസം, മറിച്ചേഴു ദിവസം, തിരിച്ചേഴു ദിവസം, കുടഞ്ഞേഴു ദിവസം, അങ്ങനെ പല സ്റ്റേയ്‌ജ് കഴിഞ്ഞേ അലക്കാനായി കൊടുക്കാറുള്ളു... :-)\nAt Fri Jan 13, 12:29:00 PM 2006, ദേവന് said...\nആദിത്യനു ഡെഡിക്ക്കേറ്റ് ചെയ്യുന്നു പഴയ ഹൈസ്കൂൾ തമാശ ഒരെണ്ണം.\nഅമേരിക്കയിലെ ജോർജ്ജു കുറ്റിക്കാടനും ബ്രിട്ടനിലെ ടോണിക്ക് സപ്ലയറും കേരളത്തിൽ വന്നു. കേരള മുഖ്യൻ ഇവരെ നാടൊക്കെ കൊണ്ടു കാണിക്കവേ വഴിയിൽ ഓടപ്പുറ്ത്ത് തൂക്കിയിട്ട് റോഡ്-സ്റ്റാർ ബ്രാൻഡ് വരയൻ നിക്കറ് വിൽക്കുന്നത് കണ്ണില്പെട്ടു. മുഖ്യനെക്കൊണ്ട് വില പേശിപ്പിച്ചു.\nമുഖ്യര് പേശി റേറ്റ് ഉറപ്പിച്ചു-വരയുള്ളത് പത്തുരൂപക്കു മൂന്ന്, പൂക്കളുള്ളത് പത്തുരൂപക്ക് രണ്ട്. പത്തുരൂപയെ ഡോളറിലും പൌണ്ടിലും കൺ‍വേർട്ട് ചെയ്തപ്പോ വെളുത്തവന്മാർക്ക് അത്ഭുത്മായിപ്പോയി.\n“എന്നാ ഏഴെണ്ണം എടുത്തോളിൻ“ ടോണി പറഞ്ഞു.\nപത്തുരൂപക്കു മൂന്നെണ്ണമെൻകിൽ ഏഴിനെത്രവില എന്നു കൂട്ടാൻ പാവം മുഖ്യൻ പെടാപ്പാടു പെടുന്നത് കണ്ട് ജോർജ്ജ് ചോദിച്ചു” എന്തരണ്ണാ ഈ യാഴിന്റെ കൊണവതിയാരം?”\nടോണി ഒരു ചിരിയോടെ പറഞ്ഞു\n“സണ് ഡേ മൺ ഡേ റ്റ്യൂസ്ഡേ...ഫ്രൈഡേ, സാറ്റർഡേ”\nജോർജ്ജ് പോക്കറ്റിൽ നിന്ന് ഒരു ഡോളർ നോട്ടെടുത്ത് കൊടുത്തിട്ട് പന്ത്രണ്ടെണ്ണം പൊതിഞ്ഞോളാൻ പറഞ്ഞു. ചോദിക്കുന്നതിനു മുന്നേ ടോണിക്കു വിശദീകരിച്ചും കൊടുത്തു\n“ജനുവരി, ഫെബ്രുവരി, മാർച്, ഏപ്രിൽ..നവംബർ, ഡിസംബർ“\nAt Fri Jan 13, 08:18:00 PM 2006, വക്കാരിമഷ്‌ടാ said...\nറോക്സീ, എനിക്ക് അത്യാഗ്രഹം ലവലേശമില്ല. നമ്മക്കീ പുതിയ തലസ്ഥാനോം, പഴേ തലസ്ഥാനോം, പിന്നെ, ദോ ആ ഒസാക്കേടെ സ്വല്പോം. ഹാപ്പി. ബാക്കി മൊത്തം റോക്സിയെടുത്തോ. റഷ്യക്കാർക്കും കൊറിയക്കാർക്കും കണ്ണുകടിയുള്ള കുറേ സ്ഥലങ്ങളുമുണ്ടല്ലോ. അതും എടുത്തോ.\nസുരേഷ് ഗോപിയണ്ണന്റെ വേറൊരു കിടിലൻ ഡയലോഗ് ഞാനിവിടെ കണ്ടു. ഇപ്പോ പറയിയേല. പോസ്റ്റാക്കും :))\nആദിത്യോ, മറിച്ചേഴുദിവസം, തിരിച്ചേഴുദിവസം അതറിയാമായിരുന്നു. പക്ഷേ, കുടഞ്ഞേഴുദിവസം ആദ്യമായിട്ടാ. കുടയുമ്പോൾ പറക്കുന്ന പൊടിയിൽനിന്നും കറന്റുണ്ടാക്കാൻ പറ്റുമോ ആവോ...\nദേവേട്ടോ... അതിഷ്ടപ്പെട്ടു. പകരം തരാൻ എന്റെ കൈയ്യിലൊന്നുമില്ല-ചെളിപിടിച്ച് ചെളിപിടിച്ച് വടിപോലെയായിപ്പോയ, ചാരിവെച്ചിരിക്കുന്ന തോർത്തിന്റെ ഒരു ഫോട്ടം മതിയോ..\nAt Mon Jan 16, 02:40:00 PM 2006, കലേഷ് കുമാര് said...\nദേവന്റെ കാർഡിയോളജിയും കൊള്ളാം!\nAt Mon Jan 16, 07:48:00 PM 2006, വക്കാരിമഷ്‌ടാ said...\nകലേഷേ നന്ദി. തടിയെവിടെവരെയായി?\nAt Wed Jan 18, 05:05:00 PM 2006, വക്കാരിമഷ്‌ടാ said...\nഅപ്പോ കൂമൻ പള്ളീൽ എന്നേക്കേറ്റി. കൊടകരയിൽ ഇപ്പോഴും നോ എണ്ട്രീ. പക്ഷേ ആദ്യം സ്വന്തം വീട് നന്നാക്കീട്ട് മതി നാടു നന്നാക്കാൻ എന്നല്ലേ സന്ദേശത്തിൽ തിലകേട്ടൻ ശ്രീനിയേട്ടനോടും ജയറാമേട്ടനോടും പറഞ്ഞത്?\nസ്വന്തം വീടിന്റെ കാര്യമോ... നോക്കട്ടെ\nഇപ്പോ എല്ലാം പിൻ‌മൊഴിയിൽ.... നോക്കട്ടെ.. ടെസ്റ്റിംഗ്, ടെൻ‌സിംഗ്, ഹിലാരി, ക്ലിന്റൻ,